വെള്ളെഴുത്ത്: പന്ത്രണ്ടാമത്തെ ഒപ്പുചിത്രം\nകേരളത്തില് നടക്കുന്ന രാജ്യാന്തര ചലച്ചിത്രോത്സവത്തിലെ ഇത്തവണത്തെ ഒപ്പുചിത്രം (signature film) ചെയ്തിരിക്കുന്നത് താരതമ്യേന പുതുമുഖമായ വിപിന് വിജയ് ആണ്. പുലികള് തലങ്ങും വിലങ്ങും അടക്കി വാഴുന്ന കാട്ടില് എങ്ങനെയാണ് ഈ പുതുമുഖത്തിന് ഇങ്ങനെയൊരവസരം ലഭിച്ചതെന്നറിയില്ല. ഉദ്ഘാടനത്തിന് പരിപാടിയുടെ കലാസംവിധായികയായ (യഥാര്‍ത്ഥസംവിധായികയും) ബീനാപോള് വിപിനെ വിശേഷിപ്പിച്ചത് വളരെ ഉദാരമായ വാക്കുകള് കൊണ്ടാണ്. ‘പൂമരം’(The Flowering Tree) എന്ന മനോഹരമായ ഡോക്യു. വിപിന്റെയാണ്. അതിലൊരു എത്തിനിസിറ്റിയുണ്ട്. നിറം, വെളിച്ചം, സൌന്ദര്യം ഇവ ഉപയോഗിക്കാനറിയാവുന്ന യുവാവാണ്. അതുകൊണ്ട് കേരളത്തില് നടക്കുന്ന രാജ്യാന്തരചലച്ചിത്രമേളയുടെ ഒപ്പുചിത്രം ഇത്തവണ ഒരു യുവാവിന്റെ കൈകളില് എത്തിയാല് അതില് പ്രതിഷേധിക്കാനെന്തുണ്ട്?\nപണ്ട് ബഷീര് പറഞ്ഞതുപോലെ നമ്മുടെയല്ലേ ജനം? അവര് സമാധാനത്തോടെ വര്‍ത്തിക്കുമോ? തിയേറ്ററില് ഐ എഫ് എഫ് കെയുടെ സ്ലൈഡ് കാണിക്കുമ്പോള് തൊട്ട് അവര് കൂവാന് തുടങ്ങുകയാണ്. ഒപ്പുചിത്രം തീരുന്നതു വരെ. അത്രയ്ക്ക് സംഗതി അവര്‍ക്ക് പിടിച്ചു എന്നര്‍ത്ഥം. കഴിഞ്ഞ തവണത്തെപോലെ, ചകോരം നിലാവുകുടിയ്ക്കുന്നതും കറങ്ങി തിരിയുന്നതും ആനിമേഷനില് കാണിക്കുകയല്ല, പുതിയതില്. ചന്ദ്രക്കലയില് നിന്ന് ഊര്‍ന്നിറങ്ങിയ ഒരു കയറിന്റെ അറ്റത്ത് തിരിയുന്ന ടയറില് കിടന്നുറങ്ങുന്ന ഒരു കുട്ടി. പിന്നെ ഒരു കണ്ണ്. അടുത്ത ഷോട്ടില് കണ്ണുകളില് മീനുകളും പിടിപ്പിച്ച് ഒരു പെണ്‍കുട്ടി. ഒരു തടിയന് പിടിച്ചുവച്ചുകൊണ്ടിരിക്കുന്ന വെളുത്ത വസ്ത്രത്തില് അതേ പെണ്ണിന്റെ ത്രിമാനചിത്രം അടുത്തത്. മേശപ്പുറത്തു കയറ്റിവച്ച കാലുകള്. താഴെനിന്ന് തലപുകഞ്ഞു ചിന്തിക്കുന്നതിന്റെ പുകവളയങ്ങള് പൊങ്ങുന്നുണ്ട്. തൊട്ടടുത്ത് ഒരു ചിലമ്പ്. സ്ക്രീനിന്റെ വലതു വശത്ത് കറുത്ത ബൂട്ട്. വെളുപ്പു മുഖത്തു മൊത്തം തേച്ച മൊട്ടത്തലയനും നിറങ്ങളുടെ സൂപ്പര് ഇമ്പോസ് വീണ പെണ് മുഖങ്ങളും മിന്നി മറയുന്നു. ബ്രേക്ക് ഡാന്‍സ്, ആണികളുടെ ഡിസൈനുകള് എന്നിവയ്ക്കിടയിലൂടെ ചോര പിന്നിലേയ്ക്ക് വലിയുന്ന ഒരു തള്ളവിരലിലെത്തുന്നു. ഇടയ്ക്ക് കോപ്പിറൈറ്റിനെ സംബന്ധിക്കുന്ന എഫ് ബി ഐ മുന്നറിയിപ്പ് വെടികൊണ്ടു തുളഞ്ഞും മറ്റും കാണാം. ഒടുവില് നീലം തേച്ച് ചെമ്പരത്തികൊണ്ടൊരുമാലയിട്ട സ്ത്രീ പ്രൊജക്ടര് പ്രവര്‍ത്തിക്കുന്നിടത്തു നിന്ന് ഒരു വെളുപ്പ് വന്ന് എഴുതികാണിക്കുന്നു :‘ പന്ത്രണ്ടാമത് ഇന്റെര്‍നാഷണല് ഫിലിം ഫെസ്റ്റിവല് ഓഫ് കേരള..ഡിസംബര്....”\nടെലിവിഷനിലെ പ്രേതസീരിയലുകളുടെ പശ്ചാത്തലമാണ് സംഗീതം. അതിനു ഒഴിക്കില്ല. ഇടമുറിയുന്നുണ്ട്. ചുരുക്കത്തില് മൊത്തത്തില് ഒരു ബ്രേക്ക്. ജനം കൂവുന്നത് അതുകൊണ്ടാണ്. തനിബുജി ജാടയാണെന്ന് ന്യായമായും ആരും സംശയിച്ചു പോകും. പിന്നെ കാണിക്കുന്ന സ്ത്രീകള്‍ക്ക് സൌന്ദര്യമില്ലെന്നതും കാരണമാണ്. (സൌന്ദര്യമുണ്ടെങ്കിലും കൂവും, പക്ഷേ അതിങ്ങനെയല്ല..) ഒന്നുകൂടി ശ്രദ്ധിച്ചാല് ചിത്രത്തില് ചിലതൊക്കെയുണ്ടെന്നു തോന്നിക്കൂടായ്കയില്ല. നീലപെണ്‍കുട്ടി നമ്മുടെ യക്ഷിയാണ്. സിനിമയെക്കുറിച്ചു ചിന്തിക്കുമ്പോള് മലയാളി എത്തേണ്ട ഒരു സ്ഥലം അതല്ലേ. പിന്നെ നമ്മുടെ ചിലമ്പ്. അതങ്ങനെ നമ്മുടെ എതിനിസിറ്റിയെയൊക്കെ സ്പര്‍ശിച്ചു പോകുന്ന സാധനമാണെങ്കിലും ശരിയായില്ല എന്നൊരു ന്യായം കയറിപ്പറ്റിയാല് പിന്നെന്തു ചെയ്യും? കൂവലുകളെക്കുറിച്ച് പത്രങ്ങളും എഴുതിയ സ്ഥിതിയ്ക്ക് സിഗ്നേച്ചറിനെ സംരക്ഷിക്കാന് ഒറ്റ വഴിയേയുള്ളൂ. സിനിമയെക്കുറിച്ച് നമ്മളേക്കാള് അറിവുള്ള മനുഷ്യര് എന്തു പറയുന്നു എന്നു നോക്കുക. ഒഫീഷ്യല് ബുള്ളറ്റിനില് റാഡാ സെസിക്കിന്റെ അഭിപ്രായമുണ്ട്. റാഡാ, നെതര്‍ലാന്റില് നിന്നുള്ള ചലച്ചിത്രപ്രവര്‍ത്തകയും പ്രോഗ്രാമ്മറുമാണ്. അവര് പറയുന്നു : “ഇത് (ഈ സിഗ്നെച്ചര് ഫിലിം) ധീരവും വ്യത്യസ്തവുമായ ദൃശ്യാനുഭവമാണ്. ഡിജിറ്റല് ദൃശ്യയുഗത്തെ പ്രതിനിധാനം ചെയ്യുന്ന ഈ ചിത്രം, ഇതുവരെയുള്ള ഐ എഫ് എഫ് കെയുടെ ഒപ്പുചിത്രങ്ങളുടെ പാരമ്പര്യ വഴിയെ സമര്‍ത്ഥമായി മുറിയ്ക്കുന്നുണ്ട്. “ അവര് വിപിനെ കിം കി ഡുക്കിന്റെയും, അലക്സാണ്ടര് സുകുറൊവിന്റെയും പിങാമിയായിട്ടാണ് കാണുന്നത്, പ്രേക്ഷകരെ ഞെട്ടിക്കുന്ന വിധം ദൃശ്യാനുഭവാം ഈ ചേറു പടപ്പിനകത്ത് ഇങ്ങനെ ഒളിപ്പിച്ചു വച്ചിരിക്കുന്നതില്. കാര്യം എന്താണെന്ന് അറിയില്ല. ഇന്ന് കൂവല് കുറഞ്ഞു. ആയമ്മ നീലയും യക്ഷിയും ഒന്നും കണ്ടമട്ടില്ല. എങ്കിലും ആയമ്മ പറഞ്ഞത് ചലചിത്രാസ്വാദന സമൂഹം കേട്ടു. അക്ഷമയും അരാജകത്വവും വേണ്ടുവോളമുണ്ടായിട്ടും ശരിയാണല്ലോ എന്നു ചിന്തിച്ചു. ഇങ്ങനെയൊരു പ്രബുദ്ധതയെ വേറെ എവിടെ കാണാന് പറ്റും?\nPosted by വെള്ളെഴുത്ത് at 10:36 PM\nആയമ്മ ആദ്യമേ പറഞ്ഞായിരുന്നെങ്കില് നമ്മള് കൂവൂല്ലായിരുന്നു :-)\nഅടുത്തകൊല്ലം ഒരവസരം കിട്ടിയാല് വിപിന് വിജയിന് അധികം മെനക്കെടേണ്ടിവരില്ല. പനിനീരില് നിന്ന് പരാഗം പൊഴിയുന്നതും അതു വീണ് മയില്‍പ്പീലിക്ക് രോമാഞ്ചമുണ്ടാവുന്നതുമൊക്കെ ധൈര്യമായി ഒപ്പുചിത്രമാക്കാം. ഏണീറ്റ് നിന്ന് കൈയടിച്ചോളും കേരള ബ്രാന്‍ഡ് പ്രബുദ്ധത..:)\nഒപ്പു ചിത്രം ആരുടേതാണെന്ന് നോക്കാന് ഒപ്പിടുന്നത് ഏതുകക്ഷിക്കാരനാണെന്നുനോക്കിയാല് മതി.യക്ഷിയായാലും കൊള്ളാം പക്ഷിയായാലും കൊള്ളാം നമ്മുടെ കക്ഷിയാണെങ്കില് ഉണ്ടാക്കട്ടെ ഒപ്പുചിത്രം എന്നാകും തലവാചകം.എനിക്കൊന്നും തോന്നുന്നില്ലപ്പാ.\nആയമ്മ നെതര്‍ലാന്റില് നിന്നാന്നല്ലേ പറഞ്ഞെ? അതായതു് ഡച്ചുകാരി! മദാമ്മ! സായിപ്പിന്റെ സ്ത്രീലിംഗം! മദാമ്മ പറഞ്ഞാല് നമ്മള് കൂവും, കൂവല് നിറുത്തും! കൂവല് നിറുത്തി കൊക്കാന് പറഞ്ഞാല് അതും ചെയ്യും. നമ്മളോടാ കളി!!\nഇനിയിപ്പോ സായിപ്പു് നേരിട്ടാ പറയണേങ്കി നമ്മളു് കടുങ്കൈ വരെ ചെയ്യും! നമ്മളിതെത്ര കണ്ടതാ!!\nmani kaul did films very very differently - features and documentaries. his documenrtary on kashmir isafine example of original work. he never did show the houseboats nor zoomed on kasmiri girls but the nature of kashmir was there in its vast still water, birds and mountains, village pathways and weeds that swing on the river bed. in short he was differnet but equally communicative. i have not seen the signature film of vipin. i was never near the festival this year. so i cant comment on that.but still i feel if vipin really tried to communicate intelligently and logically people would not have done what they did.\nവിപിന് വിജയ് ചെയ്ത സിഗ്നേച്ചര് ഫിലിം കണ്ട് ജനം കൂവിയതില് യാതൊരു അത്ഭുതവുമില്ല. വിഷ്വല് കമ്മ്യൂണിക്കേഷനോ മറ്റോ ഒന്നാം വര്‍ഷം പഠിക്കുന്ന ഒരു വിദ്യാര്‍ത്ഥി ചെയ്ത അപക്വത നിറഞ്ഞ ഒരു പരീക്ഷണചിത്രം പോലുണ്ടത്. ചിത്രത്തിന്റെ സമയപരിധിയെപ്പറ്റി യാതൊരു ബോധവുമില്ലാതെ കുറെയധികം വിഷ്വലുകള് തിരുകിക്കയറ്റിയതു മൂലം വിശേഷിച്ചൊരു കമ്മ്യൂണിക്കേഷനും സാധിക്കാതെ പോയ ഒരു ‘ബാഡ്‌ലി എക്സിക്യൂട്ടഡ് വര്‍ക്ക്’. സംവിധായകന് വിചാരിക്കുമ്പോലെ ഷോക്ക് എലിമെന്റൊന്നുമില്ല അതില്. വില കുറഞ്ഞ ഇന്റലക്‍ച്വല് പ്രിറ്റന്‍ഷന് മാത്രമേയുള്ളു.\nറാഡാ സെസിക്കിന്റെ അഭിപ്രായം പ്രസിദ്ധീകരിക്കും മുമ്പ് തന്നെ ഫെസ്റ്റിവല് ബുള്ളറ്റിനില് പി.കെ. രാജശേഖരന് വിപിന്റെ ചിത്രത്തെ വാഴ്‌ത്തിയെഴുതിയിരുന്നു. മദാമ്മ മൂപ്പരെ കടത്തി വെട്ടി. (വിപരീതാഭിപ്രായമുള്ള സെലിബ്രിറ്റികള് ധാരാളമുണ്ടാകും. അതൊന്നും പക്ഷേ ഫെസ്‌റ്റിവല് ബുള്ളറ്റിനില് വരില്ലല്ലോ.) നെതര്‍ലന്റു കാരിക്കും കൂടി ചേര്‍ത്തുള്ള കൂവലാണ് പിന്നീട് ഞാന് കയറിയ തീയേറ്ററിലൊക്കെ കേട്ടതെന്നു തോന്നുന്നു.\nശരിയാണ് പിന്നെ കൂവലിന്റെ ശക്തി കൂടി അങ്ങനെ എളുപ്പത്തിലൊന്നും വിട്ടു കൊടുക്കില്ല നമ്മള്!പക്ഷേ എതിരഭിപ്രായങ്ങളും ബുള്ളറ്റിനില് വന്നു. ജോയി മുല്ലക്കാട്ടില് തിരുവനന്തപുരത്തിന്റെ. പക്ഷേ ജനം കൂവിയതു ഇതൊന്നും വച്ചല്ല.. ചുമ്മാ കൂവി അത്രതന്നെ..കൊള്ളില്ല എന്നു തീരുമാനിച്ചു കഴിഞ്ഞാല് പിന്നെ നമ്മളുണ്ടോ വിട്ടു കൊടുക്കുന്നു..?\nജോയി മുല്ലക്കാട്ടില് തിരുവനന്തപുരം? നല്ല്ല പേര്!\nവെള്ളെഴുത്തേ, “പക്ഷേ ജനം കൂവിയതു ഇതൊന്നും വച്ചല്ല.. ചുമ്മാ കൂവി അത്രതന്നെ..“ ഈ ഡയലോഗിലുള്ളത്രയും അസഹിഷ്ണുതയൊന്നും ആ കൂവലുകള്‍ക്കില്ലായിരുന്നു! “വിപിനേയ്.. അടുത്ത പടം പിടിക്കുമ്പോ ഒന്നൂടെ ശ്രദ്ധിച്ചോണേ!“ എന്ന് ഇത്തിരി കടുപ്പത്തിലൊന്നു ഓര്‍മ്മിപ്പിച്ചതാകണം ജനം. പിന്നെ ആ പടത്തിനെ കണ്ണും പൂട്ടി സ്വീകരിച്ച സംഘാടകരോടുള്ള പ്രതിഷേധവും കാണും, തീര്‍ച്ചയായും.\n(ജോണ് എബ്രഹാമൊക്കെ നല്ല കൂവല് വിദഗ്ദരായിരുന്നെന്ന് കേട്ടിട്ടുണ്ട്. മൂപ്പര് കൂവിയാല് ദിവ്യക്കൂവലും പണിയും തൊഴിലും മാറ്റി വച്ച് ഫെസ്റ്റിവല് കാണാന് വരുന്നവര് അറുബോറത്തരം കണ്ട് കൂവിയാല് അത് മ്ലേച്ഛത്തരവുമാണല്ലോ!)\nഎല്ലാം ആപേക്ഷികം. ആക്ഷേപവും ആപേക്ഷികം. ജനം കൂവി. ചിലപ്പോള് കൂവേണ്ടതുകൊണ്ട് തന്നെയാവാം, അല്ല്ലെങ്കില് ചുമ്മാ കൂവിയതാവാം. പക്ഷേ കൂവേണ്ടതാണോ അല്ലയോ എന്നെങ്ങിനെ നിശ്ചയിക്കും? സംഗതി ആപേക്ഷികമല്ലേ? പക്ഷേ ആ ആപേക്ഷിക ചിന്ത കൂവുന്നവര്‍ക്കും ഉണ്ടാക്കാം. ആരെങ്കിലുമൊക്കെ അത് ഇഷ്ടപ്പെടുന്നവരുമുണ്ടായിരിക്കും എന്ന് കൂവുമ്പോളോര്‍ത്താല്, അല്ലെങ്കില് നമുക്കിഷ്ടപ്പെട്ടത് വേറേ ആരെങ്കിലും കൂവുമ്പോള് നമുക്കെന്ത് തോന്നുമെന്നോര്‍ത്താല് പിന്നെ കൂവാന് തോന്നില്ല. പിന്നെയും കൂവാന് തോന്നിയാല് ധൈര്യമായിട്ട് കൂവ് കൂവേ :)ലോകത്ത് ആര്‍ക്കും ഇഷ്ടപ്പെടാത്തതായി എന്തെങ്കിലും സംഭവം ഉണ്ടോ? എന്തും ആരെങ്കിലും ഇഷ്ടപ്പെടുമല്ലോ?\n‘ബാഡ്‌ലി എക്സിക്യൂട്ടഡ് വര്‍ക്കും അറുബോറത്തരവും എല്ലാം ആപേക്ഷികമല്ലേ, കൂവലിന്റെ അസഹിഷ്ണുതയും കൂവുന്നവരുടെ അസഹിഷ്ണുതയും അതിനെപ്പറ്റി പറയുന്നവരുടെ അസഹിഷ്ണുതയും എല്ലാം പോലെ?\nDecember 15, 2007 at 5:26 AM\nപരാജിതാ, കാര്യങ്ങലെക്കുറിച്ച് ആലോചിച്ചു നോക്കുന്നതില് എന്തസഹിഷ്ണുതയാണുള്ളത്? ഞാനെന്റെയൊരു വിചാരഗതി അവതരിപ്പിച്ചു എന്നു മാത്രം.വക്കാരി പറഞ്ഞതു പോലെ ആപേക്ഷികമല്ലേ കാര്യങ്ങള്..ഇഷ്ടപ്പെടാതിരിക്കുമ്പോള് തന്നെ ഇഷ്ടപ്പെടുന്നവരും ഉണ്ടാവുമെന്ന ചിന്തയാണ് കൂടുതല് ജനാധിപത്യപരം..രാജാവ് നഗ്നനാണെന്നു പറഞ്ഞ പയ്യന്‍സിന്റെയും ജോണ് എബ്രഹാമിന്റെയുമൊക്കെ കൂവലുകളെ ഏതര്‍ത്ഥത്തിലാണെടുക്കുന്നതെന്ന് അടുത്ത പോസ്റ്റില് പറഞ്ഞതു കൊണ്ട് വിശദീകരിക്കുന്നില്ല. സുജിത്തേ, ബുജി കാര്‍ട്ടൂണുകള്‍ക്ക് പ്രത്യേക കയ്യടി..ഇരുട്ടു മുറിയില് വച്ചല്ലാ.\nചന്ദ്രനെ മോഷ്ടിക്കുവാന് ആര്‍ക്കു കഴിയും?\n‘എഴുത്തോ നിന്റെ കഴുത്തോ...?’\nഎത്തും പിടിയും അഥവാ എനിക്കൊന്നും മനസിലായില്ല\nനമ്മുടെ മുറ്റത്ത് ആരാണ്?


കോവിഡ്; വീട്ടില് ഈ മുന്‍കരുതലുകള് ഉണ്ടെങ്കില് രോഗവ്യാപനം തീര്‍ച്ചയായും തടയാം | how to prevent spread of covid19 -precautions to take\nകോവിഡ്; വീട്ടില് ഈ മുന്‍കരുതലുകള് ഉണ്ടെങ്കില് രോഗവ്യാപനം തീര്‍ച്ചയായും തടയാം\nകോവിഡ് തടയാന് വീട്ടിലും എടുക്കണം ചില മുന്‍കരുതലുകള്.\n|10 May 2021 1:31 PM GMT\nകോവിഡ് പോസിറ്റീവ് അല്ലെങ്കിലും ലക്ഷണങ്ങള് ഉണ്ടെങ്കില് പോസിറ്റീവ് ആയത് പോലെ തന്നെ വേണം വീട്ടിലുള്ളവരെല്ലാം ശ്രദ്ധ നൽകേണ്ടതെന്ന് കഴിഞ്ഞ ദിവസമാണ് ആരോഗ്യമന്ത്രാലയം അറിയിച്ചത്. ഇത് ആരോഗ്യ വിദഗ്ധരും ശരി വയ്ക്കുന്നു. കാരണം കോവിഡ് രോഗം വരാന് ചിലപ്പോള് ലക്ഷണങ്ങള് വേണമെന്നില്ല എന്നത് പോലെ തന്നെ കോവിഡ് രോഗമല്ലെങ്കിലും ശരീരത്തില് വൈറസ് ബാധയുണ്ടാകാനുള്ള സാധ്യതയും കൂടുതലാണ്. അതിനാൽ തന്നെ വീട്ടിലേക്ക് പുറത്ത് നിന്ന് വരുന്നവരും വീട്ടിൽ തന്നെ കഴിയുന്നവരും മുൻകരുതലുകൾ എടുക്കണം. അത്യാവശ്യത്തിന് മാത്രമേ പുറത്തിറങ്ങുന്നുള്ളൂവെങ്കിലും അണുക്കൾ വീട്ടിൽ പ്രവേശിക്കാതെ നോക്കണം. ഈ പ്രതിസന്ധി കാലത്ത് വീട്ടിൽ ശ്രദ്ധിക്കണം ചില കാര്യങ്ങള്.\nമറ്റ് സംസ്ഥാനങ്ങളില് നിന്നും വീട്ടിലെത്തിയവര് 14 ദിവസമെങ്കിലും സ്വയം പ്രഖ്യാപിത ക്വാറന്റീനുമായി വീട്ടിലിരിക്കണം.\nകോവിഡ് ബാധിതരുമായി സമ്പര്‍ക്കത്തില് ഏര്‍പ്പെട്ടവരും ക്വാറന്റീനില് കഴിയുന്നവരും പനി, ജലദോഷം, തലവേദന, തലയ്ക്കു മന്ദത, വയറിളക്കം, വയറുവേദന തുടങ്ങിയ ആരോഗ്യ പ്രശ്‌നങ്ങള് ഉണ്ടെങ്കില് പരിശോധനയ്ക്കു മുന്‍പുതന്നെ കോവിഡ് പോസിറ്റീവാണെന്നു കരുതിവേണം കുടുംബാംഗങ്ങളുമായി ഇടപഴകാന്.\nകോവിഡ് ഡ്യൂട്ടിയിലുള്ള ആരോഗ്യപ്രവര്‍ത്തകരും പോലീസ് ഉദ്യോഗസ്ഥരും ഇത്തരത്തില് തന്നെ മറ്റുള്ളവരുമായി അകലം പാലിച്ച് കഴിയുക.\nഅവശ്യ സേവന വിഭാഗങ്ങളില് ജോലിക്കു പോകേണ്ടവര് തിരിച്ചെത്തിയാല് കഴിവതും ഒരു മുറിയില് തനിച്ചു കഴിയാന് ശ്രദ്ധിക്കണം.\nപുറത്തു നിന്നു വരുന്നവര് വീടുകളില് പ്രവേശിക്കുന്ന ഉടന് മാസ്‌ക് ഊരിമാറ്റരുത്. ശരീരം ശുചിയാക്കിയ ശേഷം മാത്രം മാസ്‌ക് മാറ്റി മുഖവും ശുചിയാക്കുക. അത് പോലെ ഇവര് പുറത്തു പോകും മുമ്പ് ഡെറ്റോള് ഒഴിച്ചു വച്ച വെള്ളം കുളിക്കാന് കരുതുക. ഇത് പോയി വന്ന് മറ്റ് സ്ഥലങ്ങളില് സ്പര്‍ശിക്കാതെ കുളിക്കാന് സഹായിക്കും.\nവീടിന്റെ ലോക്കുകള് ഇവര് സ്പര്‍ശിക്കാതെ നോക്കുക. വസ്ത്രങ്ങള് ഒരേ അലമാരയില് സൂക്ഷിക്കാതിരിക്കുക. കഴിയുമെങ്കില് ഇവര് പ്രത്യേക കുളിമുറി ഉപയോഗിക്കുക.\nവീടിന്റെ ജനാലകള് തുറന്നിട്ടു വായു സഞ്ചാരം ഉറപ്പുവരുത്തണം. കോവിഡ് ബാധിതര് കഴിയുന്ന മുറിയില് വൈറസിന്റെ സാന്നിധ്യം ഉണ്ടെങ്കിലും പുറത്തെ വായുവിലേക്കു വൈറസുകള് പടരുമ്പോള് ഇതിന്റെ ശേഷി ഇല്ലാതാകും. ഇതോടെ മറ്റുള്ളവര്‍ക്കു കോവിഡ് പകരാനുള്ള സാധ്യത ഇല്ലാതാകും.\nപുറത്തുനിന്നു വരുന്നവര് കുട്ടികള്, പ്രായമുള്ളവര്, ഗുരുതര രോഗമുള്ളവര് എന്നിവരുടെ സമീപം പോകരുത്.\nകഴിയുമെങ്കില് പുറത്തു പോകുന്നവര് വീട്ടിലും മാസ്‌ക് ധരിക്കണം.\nകുടുംബാംഗങ്ങള് ഒരു മേശയ്ക്കു ചുറ്റുമിരുന്നു ഭക്ഷണം കഴിക്കുന്നത് തല്‍ക്കാലം ഒഴിവാക്കണം. പ്രായമുള്ളവര്‍ക്ക് മറ്റുള്ളവരുമായി സമ്പര്‍ക്കം ഉണ്ടാകാത്ത വിധത്തില് ഭക്ഷണം നല്‍കുന്നതാണ് നല്ലത്.\nപത്രം, കണ്ണട, പത്രം, സാനിറ്റൈസര് എന്നിവ മറ്റുള്ളവരുമായി സ്പര്‍ശിച്ച് ഉപയോഗിക്കരുത്.\nഒരു മിനിറ്റില് 20 തവണ വരെയാണ് ആരോഗ്യമുള്ള ഒരാളുടെ ശ്വാസഗതി. ഇത് 20 തവണയില് കൂടിയാല് ഡോക്ടറുടെ സേവനം തേടണം. 30 തവണയില് കൂടിയാല് അടിയന്തിര ചികിത്സ വേണം.\nആരോഗ്യമുള്ള ആളിന്റെ ഓക്‌സിജന്റെ ലവല് 94 വരെയാകാം. 90 ല് താഴേക്കു പോയാല് ഉടന് ഡോക്ടറുടെ സേവനം തേടണം.\nന്മ കോവിഡ് പോസിറ്റീവ് ആയി കഴിയുന്നവര് ധാരാളം വെള്ളം കുടിക്കണം. മൂക്കിലും നെഞ്ചിലും ആവി പിടിക്കുന്നത് നല്ലതാണ്. പ്രോട്ടീന് അടങ്ങിയ ഭക്ഷണം മിതമായി കഴിക്കുക.\nകോവിഡും ഭക്ഷണ ക്രമവും, ഡയറ്റീഷ്യന് പറയുന്നത് കേള്‍ക്കാം.\nhealth tips covid19 precautions at home


നടി ആക്രമണ കേസ്; ദൃശ്യങ്ങളുള്ള മെമ്മറി കാര്‍ഡിലെ സ്ത്രീശബ്ദം കച്ചിത്തുരുമ്പാക്കാന് ദിലീപ്; രണ്ടിടത്തായി സ്ത്രീ പറയുന്ന വാക്കുകള് ഇങ്ങനെ... - FUTURELINE\nനടി ആക്രമണ കേസ്; ദൃശ്യങ്ങളുള്ള മെമ്മറി കാര്‍ഡിലെ സ്ത്രീശബ്ദം കച്ചിത്തുരുമ്പാക്കാന് ദിലീപ്; രണ്ടിടത്തായി സ്ത്രീ പറയുന്ന വാക്കുകള് ഇങ്ങനെ…\nയുവനടി ആക്രമിക്കപ്പെടുന്നതിന്റെ ദൃശ്യങ്ങളുള്ള മെമ്മറി കാര്‍ഡിലെ സ്ത്രീശബ്ദം ആരുടേതെന്ന ചോദ്യവുമായി ദിലീപ് നിയമപോരാട്ടത്തിന്. പ്രധാന തെളിവായി ഉയര്‍ത്തിക്കാട്ടുന്ന ദൃശ്യങ്ങളിലെ മറ്റൊരു സ്ത്രീയുടെ ശബ്ദത്തെക്കുറിച്ച് പൊലീസ് കുറ്റപത്രത്തില് ഒന്നും പറയുന്നില്ലെന്ന് ദിലീപ് ഹര്‍ജിയില് ചൂണ്ടിക്കാട്ടുന്നു.\nമെമ്മറി കാര്‍ഡിലെ ദൃശ്യങ്ങള് എഡിറ്റ് ചെയ്ത് സ്ത്രീശബ്ദം ഒഴിവാക്കാന് നീക്കം നടന്നിട്ടുണ്ടെന്നുമാണ് നടന്റെ വാദം. ഓണ് ചെയ്യൂ എന്ന വാചകം മെമ്മറി കാര്‍ഡില് രണ്ടുതവണ പരാമര്‍ശിക്കുന്നുവെന്നാണ് പ്രതിഭാഗം അഭിഭാഷകന് ബി രാമന്‍പിള്ള പറയുന്നു.\nമെമ്മറി കാര്‍ഡ് ആവശ്യപ്പെട്ട് ദിലീപ് നല്‍കിയ ഹര്‍ജിയില് വിധി വരാനിരിക്കുകയാണ്. ഈ ആവശ്യം കോടതി തള്ളിയാല് മെമ്മറി കാര്‍ഡിന്റെ ഉള്ളടക്കം സംബന്ധിച്ചുള്ള ആരോപണം ഉന്നയിച്ച് ഹൈക്കോടതിയെ സമീപിക്കാനാണ് നീക്കം.\n10 ദിവസം മുമ്പ് മരിച്ച ഗര്‍ഭിണിയായ യുവതി കുഞ്ഞിന് ജന്മം നല്‍കി..! പക്ഷേ….\nസ്ത്രീ ശബ്ദം സംബന്ധിച്ച് പ്രോസിക്യൂഷന് മൗനം പാലിക്കുന്നുവെന്നും ഒരു വനിതയുടെ ശബ്ദം ഒഴിവാക്കാന് പൊലീസ് ശ്രമം നടത്തിയെന്നും കോടതിയില് വാദമുയര്‍ത്താനാണ് അഭിഭാഷകസംഘം ആലോചിക്കുന്നത്.\nകൂടാതെ പള്‍സര് സുനിയുടെ ശബ്ദ പരിശോധനയെക്കുറിച്ചും ദിലീപ് ആക്ഷേപം ഉന്നയിക്കുന്നുണ്ട്. കഴിഞ്ഞ മാര്‍ച്ചിലാണ് പൊലീസ് സുനിയുടെ ശബ്ദസാമ്പിള് ശേഖരിച്ചത്. എന്നാല് പ്രതിയുടെ വീഡിയോയില് ഉള്ള ശബ്ദവുമായി ഒത്തുനോക്കാതെയാണ് ഇതെന്ന് ഹര്‍ജിയില് ആരോപിക്കുന്നു.\nജയമോള്‍ക്ക് സ്വഭാവ ദൂഷ്യം; മകനെ കൊലപ്പെടുത്തിയത് സ്നേഹം നഷ്ടപ്പെടുമെന്ന് ഭയന്ന്; മകളുടെ ഞെട്ടിക്കുന്ന വെളിപ്പെടുത്തൽ പുറത്ത്..!\nഇത് ഒത്തുനോക്കിയതിന്റെ ഫലമെവിടെയെന്നും പ്രോസിക്യൂഷനെതിരെ ചോദ്യമുന്നയിക്കുന്നുണ്ട്. മെമ്മറി കാര്‍ഡിന് പുറമെ കേസില് തനിക്കെതിരെ ഹാജരാക്കിയ രേഖകള് കൈമാറണമെന്നുമാണ് ദിലീപിന്റെ ആവശ്യം.\nPrevious: മൂന്ന് ചക്രങ്ങളുള്ള സൂപ്പർബൈക്കുമായി കാവാസാക്കി..!\nNext: വീട്ടിലെ ഐശ്വര്യ വര്‍ദ്ധനവിന് പൂജാമുറി ശ്രദ്ധിക്കാം!\nസ്വകാര്യ കമ്പനിയിലെ ജീവനക്കാരന് ഉള്‍പ്പെടെ ഏഴംഗ കുടുംബത്തെ മരിച്ച നിലയില് കണ്ടെത്തി…\n‘പൂജ’ നടത്തിയാല് മന്ത്രിയാകുമെന്ന് പറഞ്ഞു!!എംഎല്‍എയുടെ 50 ലക്ഷം വെള്ളത്തില്!!\nസര്‍ക്കാരുമായുണ്ടാക്കിയ ധാരണയ്ക്ക് പുല്ലുവില; കോഴിവില 125 മുതല് 190 രൂപ വരെ\n10, 12 ക്ളാസുകളിലെ പരീക്ഷാ തിയതി പ്രഖ്യാപിച്ചു..!


ദുബായ് ബോളിവുഡ് പാര്‍ക്കില് ഷാറൂഖിന്റെ റാ വണ് റൈഡ് – Future Kerala :\nദുബായ് ബോളിവുഡ് പാര്‍ക്കില് ഷാറൂഖിന്റെ റാ വണ് റൈഡ്\nകൊച്ചി: ദുബായ് പാര്‍ക്ക് ആന്‍ഡ് റിസോട്ടിന്റെ ഭാഗമായ ബോളിവുഡ് പാര്‍ക്കിലേക്ക് റെഡ് ചില്ലീസ് എന്റര്‍ടെയ്ന്‍മെന്റ് ഒരുക്കുന്ന ഷാറൂഖ് ഖാന്റെ റാ വണ് 4ഡി-യില് എത്തുന്നു. റൈഡ് പ്രേക്ഷകര്‍ക്ക് പരിചയപ്പെടുത്തുന്നത് ഷാറൂഖ് ഖാന് തന്നെയാണ്. ശേഖര് സ്റ്റുഡിയോയില് നടക്കുന്നതു പോലെയുള്ള ഷൂട്ടിംഗ് അനുഭവമാണ് പ്രേക്ഷകര്‍ക്ക് അനുഭവപ്പെടുക എന്ന് ഷാറൂഖ് ഖാന് പറയുന്നു.\nദില് ദഡക്‌നേ നെ ദോ, തലാഷ് എന്നീ സിനിമകളുടെ തിരക്കഥാകൃത്ത് റീമ കാഗ്റ്റി ആണ് റാ വണ് റൈഡിന്റെ സംവിധായിക. ബോളിവുഡിലെ പ്രഗത്ഭ ഡിസൈനര്‍മാരുടേയും തിരക്കഥാകൃത്തുക്കളുടേയും നിര്‍മാതാക്കളുടേയും സഹകരണത്തോടെയാണ് റാ വണ് റൈഡ് പൂര്‍ത്തിയാക്കിയത്.\nസിനിമയിലെ പ്രധാന കഥാപാത്രങ്ങളായ പ്രതീക് സുബ്രഹ്മണ്യം, ശേഖര് സുബ്രഹ്മണ്യം, വില്ലന് റാ വണ്, രക്ഷകന് ജി വണ് എന്നിവരെ റൈഡില് പ്രേക്ഷകര്‍ക്ക് കാണാം. ബോളിവുഡ് ഫിലിം സ്റ്റുഡിയോസിനുള്ളില് ഹാള് ഓഫ് ഫിറോസ് സോണിലാണ് റാ വണ് അണ്‍ലീഷ്ഡ് റൈഡ് 4ഡി-യില് ഒരുക്കിയിരിക്കുന്നത്.\nഒപ്പം കൃഷ് – ഹീറോസ് ഫ്‌ളൈറ്റും സജ്ജമാക്കിയിട്ടുണ്ട്.\nമുതിര്‍ന്നവര്‍ക്ക് 285 ദിര്‍ഹവും കുട്ടികള്‍ക്കും മുതിര്‍ന്ന പൗരന്മാര്‍ക്കും 245 ദിര്‍ഹവുമാണ് ടിക്കറ്റ് നിരക്ക്. 16 ലേറെ റൈഡുകളാണ് ഇവിടെ ഉള്ളത്. വാര്‍ഷിക പാസിന്റെ വില 755 ദിര്‍ഹമാണ്.\nCategories:\tMovies, Trending\nTags:\tBollywood Parks, Dubai, Ra.One ride 'unleashed' at, Shah Rukh Khan\nതിയേറ്ററുകള് കീഴടക്കാനൊരുങ്ങി തോപ്പില് ജോപ്പന്: പ്രമോഷനില് വ്യത്യസ്ത സമീപനം


അദ്ഭുതസംഗീതലോകത്തെ ആര്യ : Deepika.com Sunday Special\nഇതിപ്പോൾ പാട്ടുപാടി ആര്യ കേൾവിക്കാരെ അദ്ഭുതപ്പെടുത്തുകയാണോ, അതോ പാട്ടുകേട്ടവരുടെ പ്രതികരണങ്ങൾ കേട്ട് അവൾ സ്വയം അദ്ഭുതപ്പെട്ടിരിക്കുകയാണോ!! ഏതദ്ഭുതമാണ് വലുതെന്ന് തീർച്ചപ്പെടുത്തുകവയ്യ.\nകണ്ണൂരുകാരിയായ യുവഗായിക ആര്യ ദയാലിന്‍റെ ഫ്യൂഷൻ സംഗീതശകലംകേട്ട് സാക്ഷാൽ അമിതാഭ് ബച്ചൻ ഫേസ്ബുക്കിൽ കുറിച്ചത് ആദ്യം വായിക്കാം.\n... ഇതാരാണെന്ന് എനിക്കറിയില്ലെങ്കിലും പറയാനാകും- കുട്ടിയുടേത് സവിശേഷമായൊരു കഴിവാണ്.. ദൈവം അനുഗ്രഹിക്കട്ടെ.. ആശുപത്രിയിൽ എന്‍റെ ഇന്നത്തെ ദിവസം തിളക്കമുള്ളതാക്കി...\nകർണാടക സംഗീതവും വെസ്റ്റേണ് പോപ്പും കൂട്ടിയിണക്കുന്നത് ചെറിയ കാര്യമല്ല. രണ്ടു ശൈലികളിലും വിട്ടുവീഴ്ചയില്ലാതെ അവളത് ഗംഭീരമാക്കി.. തീർത്തും അതിശയകരം!! കോവിഡ് ബാധിച്ച് മുംബൈയിൽ ആശുപത്രിയിൽ ചികിത്സയിലിരിക്കെയാണ് ബച്ചൻ ആര്യയുടെ പാട്ടുകേട്ട് ഇത്രയുമെഴുതിയത്.\nഇതു ബച്ചന്‍റെ മാത്രം പ്രതികരണമല്ല. തോടി രാഗത്തിൽ കുറച്ചു സ്വരങ്ങൾ, ബിലീവർ എന്ന പ്രശസ്തമായ ആൽബത്തിലെ ഐ വാസ് ബ്രോക്കണ് ഫ്രം എ യംഗ് ഏജ് എന്ന പാട്ടിന്‍റെ ശകലം, സാവേരിയിൽ ഒരു കഥകളിപ്പദം, യുകുലെലെ എന്ന കുഞ്ഞൻ സംഗീതോപകരണത്തിനൊപ്പം ആര്യയുടെ ആലാപനം! കഷ്ടിച്ചു രണ്ടരമിനിറ്റുള്ള വീഡിയോകൊണ്ട് ആര്യ സൃഷ്ടിച്ചത് സുന്ദരസംഗീതലോകമാണ്. ഇൻസ്റ്റഗ്രാമിൽ പത്തുലക്ഷത്തിലേറെ വ്യൂസ്, യുട്യൂബിൽ ഒന്പതു ലക്ഷത്തോളം പ്ലേ, ഫേസ്ബുക്ക് വഴി വേറെ, വാട്ട്സ്ആപ്പ് ഫോർവേഡും സ്റ്റാറ്റസുമായി എണ്ണമില്ലാത്തത്ര... ബച്ചനു പുറമേ ഗായകൻ ഹരിഹരനടക്കം പ്രമുഖരായ ഒട്ടേറെപ്പേർ ആര്യക്ക് ആശംസകളുമായെത്തി.\nസ്വപ്നത്തിൽ പോലും വിചാരിക്കാത്ത കാര്യങ്ങളാണ് നടക്കുന്നത്. എന്താണ് പറയേണ്ടതെന്ന് അറിയില്ല. ഈയൊരു ഫ്യൂഷൻ ചെയ്യുന്പോൾ ഇത്രയധികം സ്വീകാര്യത കിട്ടുമെന്നു വിചാരിച്ചില്ല. ഒരുപാടുപേർ വിളിച്ചു. കുറച്ചു ബിസിയായി. ബാക്കിയെല്ലാം പഴയപോലെ.., ഹാപ്പിയായി ഇരിക്കുന്നു- ബംഗളൂരുവിലിരുന്ന് ആര്യ പറയുന്നു.\nഒറ്റ വീഡിയോകൊണ്ട് വ്യാപകമായ അംഗീകാരം നേടിയെങ്കിലും അതിലൊന്നിൽ മാത്രം ഒതുക്കാവുന്നതല്ല ആര്യയുടെ സംഗീതലോകം. ഏതാണ്ടു നാലുവയസുമുതൽ കർണാടകസംഗീതം പഠിക്കുന്നു. അടുത്തകാലംവരെ ഒട്ടേറെ കച്ചേരികൾ നടത്തി. കവറുകൾ ചെയ്തു. ഏതാനും വർഷങ്ങൾക്കുമുന്പ് സഖാവ് എന്ന കവിതയുടെ സംഗീതാവിഷ്കാരത്തിലൂടെയും ഈ ശബ്ദം ശ്രദ്ധിക്കപ്പെട്ടിരുന്നു.\nനടാൽ സ്വദേശിയായ ആര്യയുടെ സ്കൂൾ പഠനം കണ്ണൂർ സെന്‍റ് തെരേസാസ് സ്കൂളിലായിരുന്നു. ബ്രണ്ണൻ കോളജിൽനിന്ന് ബിരുദവും കോയന്പത്തൂരിൽ ഭാരതിയാർ സർവകലാശാലയിൽനിന്ന് പിജിയും നേടി. കണ്ണൂരിലെ ഗീതാഞ്ജലി ഇൻസ്റ്റിറ്റ്യൂട്ടിലെ വസുമതി ടീച്ചർ, കണ്ണൂർ ജയശ്രീ, രാജീവ്, കോവൈ എസ്.ആർ. കൃഷ്ണമൂർത്തി എന്നിവരുടെ കീഴിൽ ശാസ്ത്രീയ സംഗീതവും കലാമണ്ഡലം ഹരിയുടെ ശിഷ്യയായി കഥകളി സംഗീതവും പഠിച്ചു. അച്ഛൻ ദയാൽ ശക്തി ഫിനാൻസിൽ ഉദ്യോഗസ്ഥനും അമ്മ റോജ ആർഡി ഏജന്‍റുമാണ്. അനുജൻ വിഷ്ണു വിദ്യാർഥി.\nവീട്ടിൽ എല്ലാവർക്കും പാട്ട് ഇഷ്ടമാണ് എന്നതൊഴിച്ചാൽ പറയത്തക്ക പാരന്പര്യമൊന്നും സംഗീതരംഗത്തില്ല. വെറുതെയിരിക്കുന്പോഴും പാടിക്കൊണ്ടിരിക്കുന്നതാണ് തന്‍റെ രീതിയെന്ന് ഈ ഇരുപത്തിനാലുകാരി പറയുന്നു. ഇപ്പോൾ ബംഗളൂരുവിൽ ഉപരിപഠനം നടത്തുകയാണ്. ലോക്ക്ഡൗണ് വന്നതോടെ പാട്ടിനു കൂടുതൽ സമയം കിട്ടിയെങ്കിലും കണ്‍മുന്നിൽ ആസ്വാദകർ ഇല്ലാത്തത് ആര്യക്ക് പ്രയാസമാണ്.\nപാശ്ചാത്യസംഗീതത്തിലെ ചില കോഡ്സ് കേൾക്കുന്പോൾ ഇന്ന രാഗം ഇതിനോടു ചേരുമല്ലോ എന്നു തോന്നാറുണ്ട്. കർണാട്ടിക് ബാക്ക്ഗ്രൗണ്ട് ഉള്ളതിനാൽ അത് വളരെ ഫ്ളെക്സിബിൾ ആയി മാറ്റാം എന്നും തോന്നാറുണ്ട്. അങ്ങനെയാണ് ഫ്യൂഷൻ സംഗീതം ചെയ്തുതുടങ്ങിയത്. ലോക്ക്ഡൗണ് ആയപ്പോൾ പുതിയതായി എന്തെങ്കിലും പഠിക്കാം എന്ന ആഗ്രഹംവന്നു. അങ്ങനെ യാദൃച്ഛികമായി യുകുലെലെ തെരഞ്ഞെടുത്തു. ഒരു റാൻഡം സെലക്ഷനായിരുന്നു അത്- ആര്യ പറയുന്നു. ഫ്യൂഷൻ സംഗീതത്തിന് തീർത്തും അനുയോജ്യമായ ഒരുപകരണമായി അതു മാറിയെന്ന് ആ പാട്ടുകൾ കേട്ടാൽ വ്യക്തമാകും.\nഅകം ബാൻഡ്, ജോബ് കുര്യൻ, നേഹാ നായർ, ഹരിശങ്കർ.. എന്നിങ്ങനെ പുതുതലമുറയിലെ പാട്ടുകാരെ ഏറെയിഷ്ടപ്പെടുന്ന ആര്യക്ക് ഇൻഡിപെൻഡന്‍റ് മ്യൂസിക്കിന്‍റെ സ്വാതന്ത്ര്യം പ്രിയതരമാണ്.\nഅക്കമിട്ടു പറയാൻ പറ്റാത്ത അത്രയും പാട്ടുകാരുടെ സൃഷ്ടികൾ ഒരുപാടു കേൾക്കാറുണ്ട്., പഴയതോ പുതിയതോ എന്നില്ലാതെ. അതിൽനിന്നെല്ലാം ഇഷ്ടമാകുന്ന സംഗതികൾ എടുക്കാറുമുണ്ട്. റഷ്യൻ സംഗീതത്തോടും വലിയ താത്പര്യമുണ്ട്. സിനിമാപാട്ടുകൾ നല്ലതു കിട്ടിയാൽ തീർച്ചയായും ചെയ്യും- ആര്യ പറയുന്നു.\nവീഡിയോ കണ്ടാൽ തോന്നും ഈ കുട്ടി എന്തു സിംപിളായാണ് പാടുന്നത് എന്ന്. അതിന് ആര്യയുടെ മറുപടി ഇങ്ങനെയാണ്: ഒന്നരയാഴ്ച എടുത്ത് പരിശീലിച്ചാണ് ഓരോ വീഡിയോയും പോസ്റ്റ് ചെയ്യുന്നത്. അതിനിടയ്ക്ക് ചിലപ്പോൾ 200 തവണവരെ പാടിയിട്ടുണ്ടാവും. ഞാൻ സെലക്ട് ചെയ്യുന്നവ കൂട്ടുകാർക്ക് അയച്ച് അതിൽനിന്ന് മൂന്നോ നാലോ എണ്ണം ഫിൽറ്റൽ ചെയ്യം. എന്നിട്ട് അതിൽനിന്ന് ഒരെണ്ണം എടുക്കുന്നതാണ്. അപ്പോഴേക്കും മിക്കവാറും നല്ലതായിട്ടുണ്ടാവും. അതുകൊണ്ടാണ് ഈസിനെസ് തോന്നുന്നത്. സത്യത്തിൽ മുന്നിൽ ഒരാളില്ലാതെ കാമറ നോക്കി പാടാൻ എനിക്ക് ബുദ്ധിമുട്ടാണ്. ഓഡിയൻസിന്‍റെ റിയാക്ഷൻ കണ്ട് മോഡിഫിക്കേഷൻ വരുത്തുന്നത് ഇഷ്ടമുള്ള രീതിയാണ്. അതുകൊണ്ടുതന്നെ കൂട്ടുകാരെ മുന്നിൽ ഇരുത്തി റിക്കാർഡ് ചെയ്യാറുണ്ട്.\nവലിയ പരിശ്രമങ്ങളോടെ പാടുന്നതാണെങ്കിലും ആര്യയുടെ പാട്ട് അത്യനായാസം കേൾവിക്കാരെ ആനന്ദത്തിന്‍റെ ലോകത്തെത്തിക്കുന്നുണ്ട്. അമിതാഭ് ബച്ചൻ പറഞ്ഞതുപോലെ- സിംപ്ലി അമേസിംഗ്!!


PV Sindhu– News18 Malayalam\nമെഡലുറപ്പിച്ച് പി.വി. സിന്ധു ഫൈനലില്\nUpdated: August 5, 2018, 3:02 PM IST\nനാന്‍ജിങ്(ചൈന): ലോക ബാഡ്മിന്റണ് ചാമ്പ്യന്‍ഷിപ്പ് വനിതാ സിംഗിള്‍സില് മെഡലുറപ്പിച്ച് ഇന്ത്യന് താരം പി.വി. സിന്ധു. സെമി പോരാട്ടത്തില് മൂന്നാം സീഡായ ജപ്പാന്റെ അകാനെ യമാഗുച്ചിയെ 55 മിനിറ്റുകള് നീണ്ട പോരാട്ടത്തിനൊടുവില് വീഴ്ത്തിയാണ് സിന്ധു ഫൈനലിലെത്തിയത്.\nസ്‌കോര്: 21-16, 24-22. ഫൈനലില് ഒളിമ്പിക് ചാമ്പ്യനായ കാരോലിന മാരിനെ നേരിടും. ഞായറാഴ്ചയാണ് വനിതാ സിംഗിള്‍സ് ഫൈനല് പോരാട്ടം. സിന്ധുവിന് ഇതുവരെ രണ്ടു വെങ്കലവും, ഒരു വെള്ളിയും സ്വന്തമാക്കിയിട്ടുണ്ട്. ഇതോടെ മെഡല് നേട്ടം നാലാകും.\nഇരുപതു മിനിറ്റ് നീണ്ട ആദ്യ സെറ്റ് 21-16 നാണ് സിന്ധു നേടിയത്. ആദ്യ സെറ്റില് വ്യക്തമായ ആധിപത്യം ഇന്ത്യന് താരത്തില് നിന്നുയര്‍ന്നു. രണ്ടാം ഗെയിമില് ആദ്യ പോയിന്റ് നേടി യമാഗുച്ചി തിരിച്ചാക്രമണം തുടങ്ങി.\n16-19 വരെ യമാഗുച്ചി ലീഡ് നേടി നിന്നിടത്തു നിന്നാണ് സിന്ധു മാസ്മരിക തിരിച്ചുവരവ് നടത്തിയത്. 24-22 നു രണ്ടാം സെറ്റും നേടിയാണ് മിന്നും പ്രകടനത്തിലൂടെ സിന്ധുവിന്റെ ഫൈനല് പ്രവേശം. ക്വാര്‍ട്ടറില് ജപ്പാന്റെ താരമായ നോസോമി ഒകുഹാരയെ നേരിട്ടുള്ള സെറ്റുകള്‍ക്ക് മറികടന്നാണ് സിന്ധു അവസാന നാലിലെത്തിയത്.


Pocso case involving Shan Muhammed, YC dist sec: follow up | യൂത്ത്കോൺഗ്രസ് എറണാകുളം ജില്ലാ സെക്രട്ടറി ഷാൻ മുഹമ്മദ് പ്രതിയായ പോക്സോ കേസിൽ വഴിത്തിരിവ്; മകളുടെ ദുർഗതിക്ക് കാരണം തന്റെ സഹോദരനും ഭാര്യയും ആണെന്ന് സംശയമെന്ന് കേസിലെ ഇരയുടെ അമ്മ; മകളെ കൊണ്ട് പറയിച്ച വിവരങ്ങൾ ആകാമെന്നും രാഷ്ട്രീയ ഇടപെടലെന്നും അമ്മ മറുനാടനോട് - MarunadanMalayalee.com\nJuly 21, 202107:31 PM IST Permalink\nകോതമംഗലം: യൂത്ത്കോൺഗ്രസ് എറണാകുളം ജില്ലാ സെക്രട്ടറി ഷാന്മുഹമ്മദ് പ്രതിയായ പോക്സോ കേസിൽ വഴിത്തിരിവ്. മകളുടെ ദുർഗതിക്ക് കാരണം തന്റെ സഹോദരനും ഭാര്യയുമാണെന്ന് സംശയിക്കുന്നതായി കേസിലെ ഇരയുടെ അമ്മ മറുനാടനോട് വ്യക്തമാക്കി. അഞ്ച് മാസത്തോളമായി മകളുടെ താമസം അവർക്കൊപ്പമായിരുന്നു. കേസിൽ ഇതുവരെ പുറത്തുവന്നിട്ടുള്ളത് ഇവർ മകളെ കൊണ്ട് പറയിച്ച വിവരങ്ങൾ ആയിരിക്കാമെന്നും ഇരയുടെ അമ്മ പറഞ്ഞു.\nനേരത്തെ സഹോദരന്റെ ഭാര്യയുമായി വഴക്കുണ്ടായിട്ടുണ്ട്. അന്നുമുതൽ അവർ ശത്രുതയിലാണ്.5മാസം മുമ്പുവരെ മകളുമായും യാതൊരുബന്ധവും ഇവർക്കുണ്ടായിരുന്നില്ല. ഇപ്പോൾ ഇത്ര പെട്ടെന്ന് അവർ എന്റെ മകളെ എങ്ങിനെ പാട്ടിലാക്കി എന്നറിയില്ല. ഈ വിവരമറിഞ്ഞപ്പോൾ സഹിക്കാനായില്ല. വിവരങ്ങൾ മകളോട് ചോദിച്ചറിയാനുള്ള അവസരം പോലും ലഭിച്ചില്ല, അമ്മ പറഞ്ഞു.\nകേസുമായി ബന്ധപ്പെട്ടുള്ള നടപടികൾക്കായി മകളെ കൊണ്ടുപോകുന്നത് സഹോദരന്റെ ഭാര്യയാണ്. അമ്മയായി ഞാനുണ്ടെങ്കിലും ഒന്നിനും എന്നെ അടുപ്പിക്കുന്നില്ല. ഇതിൽ രാഷ്ട്രീയ ഇടപെടലുകൾ ഉണ്ടായിട്ടുണ്ട്. കീരംപാറ ലോക്കൽ സെക്രട്ടറിയായ പിതാവ് എല്ലാ സഹായവും ചെയ്യുന്നുണ്ടെന്നാണ് സഹോദരന്റെ ഭാര്യ പറഞ്ഞുനടക്കുന്നത്.\nമകൾക്ക് എന്താണ് സംഭിച്ചതെന്ന കാര്യത്തിൽ ഇനിയും കൃത്യമായ വിവരം അറിയാൻ കഴിഞ്ഞിട്ടില്ല. കേസിലെ ഒന്നാംപ്രതി റിയാസുമായുള്ള ബന്ധം സഹോദരനും കുടുംബാംഗങ്ങളും അറിഞ്ഞിട്ടും എന്നെ അറിയിച്ചില്ല. പലകാര്യങ്ങളും എന്നിൽ നിന്നും ഒളിപ്പിക്കുന്നതായി സംശയമുണ്ട്്. അവളെ കണ്ട് വിവരങ്ങൾ ചോദിച്ചറിയാനെങ്കിലും എനിക്ക് ബന്ധപ്പെട്ട അധികൃതർ അവസരമൊരുക്കണം, അവർ ആവശ്യപ്പെട്ടു.\nകഴിഞ്ഞ മാസം ആദ്യം പോത്താനിക്കാട് പൊലീസ് ചാർജ്ജുചെയ്ത പോക്സോ കേസ്സിലെ ഇരയുടെ മാതാവാണ് മകളെ കാണാനും വിവരങ്ങൾ ചോദിച്ചറിയാനും ബന്ധപ്പെട്ട അധികൃതർ അവസരമൊരുക്കണമെന്ന ആവശ്യവുമായി രംഗത്ത് എത്തിയിരിക്കുന്നത്. കേസിലെ ഒന്നാം പ്രതി ഷാൻ മുഹമ്മദിന്റെ അടുപ്പക്കാരനായിരുന്ന റിയാസ് ആണ് ആവശ്യമായ സഹായം ചെയ്തുകൊടുത്തത് എന്നാരോപിച്ചാണ് പൊലീസ ്ഷാൻ മുഹമ്മദിന് എതിരെ കേസെടുത്തിട്ടുള്ളത്. തട്ടിക്കൊണ്ടുപോകൽ, ഭീഷണിപ്പെടുത്തൽ എന്നീ വകുപ്പുകൾ ഉൾപ്പെടുത്തിയാണ് പോത്താനിക്കാട് പൊലീസ് കേസെടുത്തത്.\nഒന്നാം പ്രതി പെൺകുട്ടിയെ ഭയപ്പെടുത്തി നഗ്‌നചിത്രങ്ങൾ കൈക്കലാക്കിയതിനു ശേഷം അത് മറ്റുള്ളവർക്ക് അയച്ചു കൊടുക്കും എന്നു പറഞ്ഞു ഭീഷണിപ്പെടുത്തി ബലാത്സംഗം ചെയ്യുകയായിരുന്നു എന്നാണ് പൊലീസ് തെളിവെടുപ്പിൽ വ്യക്തമായിട്ടുള്ളത്. ഗർഭിണിയായ തനിക്ക് റിയാസ് അബോർഷനുള്ള ഗുളികകൾ നൽകി ഗർഭം അലസിപ്പിച്ചതായും പെൺകുട്ടി ആരോപിച്ചിരുന്നു. ഇയാൾ ഇപ്പോൾ റിമാന്റിലാണ്.\nഷാൻ മുഹമ്മദ് കാറിൽ നിർബന്ധിച്ച് കയറ്റിയെന്നും മൂവാറ്റുപുഴയിലെ ലാബിലെത്തിച്ച് ഗർഭിണിയാണോ എന്നറിയാൻ പരിശോധന നടത്തിയെന്നുമാണ് പെൺകുട്ടി പറഞ്ഞതെന്ന് പൊലീസ് പറയുന്നു. റിയാസ് ഷാൻ മുഹമ്മദിന്റെ സന്തതസഹചാരിയും കോൺഗ്രസ്സ് ജനപ്രതിനിധികളുമായി അടുത്തബന്ധം പുലർത്തിയിരുന്ന ആളുമാണെന്നുമാണ് പൊലീസ് ഭാഷ്യം.\nപത്താം ക്ലാസ് വിദ്യാർത്ഥിനിയായ പെൺകുട്ടിയെ പീഡിപ്പിക്കാൻ കൂട്ടുകാരന് ഒത്താശ ചെയ്തു കൊടുത്തു, ഗർഭം അലസിപ്പിക്കാൻ പെൺകുട്ടിയെ ഭീഷണിപ്പെടുത്തി, സംഭവം നാട്ടുകാർ അറിഞ്ഞപ്പോൾ പ്രതിയെക്കൊണ്ട് ഇരയെ വിവാഹം കഴിപ്പിച്ചു പ്രശ്‌നം ഒത്തുതീർക്കാൻ ശ്രമിക്കുക എന്നിവയ്ക്കെല്ലാം റിയാസിന് കൂട്ട് നിന്നത് ഷാൻ മുഹമ്മദ് ആണെന്ന് പൊലീസ് കണ്ടെത്തിയിട്ടുണ്ട്. പ്രതിക്ക് സഹായം ചെയ്തതിനും ഇരയെയും കുടുംബത്തെയും ഭീഷണിപ്പെടുത്തിയതിനും വിവരം മറച്ചുവെച്ചതിനുമാണ് ഇയാളെ രണ്ടാം പ്രതിയായി ചേർത്തത്.


രാജസ്ഥാനില് ഗോരക്ഷാ സേനയുടെ ആക്രമണത്തില് കര്‍ഷകന് മരിച്ച സംഭവം: വാര്‍ത്ത നിഷേധിച്ച് നഖ്‌വി\nFri Feb 22 2019 12:53:13 GMT+0530 (IST)\nNarada Desk| Updated On: 2017-04-06T15:02:28+05:30 | Location : അൽവാർ\nകറവ ആവശ്യത്തിനായി പശുക്കളെ കൊണ്ടുപോയ സംഘം അത് തെളിയിക്കുന്ന രേഖകള് കാണിച്ചിട്ടും ഗോരക്ഷാ സേന ക്രൂരമായ ആക്രമണം അഴിച്ചുവിടുകയായിരുന്നു. പെഹ്‌ലു ഖാനെന്ന 55കാരനായ കര്‍ഷകനാണ് ഗോസംരക്ഷകരുടെ ക്രൂരമായ ആക്രമണത്തില് കൊല്ലപ്പെട്ടത്.\nരാജസ്ഥാനിലെ അല്‍വാറില് ഗോരക്ഷാ സേനയുടെ ആക്രമണത്തില് മധ്യവയസ്‌കനായ കര്‍ഷകന് കൊല്ലപ്പെട്ട സംഭവത്തില് വിവാദ പ്രസ്താവനയുമായി കേന്ദ്ര മന്ത്രി മുഖ്താര് അബ്ബാസ് നഖ്‌വി. അത്തരത്തിലൊരു സംഭവം നടന്നിട്ടില്ലെന്ന് നഖ്‌വി രാജ്യസഭയില് പറഞ്ഞു. ഇതേത്തുടര്‍ന്ന് പ്രതിപക്ഷം മന്ത്രിക്കെതിരേ രംഗത്തുവന്നു.\nവാര്‍ത്തയില് പറയുന്ന കാര്യങ്ങള് യഥാര്‍ത്ഥത്തില് അവിടെ സംഭവിച്ചിട്ടില്ലെന്ന് പ്രതിപക്ഷ ബഹളത്തിനിടെ നഖ്‌വി പറഞ്ഞു. ഗോസംരക്ഷണം എന്ന പേരില് ഗുണ്ടാസംഘം ജനത്തെ ആക്രമിക്കുന്നതായി പ്രതിപക്ഷകക്ഷികള് ആരോപിച്ചു. ''ഇത് വളരെ വൈകാരികമായ ഒരു വിഷയമാണ്. നാം ഗോഹത്യയെ പിന്തുണയ്ക്കുന്നതായുള്ള ഒരു സന്ദേശം രാജ്യസഭ നല്‍കാന് പാടില്ല. ലക്ഷക്കണക്കിന് ജനങ്ങളുടെ വൈകാരികമായ വിഷയമാണിത്''മന്ത്രി പറഞ്ഞു.\nഗോരക്ഷകരാണ് കര്‍ഷകനെ കൊന്നതെന്ന മാധ്യമ വാര്‍ത്തകള് ഇതിനകം രാജസ്ഥാന് ഗവണ്‍മെന്റ് നിഷേധിച്ചിട്ടുണ്ടെന്നും അദ്ദേഹം പറഞ്ഞു. പെഹ്‌ലു ഖാനെന്ന 55കാരനായ കര്‍ഷകനാണ് ഗോസംരക്ഷകരുടെ ക്രൂരമായ ആക്രമണത്തില് കൊല്ലപ്പെട്ടത്. ഇദ്ദേഹത്തിന്റെ വാഹനം തടഞ്ഞുനിര്‍ത്തിയാണ് സംഘം അക്രമമഴിച്ചുവിട്ടത്. പെഹ്‌ലു ഖാനെക്കുടാതെ നാല് പേര്‍ക്ക് കൂടി അക്രമത്തില് ഗുരുതരമായി പരിക്കേറ്റിരുന്നു. അല്‍വാര് ദേശീയ പാതയിലൂടെ കന്നുകാലികളുമായി പോകുകയായിരുന്ന വാഹനം തടഞ്ഞുനിര്‍ത്തിയാണ് സംഘം ആക്രമണം നടത്തിയത്.\nകന്നുകാലികളെ കശാപ്പ് ചെയ്യാനുള്ളതല്ലെന്നും കറവ ആവശ്യത്തിനായി വളര്‍ത്താനാണെന്നും തെളിയിക്കുന്ന രേഖകള് കാണിച്ചിട്ടും ഗോരക്ഷാ സേനാംഗങ്ങള് ഇവരെ ക്രൂരമായി മര്‍ദ്ദിക്കുകയായിരുന്നു. ഇവര് സഞ്ചരിച്ചിരുന്ന വാഹനവും സംഘം അടിച്ചുതകര്‍ത്തു. അക്രമികള്‍ക്കെതിരെ കേസെടുക്കാതിരുന്ന പോലീസ് പശുക്കളെ തട്ടിക്കൊണ്ടു പോയെന്ന പേരില് കൊല്ലപ്പെട്ട പെഹ്‌ലു ഖാന് അടക്കമുള്ളവര്‍ക്കെതിരെ കേസെടുക്കുകയാണ് ചെയ്തത്. അക്രമത്തിന്റെ ദൃശ്യങ്ങള് പ്രചരിച്ചതോടെയാണ് പോലീസ് ഗോരക്ഷാ സേനയ്‌ക്കെതിരെ കേസെടുത്തത്.\nസംഭവത്തില് ഇരുഭാഗത്തുമുള്ളവര്‍ക്ക് ഉത്തരവാദിത്തമുണ്ടെന്നാണ് രാജസ്ഥാന് ആഭ്യന്തര മന്ത്രി ഗുലാബ് ചന്ദ് കട്ടാരിയ പ്രതികരിച്ചത്. സംഭവത്തെത്തുടര്‍ന്ന് എ ഐ സി സി ഉപാധ്യക്ഷന് രാഹുല് ഗാന്ധിയടക്കമുള്ളവര് ഗോരക്ഷാ സേനയ്‌ക്കെതിരെ രംഗത്തുവന്നിരുന്നു.\ncow vigilant sena


കൊവിഡ് 19: മലപ്പുറം ജില്ലയില് ഇന്ന് 897 പേര്‍ക്ക് കൂടി രോഗബാധ\nWed May 25 2022 08:40:26 GMT+0530 (India Standard Time)\nവിദഗ്ധ ചികിൽസയ്ക്ക് ശേഷം 731 പേര് ഇന്ന് രോഗമുക്തരായി\nBY ABH22 Oct 2020 1:15 PM GMT\nABH22 Oct 2020 1:15 PM GMT\nമലപ്പുറം: മലപ്പുറം ജില്ലയില് വ്യാഴാഴ്ച്ച 897 പേര്‍ക്ക് കൊവിഡ് 19 സ്ഥിരീകരിച്ചതായി ജില്ലാ കലക്ടര് കെ. ഗോപാലകൃഷ്ണന് അറിയിച്ചു. സമ്പര്‍ക്കത്തിലൂടെ വൈറസ് ബാധിതരാവുന്നവര് അനുദിനം വര്‍ധിക്കുകയാണ്. 821 പേര്‍ക്കാണ് നേരിട്ടുള്ള സമ്പര്‍ക്കത്തിലൂടെ ഇന്ന് വൈറസ് ബാധ സ്ഥിരീകരിച്ചത്. ഉറവിടമറിയാതെ 65 പേര്‍ക്കും ആറ് ആരോഗ്യ പ്രവര്‍ത്തകര്‍ക്കും കൊവിഡ് 19 സ്ഥിരീകരിച്ചു.\nരോഗബാധിതരായവരില് മൂന്ന് പേര് ഇതര സംസ്ഥാനങ്ങളില് നിന്നെത്തിയവരും രണ്ട് പേര് വിദേശ രാജ്യങ്ങളില് നിന്നെത്തിയവരുമാണ്. അതേസമയം വിദഗ്ധ ചികിൽസയ്ക്ക് ശേഷം 731 പേര് ഇന്ന് രോഗമുക്തരായി. ഇതുവരെ 34,105 പേരാണ് ജില്ലയില് രോഗമുക്തരായി വീടുകളിലേക്ക് മടങ്ങിയത്.\n55,678 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 10,504 പേര് വിവിധ ചികിൽസാ കേന്ദ്രങ്ങളില് നിരീക്ഷണത്തിലുണ്ട്. കൊവിഡ് പ്രത്യേക ചികിൽസാ കേന്ദ്രങ്ങളായ ആശുപത്രികളില് 541 പേരും വിവിധ കൊവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 1,145 പേരുമാണ് നിരീക്ഷണത്തിലുള്ളത്. മറ്റുള്ളവര് വീടുകളിലും കോവിഡ് കെയര് സെന്ററുകളിലുമായി നിരീക്ഷണത്തിലാണ്. ഇതുവരെ ജില്ലയില് നിന്ന് പരിശോധനക്കയച്ച 2,40,401 സാംപിളുകളില് 4,660 സാംപിളുകളുടെ ഫലങ്ങളാണ് ഇനി ലഭിക്കാനുള്ളത്. ഇതുവരെ 192 പേരാണ് കൊവിഡ് ബാധിതരായി ജില്ലയില് മരണമടഞ്ഞത്.


ദുബായിൽ വാഹനാപകടം: 17 മരണം.\nJul 12, 2020, 06:25 pm IST\nJun 7, 2019, 12:36 am IST\nദുബായ് ∙ ഷെയ്ഖ് മുഹമ്മദ് ബിൻ സായിദ് റോഡിലെ റാഷിദിയ എക്സിറ്റിൽ നിയന്ത്രണം വിട്ട് ബസ് ട്രാഫിക്സിഗ്നലിലേക്ക് ഇടിച്ചു കയറി 17 പേർ മരിച്ചു.ഒമാനിൽ നിന്ന് ദുബായിലേക്കു വന്ന യാത്രാബസാണ് അപകടത്തിൽപ്പെട്ടതെന്ന് ദുബായ് പൊലീസ് അറിയിച്ചു.മരിച്ചവരിൽ വിവിധ രാജ്യക്കാർ ഉൾപ്പെടുന്നു. 31 യാത്രക്കാരാണ് ബസിലുണ്ടായിരുന്നത്.\nറാഷിദിയ മെട്രോ സ്റ്റേഷനു സമീപത്തെ സിഗ്നലിലേക്ക് ബസ് ഇടിച്ചുകയറിയാണ് അപകടമുണ്ടായത്. ബസ് നിശേഷം തകർന്നു. പൊലീസും സിവിൽ ഡിഫൻസും രക്ഷാ പ്രവർത്തനം നടത്തി.പരുക്കേറ്റവരെയും ഉടൻ തന്നെ ആശുപത്രിയിൽ പ്രവേശിപ്പിച്ചു. മൃതദേഹങ്ങൾ ഇതേ ആശുപത്രിയിൽ മോർച്ചറിയിൽ സൂക്ഷിച്ചിരിക്കുകയാണ്.


പണമില്ലെങ്കില് പിന്നെന്തിനാണ് വീടു പൂട്ടുന്നത് കലക്ടറേ? വൈറലായി കള്ളന്‍റെ കത്ത് - Media Vision News\nപണമില്ലെങ്കില് പിന്നെന്തിനാണ് വീടു പൂട്ടുന്നത് കലക്ടറേ? വൈറലായി കള്ളന്‍റെ കത്ത്\nചിലരുടെ പേഴ്സ് കണ്ടാല് മോഷ്ടിക്കാനെത്തുന്ന കള്ളന് സ്വന്തം കയ്യില് നിന്നും പൈസ എടുത്തുകൊടുക്കും എന്ന് തമാശയായി പറയാറുണ്ട്. അതുപോലെ മോഷ്ടിച്ച ശേഷം കള്ളന്‍മാര് വീട്ടുടമസ്ഥര്‍ക്ക് കത്തെഴുതി വയ്ക്കാറുള്ള സംഭവങ്ങളും ഉണ്ടായിട്ടുണ്ട്. അത്തരത്തിലൊരു രസമുള്ള സംഭവമാണ് സോഷ്യല്‍മീഡിയയില് വൈറലായിക്കൊണ്ടിരിക്കുന്നത്.\nമധ്യപ്രദേശിലാണ് സംഭവം നടന്നത്. ഡെപ്യൂട്ടി കലക്ടര്‍ക്കാണ് കള്ളന് കത്തെഴുതിവച്ചത്. ഡെപ്യൂട്ടി കലക്ടർ ത്രിലോചൻ ഗൗറിന്‍റെ ഭോപ്പാല് ദേവാസ് സിവില് ലൈന് പ്രദേശത്തുള്ള ഔദ്യോഗിക വസതിയിലാണ് കള്ളൻ കയറിയത്.മോഷണം നടക്കുന്ന സമയത്ത് ത്രിലോചൻ ഗൗർ വീട്ടിൽ ഉണ്ടായിരുന്നില്ല. തിരിച്ച് വീട്ടിൽ എത്തിയപ്പോഴാണ് മോഷണം നടന്ന കാര്യം അറിയുന്നത്. വീട്ടിൽ സാധനങ്ങൾ എല്ലാം വാരിവലിച്ചിട്ട നിലയിലായിരുന്നു. 30,000 രൂപയും ഏതാനും സ്വർണാഭരണങ്ങളും മോഷണം പോയിട്ടുണ്ട്. ആർക്കും പെട്ടെന്ന് കാണാവുന്ന രീതിയിലാണ് കള്ളൻ കത്ത് എഴുതിവെച്ചത്. വീട്ടിൽ പണമില്ലെങ്കിൽ വീട് പൂട്ടേണ്ടതില്ല എന്നാണ് കത്തിലുള്ളത്. സബ് ഡിവിഷണൽ മജിസ്‌ട്രേറ്റ്, എസ് പി എന്നിവർ അടക്കം നിരവധി പ്രമുഖരുടെ വീടുകൾ ഉള്ള അതിസുരക്ഷാ മേഖലയിലാണ് മോഷണം നടന്നത്.\nദേവാസിലെ ഖതേഗാവ് തഹസിൽ ഇപ്പോൾ എസ്.ഡി.എം ആയി നിയമിതനായ ത്രിലോചൻ ഗൗർ കഴിഞ്ഞ 15-20 ദിവസമായി വീട്ടിൽ ഇല്ലായിരുന്നു. എപ്പോഴാണ് മോഷണം നടന്നതെന്ന് വ്യക്തമായിട്ടില്ലെന്ന് പൊലീസ് ഇന്‍സ്പെക്ടര് ഉംറാവോ സിംഗ് പറഞ്ഞു.\nPrevious articleഒരു ഡോസെടുത്ത 1758 പേര്‍ക്കും രണ്ടു ഡോസെടുത്ത 2083 പേര്‍ക്കും ഇന്ന് വീണ്ടും കൊവിഡ്\nNext articleനാലു വർഷം മുമ്പ് ഓട്ടോയിൽ കാണാതായ സ്വർണപാദസരം അതേ ഓട്ടോയിൽ നിന്ന് തിരിച്ചുകിട്ടി


ഖേല്‍രത്‌ന വിവാദം: സര്‍ക്കാരിനെ കുറ്റപ്പെടുത്തി ഹര്‍ഭജന് സിങ്\nNew Delhi, First Published 31, Jul 2019, 11:54 AM IST\nരാജ്യത്തെ പരമോന്നത കായിക ബഹുമതിയായ ഖേല്‍രത്‌ന കിട്ടാതെ പോയതില് പഞ്ചാബ് സര്‍ക്കാരിനെ പഴിച്ച് ഇന്ത്യന് താരം ഹര്‍ഭജന് സിങ്. സര്‍ക്കാരിന്റെ നിരുത്തരവാദിത്തമാണ് തനിക്ക് പുരസ്‌കാരം ലഭിക്കാതെ പോയതെന്ന് ഹര്‍ഭജന് പ്രതികരിച്ചു.\nദില്ലി: രാജ്യത്തെ പരമോന്നത കായിക ബഹുമതിയായ ഖേല്‍രത്‌ന കിട്ടാതെ പോയതില് പഞ്ചാബ് സര്‍ക്കാരിനെ പഴിച്ച് ഇന്ത്യന് താരം ഹര്‍ഭജന് സിങ്. സര്‍ക്കാരിന്റെ നിരുത്തരവാദിത്തമാണ് തനിക്ക് പുരസ്‌കാരം ലഭിക്കാതെ പോയതെന്ന് ഹര്‍ഭജന് പ്രതികരിച്ചു. പുരസ്‌കാരത്തിന് നാമനിര്‍ദേശം ചെയ്തുകൊണ്ടുള്ള തന്റെ അപേക്ഷ കൃത്യ സമയത്ത് കേന്ദ്ര കായിക മന്ത്രാലയത്തിന് കൈമാറാന് സര്‍ക്കാരിന് കഴിഞ്ഞില്ലെന്ന് ഹര്‍ഭജന് കുറ്റപ്പെടുത്തി.\n2019 മാര്‍ച്ച് 20ന് എല്ലാ രേഖകളും സമര്‍പ്പിച്ചതാണെന്നും താരം പറഞ്ഞു. അദ്ദേഹം തുടര്‍ന്നു... ''രേഖകള് സമര്‍പ്പിച്ചിട്ടും എന്തുകൊണ്ട് കേന്ദ്ര സര്‍ക്കാരിലെത്താന് വൈകിയെന്നുള്ള കാര്യം അറിയേണ്ടതുണ്ട്. ഇക്കാര്യത്തില് അന്വേഷണം നടത്തണം. രേഖകള് സമര്‍പ്പിക്കാന് താമസം കാണിച്ചതുകൊണ്ടാണ് എനിക്ക് പുരസ്‌കാരം കിട്ടാതെ പോയത്. ഇക്കാര്യം മാധ്യമങ്ങള് വഴി ഞാന് അറിഞ്ഞു\nപുരസ്‌കാരങ്ങളൊക്കെയാണ് തുടര്‍ന്നും കളിക്കാന് പ്രചോദനമാകുന്നത്. എനിക്ക് മാത്രമല്ല, വളര്‍ന്നുവരുന്ന തലമുറയ്ക്ക് കൂടി ഇത് കായികരംഗത്തേക്ക് കടന്നുവരാന് പ്രചോദനമാകും. എന്നാല് ഇത്തരം ഉത്തരവാദിത്തമില്ലായ്മ കായികതാരങ്ങളെ പിറകോട്ടടിപ്പിക്കും.'' ഹര്‍ഭജന് പറഞ്ഞുനിര്‍ത്തി.\nKhel Ratna for Harbhajan


മുസ്ലിം പെണ്‍കുട്ടികള് മസ്റ്റായി നീന്തല് ക്‌ളാസില് പങ്കെടുക്കണം: ജര്‍മന് കോടതി\nബര്‍ലിന്: യാഥാസ്ഥിതികരായ മുസ്ലിം പെണ്‍കുട്ടികള് സ്‌കൂളുകളിലെ നീന്തല് ക്‌ളാസില് പങ്കെടുക്കണമെന്ന് ജര്‍മനിയിലെ ഉന്നത കോടതി വിധി. ശരീരം മുഴുവന് മറയുന്ന നീന്തല് വസ്ത്രമായ ബുര്‍കിനി ഇസ്ലാമിക വേഷമല്ലെന്ന് കാണിച്ച് 11കാരിയുടെ രക്ഷിതാക്കള് നല്‍കിയ പരാതിയിന്മേലാണ് വിധി.\nബ്രെക്‌സിറ്റ്: ജനഹിതം അട്ടിമറിക്കില്ലെന്ന് സുപ്രീം കോടതി\nലണ്ടന്: ജനഹിതം ബ്രെക്‌സിറ്റിന് അനുകൂലമായിരുന്നു. എന്നാല്, ഇതിനെ എതിര്‍ക്കുന്നവര് ഇത് കോടതിയില് ചോദ്യം ചെയ്തിരിക്കുകയാണ്. അതുകൊണ്ടുതന്നെ ഇത് നടപ്പാകുമോ ഇല്ലയോ എന്ന ആശങ്ക പടര്‍ന്നിരുന്നു. ഇതിനിടെ ഇതാ സുപ്രീം കോടതി സര്‍ക്കാരിന് ആശ്വസം നല്‍കുന്ന ഒരു ചെറിയ പ്രഖ്യാപനം നടത്തിയിരിക്കുന്നു.\nവിമാനയാത്രക്കാരുടെ ഫോണ് ബ്രിട്ടിഷ്- യുഎസ് ചാരസംഘടനകള് ചോര്‍ത്തി\nപാരിസ് : എയര് ഫ്രാന്‍സ് അടക്കം വിമാനങ്ങളില് യാത്രക്കാരുടെ മൊബൈല് ഫോണ് വിവരങ്ങള് ചോര്‍ത്താന് യുഎസ്-ബ്രിട്ടിഷ് ഇന്റലിജന്‍സ് ഏജന്‍സികള് ശ്രമിച്ചതായി റിപ്പോര്‍ട്ട്. എഡ്വേഡ് സ്‌നോഡന് പുറത്തുവിട്ട രഹസ്യരേഖകളുടെ അടിസ്ഥാനത്തിലാണ് ഫ്രഞ്ച് പത്രമായ ലെമോന്‍ദിന്റെ റിപ്പോര്‍ട്ട്. എയര് ഫ്രാന്‍സ്\nവേലി തന്നെ വിളവ് തിന്നുന്നു, ബ്രിട്ടീഷ് പൊലീസുകാര് ലൈംഗികആരോപണ അപവാദത്തില്\nലണ്ടന്: വേലി തന്നെ വിളവ് തിന്നാന് തുടങ്ങിയാല് പിന്നെ എന്താണ് രക്ഷ. ബ്രിട്ടനിലെ അവസ്ഥ ഏതാണ് ഇതുപോലെയാണ്. ജനങ്ങളുടെ സുരക്ഷ ഉറപ്പാക്കേണ്ട പൊലീസുകാരാണ് ഇപ്പോള് ഏറ്റവും വലിയ ഭീഷണി. അധികാരം ഉപയോഗിച്ച് ഇവര് ലൈംഗിക പീഡനം നടത്തുന്നതായി റിപ്പോര്‍ട്ട്. മുന്നൂറോളം പൊലീസുകാര്‍ക്കെതിരേ ഇതിനോടകം പരാതി\nലണ്ടനില് നിന്ന് ന്യൂയോര്‍ക്കില് എത്താന് 20 മിനിറ്റ്. ഇത് സ്വപ്‌നമല്ല\nലണ്ടന്: ഇന്ന് ഏറ്റവുമധികം മാറ്റവും പരീക്ഷണവും നടക്കുന്ന മേഖലയാണ് വ്യോമയാനം. രാജ്യങ്ങള് തമ്മിലുള്ള അകലവും സമയവും കുറയ്ക്കുകയാണ് ഇവരുടെ ലക്ഷ്യം. യാത്രാ സമയം കുറയ്ക്കുക വഴി ഇത് രണ്ടിനും സാധ്യമാകുമെന്നാണ് ഇവരുടെ വിശ്വാസം. ഇതിന്റെ ഭാഗമായി പുതുതായി ഡിസൈന് ചെയ്തിരിക്കുന്ന വിമാനമാണ് ആന്റിപോഡ്\nജോസിയുടെ കുടുംബത്തിന് ലഭിച്ചത് 4021.81 പൗണ്ട്\nലണ്ടന്: അകാലത്തില് പൊലിഞ്ഞ ഇടുക്കി കട്ടപ്പന സ്വദേശിയും ലണ്ടനില് സീനിയര് കെയററുമായ ജോസിയുടെ കുടുംബത്തിന് ചാരിറ്റിയിലൂടെ ലഭിച്ചത് 4012.81 പൗണ്ട്. ഇന്നലെയാണ് ജോസിക്ക് വേണ്ടി ഇടുക്കി ജില്ലാ സംഗമത്തിന്റെ നേതൃത്വത്തില് നടന്ന ചാരിറ്റി അവസാനിച്ചത്. ഇടുക്കി ജില്ലാ സംഗമത്തിന്റെ നേതൃത്വത്തില് 3762.81 പൗണ്ട്\nബ്രിട്ടനിലെ സ്ത്രീകള് സുരക്ഷിതരല്ല, എല്ലാവരും കരുതിയിരിക്കുക\nലണ്ടന്: യുകെയിലെ സ്ത്രീകള് സുരക്ഷിതരല്ലെന്ന് റിപ്പോര്‍ട്ട്. ഏതു നിമിഷവും ഇവര് ആക്രമിക്കപ്പെടാം. ഇതിന് പൊതുസ്ഥലമെന്നോ വീടെന്നോ വ്യത്യാസമില്ല. എവിടെയും ഇത് സംഭവിക്കാം. അതുപോലെ ആരില് നിന്നു വേണമെങ്കിലും ഇത് ആകാം. ഇതിന് കാമുകനെന്നോ പങ്കാളിയെന്നോ മക്കളെന്നോ വ്യത്യാസമില്ല. അടുത്തിടെ പുറത്തുവന്ന\nഒരു സുനാമി മതി, ബ്രിട്ടന് ഇല്ലാതാകാന്. ഭീതിയോടെ ശാസ്ത്രലോകം\nലണ്ടന്: യുകെയിലെ ശാസ്ത്രജ്ഞന്മാര് അടുത്തകാലത്തായി വലിയ ഭീതിയിലാണ്. ലോകത്തിന്റെ വിവിധ ഭാഗങ്ങളില് ഭൂകമ്പത്തെത്തുടര്‍ന്ന് ഉണ്ടായ സുനാമിയാണ് ഇവരെ ആശങ്കപ്പെടുത്തുന്നത്. ഇത്തരത്തില് ഒരു സുനാമി ഉണ്ടായാല് മതി യുകെ എന്ന രാജ്യം തന്നെ ഇല്ലാതാകാന്. നേരത്തേ കണക്കുകൂട്ടിയതിനെക്കാള് ഭീകരമായിരിക്കും


കന്നിപ്പോര് – WORDKET\nതൈമൂറിനു ഈയിടെയായി തലയെടുപ്പ് കൂടിയിട്ടുണ്ടെന്നു ചിത്ര ശ്രദ്ധിച്ചു. കണ്ണുകൾക്കു ചുറ്റുമുള്ള ചുവപ്പ് കടുത്തിരിക്കുന്നു. സാധാരണ അസീൽ കോഴികൾക്ക് ഉണ്ടാവാറുള്ള വലിപ്പത്തേക്കാൾ കൂടുതലുണ്ട് അവന്. കറുപ്പും തവിട്ടും കലർന്ന തൂവലുകൾ. സമൃദ്ധമായി തഴച്ചു വളർന്ന അങ്കവാല്. അവൻ തലയുയർത്തി, ചിറകും വിരിച്ച് ശൗര്യത്തോടെ അങ്ങനെ നിൽക്കുമ്പോൾ നാട്ടിൽ ഉത്സവങ്ങൾക്ക് തിടമ്പെടുത്ത് നിൽക്കുന്ന ആനകളെയാണ് അവൾക്ക് ഓർമ്മ വരാറ്.\nഅവൻ്റെ പുറത്ത് ചിറകുകൾക്കിടയിൽ സ്നേഹത്തോടെ ഒന്ന് തലോടിക്കൊടുത്ത്, കശുവണ്ടിയും ഇറച്ചി കൊത്തി അരിഞ്ഞതും ചോളവും കൂട്ടിക്കലർത്തിയ തീറ്റ ഇട്ടുകൊടുത്ത് നിൽക്കുമ്പോൾ പിന്നിൽ നിന്ന് ഉത്സാഹം നിറഞ്ഞ ശബ്ദം കേട്ടു.\n“ചിത്രേ അറിഞ്ഞാ? നെൻ്റെ ഗിരിയെ കോടതി വെറുതെ വിട്ടു. തെളിവില്ലാത്രേ ”\nചിത്ര നിന്നിടത്തു തന്നെ തറഞ്ഞുപോയി കുറച്ച് സമയത്തേക്ക്.\nകമറുത്താത്ത തെളിച്ചമില്ലാത്ത കണ്ണുകൾ ചുളിച്ചു ചിത്രയുടെ മുഖഭാവം എന്തെന്ന് അറിയാൻ കഷ്ടപ്പെട്ട് നോക്കി.\nചിത്ര ഒന്നും പറയാതെ തൈമൂറിൻ്റെ കൂട് അടച്ച് അയയിൽ ഇട്ടിരുന്ന തുണികൾ എടുത്ത് വരാന്തയിലിരുന്ന് മടക്കാൻ തുടങ്ങി. മനസ്സിൽ തള്ളയെ നല്ല പ്രാക്ക് പ്രാകുന്നുണ്ടായിരുന്നു. എന്താണൊരു ഉഷാറ് !\nമുള പൊന്തിയ കാലും വച്ചു നടക്കാൻ പാങ്ങില്ലാത്തത് കൊണ്ട് സ്വന്തം വീടും തൻ്റെ വീടുമല്ലാതെ പുറം ലോകത്തേക്ക് ഇറങ്ങാത്ത കക്ഷിയാണ്. ഒറ്റയ്ക്ക് താമസിക്കുന്ന ഇവരിതെങ്ങനെ അറിഞ്ഞോ ആവോ? തന്നെപ്പോലെ അവരുടെ വീട്ടിലും ടിവി ഇല്ല. ഒഴലപ്പതി വിട്ട് പോയി തമിഴ്‌നാട്ടിൽ എവിടെയോ താമസിക്കുന്ന മകൻ ഒരിക്കൽ വന്നപ്പോൾ കൊടുത്തിട്ട്പോയ ഒരു പഴയ നോക്കിയ ഫോൺ മാത്രം കയ്യിൽ ഉണ്ട്. വയസ്സ് കാലത്ത് കിതാബും ഓതി അവിടെ ചുമ്മാ ഇരിക്കണ്ട നേരത്ത് ബാക്കി ഉള്ളോരുടെ കാര്യവും അന്വേഷിച്ചു വന്നോളും.\n“പെണ്ണെ സംക്രാന്തിക്ക് മുമ്പ് അവൻ വന്നാലു നെൻ്റെ തൈമൂറിനെ പോരിന് കൊണ്ടോവാൻ ഞാമ്പറയും ”\nതള്ളക്ക് കുറച്ച് നാളായിട്ട് തുടങ്ങിയ പൂതിയാണ്.. തൈമൂറിനെ പോരിന് കൊണ്ട് പോകുക. എനിക്ക് അവനെ പോരിന് വിടുന്നത് ഇഷ്ടമല്ല എന്നറിയാം. എന്നിട്ടാണ്!\nവയസ്സുകാലത്ത് കാണണ്ട കാര്യം തന്നെ!\nകോഴിപ്പോര്! എന്തൊരു സാധനം!\nഅല്ലെങ്കിലും ഇവിടത്ത്കാർക്ക് പോര് എന്നുവച്ചാൽ ഭ്രാന്താണ്. കൊച്ചുപിള്ളാർക്ക് പോലും ഹരം..\nനാട്ടിൽ സെവ്ൻസ് ഫുട്ബോൾ മത്സരം കാണാൻ വരുന്നത് പോലെ അയൽഗ്രാമങ്ങളിൽ നിന്നെല്ലാം സംക്രാന്തിക്കും ദീപാവലിക്കും ആളുകൾ വരും.\nദേശം മുഴുവനും പോരുപറമ്പിൽ അണി നിരക്കും.\nപോരുകോഴികളെ ഭ്രാന്തെടുപ്പിച്ച് പരസ്പരം പോരടിപ്പിക്കും. ചുറ്റും നിന്ന് നൂറു കണക്കിന് പേര് ആർത്ത് വിളിക്കുന്നുണ്ടാവും. കോഴിപ്പോര് നിയമവിരുദ്ധമാണ് എന്ന് പറയുന്നുണ്ട്.\nനിരോധിച്ചത് കൊണ്ട് തന്നെയാവും കൂടുതൽ കൂടുതൽ ഞെരിപ്പായി വർഷം രണ്ട് തവണ എങ്കിലും പോര് കൊണ്ടാടുന്നത്.\n“പിന്നേയ് ഗിരി പോകുമ്പളേയ്, കോഴി പത്ത് പതിനഞ്ചെണ്ണം ഉണ്ടായിരുന്നില്ലേ. ഇപ്പൊ തൈമൂറു മാത്രവല്ലേ ഉള്ളൂ. നിയ്യ് എന്ത് പറയും അവനെക്കൊണ്ട്?”\nആലോചിക്കാൻ സമയം കിട്ടുന്നതിന് മുമ്പ് മറുപടി വായിൽ നിന്ന് വീണു.\nഅതും തനിക്ക് തന്നെ അരോചകമായി തോന്നുന്ന അത്രയും ഉച്ചത്തിൽ.\nകുറെ പോര്കോഴിക്കുഞ്ഞുങ്ങളെ മാത്രം സമ്പാദ്യമായി തന്ന് ഒരു ജോലിയോ വീട്ടുകാരുടെ തുണയോ ഇല്ലാത്ത തന്നെ ഒറ്റയ്ക്കാക്കി ജയിലിൽ പോയ ഭർത്താവ് രണ്ടര വർഷം കഴിഞ്ഞ് തിരിച്ച് വരുമ്പോൾ ഭാര്യയോട് ചോദിക്കേണ്ട ചോദ്യം തന്നെയാണിത്.\n“ബാക്കിയുള്ള കോഴികൾ എവിടെ പെണ്ണെ?”\nകമറുത്താത്ത പ്രാഞ്ചിപ്രാഞ്ചി മുറ്റവും കടന്ന് സ്വന്തം വീട്ടിലേക്ക് നടന്നുപോകുന്നത് കണ്ടപ്പോൾ ആണ് പരിസരബോധം വന്നത്. സങ്കടവും.\nഅവരെ ചീത്തവിളിച്ചിട്ട് എന്താണ് കാര്യം. പ്രായമായ ആ സ്ത്രീ മാത്രമാണ് ഈ ഒറ്റപ്പെട്ട സമയം മുഴുവൻ കൂടെ നിന്നത്. രാത്രി കൂട്ടു കിടക്കാൻ വന്നത്. തൻ്റെ വരാന്തയിൽ ഇരുന്ന് നാട്ടുകാരുടെ വിശേഷങ്ങൾ മുഴുവൻ പറയുമെങ്കിലും അവരില്ലായിരുന്നെങ്കിൽ ഈ നാട്ടിൽ എങ്ങനെ നിന്ന് പിഴക്കുമായിരുന്നു എന്ന് ആലോചിക്കാൻ പോലും വയ്യ.\nഅങ്ങനെ ആയിരുന്നല്ലോ അവസ്ഥ!\nഒരു ഡിഗ്രി പോലും പൂർത്തിയാക്കാതെയാണ് സ്വന്തം വീടു വിട്ട് ഗിരിയുടെ ഒപ്പം ഇറങ്ങിപ്പോയത്. പ്രേമം അസ്ഥികളിൽ മാത്രമല്ല, തലച്ചോറിലും നല്ലോണം പരന്നു പിടിച്ചിരുന്നിരിക്കണം.\nപഠിത്തം കഴിയാൻ നിൽക്കാതെ കല്യാണത്തിലേക്ക് തിടുക്കപ്പെട്ട് ഇറങ്ങാൻ തീരുമാനിച്ചതിന് വേറെ കാരണം ഒന്നും ആലോചിച്ചിട്ട് ഇപ്പോൾ കിട്ടുന്നില്ല.\nതൃശൂരിൽ ഗിരിയുടെ വീടിനടുത്ത് തുടങ്ങിയ കോഴി ഫാം നഷ്ടത്തിൽ ആയപ്പോൾ തനിക്ക് ഒരു ജോലി ഇല്ലാത്തതിൻ്റെ ബുദ്ധിമുട്ട് തോന്നിത്തുടങ്ങി.\nആയിടയ്ക്ക് ഗിരി തമിഴ്നാട്ടിലുള്ള പോത്തുഫാമിലും മറ്റും പോയി നിന്നു. അത്തരം ഒരു യാത്ര കഴിഞ്ഞ് വന്നത് പോരുകോഴികളെ വളർത്തി വിൽക്കാനുള്ള തീരുമാനവും കൊണ്ടാണ്.\nഅധികം താമസിയാതെതന്നെ എറ്റവും പറ്റിയ സ്ഥലമാണെന്ന് കണ്ടെത്തി അവളെയും കൂട്ടി തമിഴ്നാട് അതിർത്തിയിൽ വേലന്താവളത്തിനു അടുത്തുള്ള ഒഴലപ്പതിയിൽ ഒരു വീടെടുത്ത് താമസിക്കാൻ തുടങ്ങി.\n“ചുടുകാട് പോലത്തെ സ്ഥലം”\nഒഴലപ്പതിയിയിൽ ആദ്യം കാല് കുത്തുമ്പോൾ ചിത്ര അറിയാതെ പറഞ്ഞുപോയ വാചകമതാണ്.\nമരങ്ങൾ നിറഞ്ഞ പറമ്പുകളും കൃഷിസ്ഥലങ്ങളും എല്ലാം ഉണ്ടെങ്കിലും ഒഴലപ്പതിയിൽ എല്ലായിടവും എപ്പോഴും വെയിൽ കത്തിനിന്നു. കരിഞ്ഞുനിന്നു.\nഗിരി കൂടെ ഉണ്ടല്ലോ എന്നതും, തൻ്റെ തന്തക്കും തള്ളക്കും വിളിക്കാൻ ഒരു കാരണം നോക്കി നടക്കുന്ന അവൻ്റെ അമ്മയുടെ മുഖം എന്നും കണി കാണണ്ടല്ലോ എന്ന ചിന്തയും ഉള്ളപ്പോൾ ഏത് മരുഭൂമിയിലും കഴിയാം എന്നു മനസ്സുകൊണ്ട് ഉറപ്പിച്ചു..ജീവിക്കാൻ തുടങ്ങി.\nഎവിടെ നിന്നൊക്കെയോ ഗിരി പോരുകോഴിക്കുഞ്ഞുങ്ങളെ കൊണ്ട് വന്നു വളർത്തി. ആദ്യമൊക്കെ അവയെ കാണുന്നത് തന്നെ ഇഷ്ടമല്ലായിരുന്നു അവൾക്ക്.. വീട്ടിൽ അമ്മ വളർത്തുന്ന സാദാ കോഴികളെ തന്നെ ചെറിയ ഭയമുണ്ടായിരുന്ന ആൾ ആണ്.\nആന്ധ്രയിൽ നിന്ന് കാക്കിദേഗ, മയിൽ ഇനം, കാക്കിനേമാളി അങ്ങനെ പലതിനെയും ഗിരി കൊണ്ടുവന്നു. നല്ല വലിപ്പം വയ്ക്കുന്ന പല തരം അസീലുകളെയും തമിഴ്നാട്ടിൽ നിന്നു വാങ്ങിച്ചു. അധികം വലുതാവുന്നതിനു മുമ്പ് തന്നെ പോരിന് കൊള്ളുകയില്ലാത്ത ദുർബലരായവയെ ഗിരി ഇറച്ചിവിലക്ക് വിൽക്കും.\nപോരിന് മിടുക്കരായവയെ മാത്രം പോഷകാഹാരങ്ങൾ കൊടുത്ത് വളർത്തും. ചിലപ്പോളൊക്കെ സ്റ്റീറോയ്‌ഡ് ഇൻജെക്ഷൻ എടുത്തും ഇവയുടെ കാഴ്ചക്കുള്ള ഗമ കൂട്ടും.\nഅസീലുകൾക്ക് നല്ല പൊക്കം വരും.\nഒരു ലക്ഷം കൊടുത്ത് പോലും പോര് കോഴികളെ വാങ്ങാൻ ആളുണ്ട് എന്നറിഞ്ഞപ്പോൾ അന്തം വിട്ടുപോയി.\nസംക്രാന്തിക്കും ദീപാവലിക്കും നടക്കുന്ന കോഴിപ്പോരിന് മേലെ വരുന്ന പന്തയത്തുക ലക്ഷങ്ങൾ ആണത്രെ..പിന്നെ എങ്ങനെയാണ്? കേരളത്തിനു പുറത്ത് പല സംസ്ഥാനങ്ങളിലും പോര് മിക്ക ആഴ്ചയിലും നടക്കുന്ന ഒരു സംഭവമായിരുന്നു.\nഇവറ്റയുടെ കാലിൽ ചെറിയ കത്തിയോ അള്ള് എന്ന് പേരുള്ള മൂർച്ചയുള്ള ഇരുമ്പുകഷ്ണമോ ഒക്കെ പിടിപ്പിച്ചാണ് പോരിന് വിടുക. ചിലപ്പോൾ പോരിൻ്റെ സമയത്ത് അവയുടെ ഉശിരു കൂട്ടാൻ വേണ്ടി മലദ്വാരത്തിൽ മുളകുപൊടി തേച്ച് വിടുന്നവരുമുണ്ട് .\nതൻ്റെ വർഗത്തിലുള്ള ആൺ കോഴികളെക്കണ്ടാൽ ഇവറ്റ തമ്മിൽ കൊത്തിപ്പറിക്കും..മാന്തിക്കീറും. പോര് കഴിഞ്ഞ് തിരിച്ച് ജീവനോടെ എത്തുന്നത് രണ്ടിൽ ഒന്ന് മാത്രം ആയിരിക്കും. ശൗര്യവും ശക്തിയും കൂടുതൽ ഉള്ള ഒന്ന്. ചിലപ്പോൾ മുറിവിൻ്റെ കാഠിന്യം പോലെ അതും ചത്തു വീഴും.\nഏതായാലും കണ്ടുനിൽക്കുന്ന മനുഷ്യർക്ക് കമ്പം തന്നെ.\nചിലർ പട്ടിയെയും പൂച്ചയേയും ഒക്കെ എന്ന പോലെ അലങ്കാരത്തിനു വളർത്താനും കൊണ്ടുപോകാറുണ്ട്.\nഗിരിക്ക് കോഴികളെ വളർത്താൻ വേണ്ട സഹായങ്ങൾ എല്ലാം ചെയ്തു കൊടുക്കുമ്പോഴും ചിത്രയ്ക്ക് അവയുടെ കണ്ണുകളിലേക്കു നോക്കുമ്പോൾ ഭയമായിരുന്നു.\nനിർവികാരമെങ്കിലും ഭീഷണമായ കണ്ണുകൾ.\nഎന്തറിഞ്ഞിട്ടാണ് വെറിയന്മാരായ മനുഷ്യർക്ക് കണ്ടുരസിക്കാൻ വേണ്ടി മാത്രം ഇവറ്റ തങ്ങളുടെ സഹജീവികളെ കൊത്തിപ്പറിക്കുന്നത്?\nഒഴലപ്പതിയിലെ താമസത്തിനു ഒരു വയസ്സാകുമ്പോഴേക്കും പോരുകോഴികൾക്കും അവയുടെ തീറ്റകൾക്കും പറമ്പിൽ വീടിനു ചുറ്റും പണിതു വച്ച വലിയ കോഴിക്കൂടുകൾക്കുമിടയിൽ ഓടിപ്പാഞ്ഞു നടക്കാനുള്ള, ചൂടുകാറ്റിൽ കരിഞ്ഞുണങ്ങുന്ന രാപ്പകലുകളായി ജീവിതം മാറി. പണ്ടെന്നോ ഉണ്ടായിരുന്ന ഒരു പുഴയുടെ ഓർമ പുതുക്കാൻ പോലും തികയാത്ത നീർച്ചാൽപാട് പോലെ അവൻ്റെ പ്രണയം വരണ്ടുണങ്ങിയതാണ്, പക്ഷേ അവളെ ജീവിതക്ലേശങ്ങളെക്കാൾ അമ്പരപ്പിച്ചു കളഞ്ഞത്.\nപണിത് നടുവൊടിഞ്ഞ് കിടക്കയിലെത്തുന്ന രാത്രികളിൽ മിക്കവാറും ഏകപക്ഷീയമായ അവസാനത്തെ ആചാരവും കഴിഞ്ഞ്, പോരുകോഴികളുടെ കണ്ണുകളിൽ കാണാറുള്ള അതേ നിർവികാരതയോടെ തന്നിൽനിന്ന് അകന്നുമാറി കൂർക്കം വലിച്ചുറങ്ങുന്ന ഗിരിയെ നോക്കികിടന്നു കൊണ്ട് ചുരം കടന്നു വന്ന ഉഷ്ണക്കാറ്റിനെക്കാൾ കടുത്ത ഒരു ചിരിയോടെ ചിത്ര ചിലപ്പോൾ ആലോചിക്കും.\n“നാലു വർഷം പ്രേമിച്ചത് ഇവനെ ആയിരുന്നോ?”\nഅന്ന് എന്ത് തന്നെയായാലും ഇപ്പോൾ പ്രേമത്തിനു പോരുകോഴികളുടെ ക്രൗര്യമാണ്. അവയുടെ കണ്ണുകളിലെ നിർജീവതയാണ്. അവറ്റയുടെ കാഷ്ഠത്തിൻ്റെ ചൂരാണ്. മനം മടുപ്പിക്കുന്ന ചൂര്.\nപക്ഷേ അപ്പോഴും എന്നെങ്കിലും ഇവറ്റകളെ വളർത്തണ്ട പൂർണ ഉത്തരവാദിത്തം തന്നിൽ വന്നു ചേരുമെന്ന് വിചാരിച്ചേയില്ല.\nഒരു തവണ രണ്ട് ദിവസം കഴിഞ്ഞേ വരികയുള്ളൂ എന്ന് പറഞ്ഞാണ് ഗിരി പോയത്. കോഴിക്കോട് ഉള്ള ഒരാൾക്ക് കൂട്ടത്തിൽ എറ്റവും വലിപ്പമുള്ള ഒരു\nദേഗക്കോഴിയെ വിൽക്കുന്ന കാര്യത്തിന്. പലപ്പോഴും പതിവുള്ളതാണ് അത്തരം യാത്രകളും താമസവും.\nഅന്ന് കമറുത്താത്തയെ കൂട്ടിന് വിളിച്ചുകിടത്തി ഉറങ്ങി. നേരം വെളുക്കുമ്പോഴേക്കും പക്ഷേ ഗിരി തിരിച്ചെത്തി.\n“എന്ത് പറ്റി ഇന്നുതന്നെ പോന്നല്ലോ’ അവൾ ചോദിച്ചു.\n“ഒന്നുമില്ല. അയാള് അവിടെ ഇല്ല”\nഅത് കഴിഞ്ഞ് ഒരാഴ്ച കഴിഞ്ഞ് കാണണം, തൈമൂറിൻ്റെ അച്ഛൻ എന്ന് ചിത്ര വിശ്വസിക്കുന്ന ഒരു അസീലിന് ഗിരി തീറ്റക്കൊടുത്ത്ക്കൊണ്ട് നിൽക്കുമ്പോളാണ് പോലീസ് ജീപ്പ് വന്നുനിന്നത്, അവൾ അന്തം വിട്ടുനിൽക്കുമ്പോൾ ഗിരിയെ അറസ്റ്റ് ചെയ്തു വിലങ്ങുവച്ചു കൊണ്ടുപോയത്, എന്തൊക്കെയോ ചെറിയ പ്രതീക്ഷകൾക്ക് മേൽ കെട്ടിപ്പൊക്കിക്കൊണ്ടിരിക്കുകയായിരുന്ന അവളുടെ ലോകം അപ്പാടെ ഒരു നിമിഷം കൊണ്ട് ദ്രവിച്ചു തകർന്ന് വീണത് പെട്ടെന്നായിരുന്നു.\nപോരുകോഴികളെ വിൽക്കുന്നതുമായി ബന്ധപ്പെട്ട എന്തെങ്കിലും പ്രശ്നമാവും കാരണം എന്നാണ് അവൾ വിചാരിച്ചത്. പണത്തിൻ്റെ പ്രശ്നം വല്ലതുമാണെങ്കിൽ നല്ലയിനത്തിൽ പെട്ട ഒന്നോ രണ്ടോ കോഴികളെ എങ്ങനെ എങ്കിലും വിറ്റ് പ്രശ്നം തീർക്കാമല്ലോ എന്നും വിചാരിച് ഒരു വിധത്തിൽ നേരംവെളുപ്പിച്ചു. ജാമ്യത്തിൽ എടുക്കാൻ പോകാൻ തൻ്റെ കൂടെ പഠിച്ച കുട്ടിയുടെ വക്കീലായ അച്ഛനെ വിളിക്കാം എന്നും വിചാരിച്ചു.\nകമറുത്താത്ത പിറ്റേന്ന് പത്രം കൊണ്ട് വരുന്നത് വരെ, ഗിരിയുടെ പാതി മുഖം മറച്ച ഫോട്ടോക്ക് താഴെ ഉണ്ടായിരുന്ന വാർത്ത വായിക്കുന്നത് വരെ അത്തരം പ്രതീക്ഷകളും ചിന്തകളും സ്വയം സമാധാനിപ്പിക്കലും നില നിന്നു.\nകോഴിക്കോട് ഗിരി താമസിച്ച വീടിൻ്റെ കോമ്പൗണ്ടിൽ തന്നെ ഉള്ള വാടകവീട്ടിൽ, അമ്മ ജോലിക്ക് പോയ നേരത്ത് വീട്ടിനുള്ളിൽ തനിച്ചായിരുന്ന 13 വയസ്സുള്ള പെൺകുട്ടിയെ പീഡിപ്പിച്ചു ബോധം കെടുത്തി മൃതപ്രായയാക്കി തൊട്ടടുത്ത കുറ്റിക്കാട്ടിൽ ഉപേക്ഷിച്ച കേസിനായിരുന്നു ഗിരിയെ പോലീസ് അറസ്റ്റ് ചെയ്തത്.\nകൈയിൽ പത്രവുമായി മുറ്റത്തെ പൂഴിമണ്ണിലേക്ക് അർദ്ധബോധാവസ്ഥയിൽ തളർന്നിരിക്കുമ്പോൾ ഒരു നൂറു പോര്കോഴികൾ കാലുകളിൽ മൂർച്ചയേറിയ കത്തിയും വച്ച് അവളുടെ ഹൃദയത്തിലേക്ക് ചിറകടിച്ചു പറന്നു വന്നിരുന്നു. അവിടെ ആഴത്തിൽ മുറിവേല്പിച്ചു. കൊത്തി പറിച്ചു.\nചോര വാർന്ന് മൃതപ്രായമായ അവസ്ഥയിലാണെങ്കിലും അതിനുള്ളിലിരുന്ന് അവളുടെ പ്രണയം നേർത്ത സ്വരത്തിൽ പറഞ്ഞു\n”അവനായിരിക്കില്ല അത് ചെയ്തത്”\nആ സ്വരം പക്ഷേ അവൾക്ക് തന്നെ അപരിചിതമായിരുന്നു. കാരണം അറസ്റ്റ് ചെയ്തു കൊണ്ട് പോകുമ്പോൾ ഗിരിയുടെ മുഖത്ത് അവൾ കണ്ടത് ഒരു നിരപരാധിയുടെ അമ്പരപ്പോ ഞെട്ടലോ ആയിരുന്നില്ല. എന്നിട്ടും യാന്ത്രികമായി അവളത് ഉരുവിട്ടുകൊണ്ടേയിരുന്നു…\nകമറുത്താത്തയുടെ നിരന്തരമായ വിളിയുടെയും പറച്ചിലിൻ്റെയും അവസാനം, ആ ഇരുപ്പിൽ നിന്ന് എഴുന്നേറ്റത് എങ്ങനെ ആയിരുന്നു എന്നവൾക്ക് അത്ര ധാരണയില്ല .\nപക്ഷേ അവിടെ നിന്ന് എഴുന്നേറ്റതിൽ പിന്നെ ഇരിക്കാൻ നേരം കിട്ടിയിട്ടില്ല എന്നത് നല്ല ധാരണയുണ്ടായിരുന്നു. തിരിച്ചു പോകാനോ അഭയം തേടാനോ തനിക്കൊരു വീടോ തണലോ ഇല്ല എന്ന ബോധ്യവും ഉണ്ടായിരുന്നു. ഗിരിയുടെ കൂടെ ഇറങ്ങിവന്നതിൽ പിന്നെ സ്വന്തം വീട്ടിലേക്ക് ഒരിക്കൽ പോലും പോയിട്ടില്ല. അവർ ആരും അന്വേഷിച്ചു വന്നതുമില്ല.\nഗിരി നിരപരാധിയാണെങ്കിലും അല്ലെങ്കിലും കേസു നടത്താൻ പണം വേണമായിരുന്നു. തനിക്ക് ജീവിക്കാൻ പണം വേണമായിരുന്നു.\nഎല്ലാറ്റിനും പ്രതീക്ഷയായുള്ളത് വീടിനു മുന്നിലെ കൂടുകളിൽ കിടക്കുന്ന, മനുഷ്യൻ തൻ്റെ ക്രൂരത പകർത്തികൊടുത്ത് ക്രൂരന്മാരായി മാറപ്പെട്ട കുറെ മിണ്ടാപ്രാണികളും.\nഈ ഭീകരൻ കോഴികളെ കാണുമ്പോൾ തന്നെ ഉണരുന്ന ഭയങ്ങളെയും ആശങ്കകളെയും കാറ്റിൽപറത്തുക എന്നതായിരുന്നു ആദ്യ കടമ്പ. ആവശ്യങ്ങൾക്ക് മുൻപിൽ ഭയങ്ങൾ വഴിമാറി.\nസങ്കോചങ്ങൾ വഴിമാറി. നാണക്കേടു വഴിമാറി.\nഗിരിയേക്കാൾ ഓടിപ്പാഞ്ഞു നടന്ന് ഉള്ള പോരുകോഴികളെ വളർത്തി വിൽക്കാനും പുതിയവയെ വാങ്ങാനും തുടങ്ങി. അതോടൊപ്പം കിട്ടാവുന്ന മറ്റു ജോലിക്കെല്ലാം പോയി.\nകേസ് നടത്താൻ ഉള്ള പണം നാട്ടിലുള്ള ഗിരിയുടെ ഏട്ടനെ ഏല്പിക്കുകയല്ലാതെ ഒരിക്കലും ഗിരിയെ നേരിട്ടു കാണാൻ പോകാൻ തോന്നിയില്ല.\nകേസിൻ്റെ ഗതിയും അന്വേഷിച്ചില്ല. ഒന്നുമറിയാതിരിക്കാൻ ഫോണിൽ ഇന്റർനെറ്റ് പോലും അവൾ ഒഴിവാക്കി.\nഒരു വർഷം കഴിഞ്ഞപ്പോൾ 10 ദിവസത്തെ പരോളിൽ ഇറങ്ങിയെങ്കിലും ഗിരി ഒഴലപ്പതിയിൽ വന്നില്ല.\nകമറുത്താത്ത എവിടുന്നൊക്കെയോ വിവരങ്ങൾ അന്വേഷിച്ചു പറയാൻ വരുമ്പോളെല്ലാം വിലക്കി..\n“വേണ്ട ഇത്താത്ത, എനിക്കറിയണ്ട.”\nഗിരിയുടെ ഏട്ടൻ ആവശ്യപ്പെടുമ്പോളെല്ലാം എങ്ങനെയൊക്കെയോ പണം ഇട്ടുകൊണ്ടിരുന്നു.\nപക്ഷേ ഉണർവിലുള്ള ഓരോ നിമിഷവും എന്നെങ്കിലും തൻ്റെ മുന്നിൽ അവൻ വരികയാണെങ്കിൽ ചോദിക്കാനുള്ള ഒരു ചോദ്യം അവളുടെ മനസ്സിലെപ്പോഴും ഒരു പ്രതിധ്വനിയോടെ അലച്ചുകൊണ്ടിരുന്നു\n“നീയാണോ അത് ചെയ്തത്?”\nഎപ്പോഴോ ഒരിക്കൽ അപൂർവമായിക്കിട്ടിയ ഒരു സന്ദർഭത്തിൽ വീട്ടിലെ പൊടി കയറി മങ്ങിയ മുഖകണ്ണാടി നോക്കിയപ്പോൾ കൂട്ടിൽ കിടക്കുന്ന\nദേഗക്കോഴികളുടേത് പോലെയുള്ള ഒരു നിർഭയത്വം നിറഞ്ഞ മരവിപ്പ് അവൾ സ്വന്തം കണ്ണിലും കണ്ടുപിടിച്ചു. അപ്പോൾ ഗിരിയെ അറസ്റ്റ് ചെയ്തു ജയിലിൽ അടച്ചു ആറുമാസം കഴിഞ്ഞിരുന്നു.\nഅക്കൊല്ലത്തെ സംക്രാന്തിക്കാണ് അവൾ ആദ്യമായി താൻ വളർത്തിയ രണ്ടു റെസ അസീലുകളെയും കൊണ്ട് ആന്ധ്രാപ്രദേശിലെ അവണിഗദ്ദയിൽ വച്ചുനടന്ന പോരിന് പോയത്. ഗിരി കോഴികളെ വളർത്തുകയല്ലാതെ പോരിന് കൊണ്ട് പോയിരുന്നില്ല. പോരുകാർക്ക് വിറ്റതെ ഉള്ളൂ..\nപെണ്ണ് പോരിന് കൊണ്ടുവന്ന കോഴികളെ കാണാൻ സാധാരണയിലും കൂടുതൽ ആളെത്തി. ആർത്തുവിളിക്കുന്ന ജനക്കൂട്ടത്തിനിടയിൽ ചുരിദാറിൻ്റെ ഷാൾ അരയിൽ ഉറപ്പിച്ചു കെട്ടി, പൊടി പാറുന്ന മൈതാനത്തിൽ പരസ്പരം ചീറി കൊത്തുകയും മുറിവേല്പിക്കുകയും ചെയ്യുന്ന കില്ലാടി കോഴികളെയും പോരടിപ്പിച്ച് ഒരു കൂസലുമില്ലാതെ നിൽക്കുമ്പോളാണ് ഈ ഇരുപത്തി മൂന്നാം വയസ്സിൽ താൻ ജീവിതത്തിൻ്റെ പാതിയിലുമധികം പിന്നിട്ടു ഒന്നിലും സങ്കോചം തോന്നാത്ത വാർദ്ധക്യത്തിൽ എത്തി എന്ന വിചിത്രമായ തോന്നൽ അവൾക്ക് ഉണ്ടായത്. കഴിഞ്ഞ ഒരു വർഷം അതിൻ്റെ കാലടിവയ്പ്പിൽ അളന്നെടുത്തത് യൗവനത്തെ മുഴുവനുമായിരുന്നു.\nപോരിനു കൊണ്ടുപോയി ജയിച്ചതോടെ അവൾ വളർത്തുന്ന കോഴികളെ സീസണിൽ നല്ല വില കൊടുത്തു ലേലത്തിൽ വാങ്ങിക്കാനും ആളുണ്ടായി.\nഎല്ലാ മൃദുലതകളും ഇല്ലായ്മ ചെയ്യപ്പെട്ടുപോയ കോഴിക്കാഷ്ഠചൂര് പൊതിഞ്ഞ പകലുകൾ അവസാനിക്കുന്ന, അപൂർവമായി വിശ്രമിക്കാൻ കിട്ടുന്ന ചില വൈകുന്നേരങ്ങളിൽ കഴിഞ്ഞ ജന്മത്തിലേത് എന്ന പോലെ അവൾ ഗിരിയുടെ കൂടെ ഇറങ്ങി വരുന്നതിനു മുൻപുള്ള ജീവിതത്തിലെ കാഴ്ച്ചകൾ ഒരു സിനിമയിലെന്ന പോലെ കണ്മുന്നിൽ കണ്ടു.\nഅവൾ സ്വന്തം അമ്മയുടെ മടിയിൽ കിടന്ന് പഠിക്കാനുള്ള പുസ്തകങ്ങളിൽ നോക്കി വെറുതെ സ്വപ്നം കണ്ടു കിടക്കുന്നു. അവളുടെ മുടിയിഴകളിൽ അമ്മയുടെ കൈവിരലുകൾ..\nആദ്യമായി സൈക്കിൾ ചവിട്ടാൻ പഠിച്ചതിൻ്റെ അഹങ്കാരം കാണിച്ച് അനിയൻ വീടിനു ചുറ്റും സൈക്കിളിൽ പാഞ്ഞു നടക്കുന്നു.\n“വീഴരുതെ”ന്ന അച്ഛൻ്റെ ശബ്ദം..\nഒരു നൊടി കൊണ്ട് മായുന്ന മായക്കാഴ്ചകൾ.\nകണ്ണ് തുറക്കുന്നത് ചിലപ്പോൾ പുറത്തെ ഇരുട്ടിലെ അനക്കങ്ങളിലേക്ക് കാതു കൂർപ്പിച്ചായിരിക്കും. വല്ല പാമ്പോ മറ്റോ അവറ്റകളുടെ കൂട്ടിൽ കയറുന്നുണ്ടോ എന്ന വേവലാതിയിൽ അവളിലെ ഗൃഹാതുരയായ പെൺകുട്ടി മറവിയിലേക്ക് മാഞ്ഞുപോകും.\nതൈമൂറിനു മാത്രമാണ് അവൾ പേരിട്ടത്.. വേറൊന്നിനും പേരിട്ടിരുന്നില്ല.\nകൊല്ലാനോ ചാകാനോ കൊടുക്കുന്നവയ്ക്ക് പേരെന്തിന്?\nബാക്കി എല്ലാററിനേയും കോഴിക്കുഞ്ഞായിരിക്കുമ്പോൾ വാങ്ങിയതായിരുന്നു.\nതൈമൂർ അവളുടെ കൈകളിലേക്ക് എന്ന പോലെ മുട്ട വിരിഞ്ഞ് ഉണ്ടായതും.\nഅവനെ വിൽക്കാൻ തോന്നിയില്ല. പോരിനും കൊണ്ടുപോയില്ല. അവന് ശൗര്യം ഇല്ലാതെ അല്ല. പരിശീലിപ്പിക്കാതെയും അല്ല. എന്തോ. സ്നേഹിക്കാൻ എന്തെങ്കിലും ഒരു ജീവി വേണ്ടേ?..\n‘തൈമൂ’ എന്നൊരു അമർത്തിയ വിളി മതി പടപടപ്പിക്കുന്ന ഒരൊച്ചയോടെ വല്ലാത്തൊരു കരുത്തോടെ വേഗതയോടെ താൻ വിളിക്കുന്നിടത്ത് മറ്റുള്ളവരെ ഭയപ്പെടുത്തുന്ന രീതിയിൽ ഓടിയും പറന്നും അവനെത്താൻ .\nഎത്ര വിചിത്രം! അവൾ ആലോചിച്ചു.\nകേസിനും വിചാരണക്കും ഒടുവിൽ ഇപ്പോൾ തെളിവില്ല എന്ന് കണ്ടെത്തി ഗിരി ജയിലിനു വെളിയിൽ ഇറങ്ങുന്നു എന്നറിഞ്ഞിട്ടും ആ ചിന്തയിൽ നിന്ന് ഒഴിഞ്ഞുമാറി തൈമൂറിനെക്കുറിച്ചോ, വരുന്ന സംക്രാന്തിക്ക് ഒന്നിന് ഇരുപത്തിഅയ്യായിരം വച്ച് താൻ മീനാക്ഷിപുരത്തേക്ക് കൊടുത്ത രണ്ട്\nനേമാളിക്കോഴികൾ പോരു ജയിക്കുമോ എന്നതിനെക്കുറിച്ചോ ഒക്കെ ഓർക്കാനാണു താൻ ഇഷ്ടപ്പെടുന്നത്..\nപീഡനകേസിൽ അകത്തു പോയ ഒരാൾക്ക് സ്വന്തം നാട്ടിൽ നിൽക്കൽ അത്ര പന്തിയാവില്ലെന്നും ഈ വീട്ടിൽ തൻ്റെ മുന്നിലേക്ക് തന്നെ ഗിരി എത്തുമെന്നും അവൾക്ക് അറിയാമായിരുന്നു.\nഎന്നിട്ടും കമറുത്താത്ത വാർത്തയെത്തിച്ചതിൻ്റെ നാലാം പക്കം ഒരു വൈകുന്നേരത്ത് മുറ്റത്തിനു ചുറ്റും താൻ തന്നെ വളച്ചുകെട്ടിയ വേലിയുടെ വാതിൽ വളരെ സാവധാനം തുറന്ന് ഒന്നും സംഭവിച്ചിട്ടില്ലാത്ത പോലെ ഒരു മാസ്കിന്റെ മറയിൽ മുഖമൊളിപ്പിച്ച് ഗിരി വീട്ടിലേക്ക് നടന്നടുക്കുന്നത് കണ്ടപ്പോൾ അവൾക്ക് നെഞ്ചിൽ കോഴിയങ്കത്തട്ടിലെ പടപടപ്പ് അനുഭവപ്പെട്ടു.\nഅവൾക്ക് ചുറ്റും പോരുപറമ്പിലെ ചൂടും പൊടിപടലവും ഉയർന്നു.\nകണ്ണുകൾ കൂട്ടിമുട്ടി. ഒരു നിമിഷത്തെ പതറിച്ചയേ അവൻ്റെ നോട്ടത്തിനു ഉണ്ടായുള്ളൂ എന്നവൾ ശ്രദ്ധിച്ചു. വേലന്താവളത്തിൽ കാലിചന്തക്ക് പോയി തിരിച്ചു വന്നേയുള്ളൂ എന്ന ഭാവത്തിൽ അവൻ പറഞ്ഞു\n“ഞാൻ ഒന്ന് കുളിക്കട്ടെ”\nഗിരി കുളിച്ചു വരുമ്പോഴും ഉള്ളിൽ ആളിക്കത്തിയ തീയിൽ സ്വയം വെന്ത് അവൾ വരാന്തയിൽത്തന്നെ അതേ ഇരിപ്പായിരുന്നു. കഴിഞ്ഞ രണ്ടര വർഷവും ഉള്ളു കാർന്നു തിന്നു തന്നെ വെറും പോടാക്കിയ ആ ചോദ്യം താൻ എപ്പോഴാണ് അവനോട് ചോദിക്കുക എന്ന് അവൾ അമ്പരന്നു.\nഅവളുടെ ഇരിപ്പ് കണ്ടപ്പോൾ അവൻ നേരെ തൈമൂറിൻ്റെ കൂടിനരികിലേക്ക് ചെന്നു.\n“നീ ഇവറ്റയെ പോരിന് കൊണ്ട് പോയീലെ?”\n“ങ്ഹാ. കൊണ്ട് പോയി ”\nഅവനോട് ഉത്തരം പറഞ്ഞ തൻ്റെ സ്വരം അവൾക്ക് തന്നെ തിരിച്ചറിയാൻ കഴിയാത്ത വണ്ണം വരണ്ടുപോയിരുന്നു.\nമറുചോദ്യങ്ങളില്ല എന്ന് കണ്ട് ഗിരിയുടെ തോളുകൾ ആശ്വാസം കൊണ്ട് അയയുന്നതും സ്വയമറിയാതെ അവനിൽ ആത്മവിശ്വാസം ഉയരുന്നതും അവൾ കണ്ടു.\nഅപരിചിതൻ്റെ അനക്കം കണ്ട് തൈമൂർ ജാഗരൂകനായി കൂട്ടിൽ കിടന്നുള്ള ചെറിയ ഉറക്കം വിട്ട് തല പൊക്കി നോക്കി.\n“ഇവൻ ആളു കൊള്ളാല്ലോ”\nതൈമൂറിനെ നോക്കിക്കൊണ്ട് തന്നെ തിരിഞ്ഞു നോക്കാതെ അവൻ പറഞ്ഞു.\nഒന്നും മിണ്ടാതെ എഴുന്നേറ്റു പോയി ഉച്ചക്കു ഉണ്ടാക്കിയ തണുത്ത ഭക്ഷണം അവന് വിളമ്പിവച്ച് അവൾ വരാന്തയിൽ ചെന്നിരുന്നു.\n“നേർക്കുനേരെ, എൻ്റെ കണ്ണുകൾക്ക് നേരെ വരുമ്പോൾ ഞാൻ ചോദിക്കും”\nഅവൾ മനസ്സിലുരുവിട്ടു.. ദുർബലയാകരുത്, വീണുപോകരുത്..\nകഴിഞ്ഞു പോയ വർഷങ്ങളുടെ ഓർമ്മകൾ എങ്ങോട്ട് തിരിഞ്ഞാലും കുത്തി മുറിവേൽപ്പിക്കുന്ന ഒരു മുൾക്കാട് പോലെ മനസ്സിൽ തഴച്ചുനിൽക്കുമ്പോൾ എങ്ങനെ ദുർബലയാകാനാണ്?\nപക്ഷേ രാത്രിയായിട്ടും കാരണമറിയാത്ത ഒരു സന്ദേഹത്തിൽ തട്ടി അവളുടെ ചോദ്യം മരവിച്ച് തൊണ്ടയിൽ തന്നെ തടഞ്ഞുനിന്നു.\nഇരുട്ടിൽ കിടപ്പുമുറിയിൽ തൻ്റെ കട്ടിലിൽ നിന്ന് കേട്ട ശ്വാസനിശ്വാസങ്ങൾ ഒരു അപരിചിതന്റേത് ആയിരുന്നു. ഭീകരമായൊരു അന്യത്വത്തോടെ അവൾ ചുമരിലേക്ക് മുഖം ചേർത്ത് കിടന്നു.\nപിന്നെ എപ്പോഴോ തൊട്ടടുത്ത് നിന്ന് ആ ശ്വാസം ചെവിയിൽ വന്നടിച്ചു.\nഅപ്പോൾ മരവിപ്പ് ബാധിച്ചിരുന്ന മനസ്സിനെ അപ്പാടെ കീഴ്‌പ്പെടുത്തിക്കൊണ്ട് ഒരു ദേഗക്കോഴിയുടെ വീറോടെ വെറുപ്പ് പൊരുതി ഉണർന്നു.\nഗിരിയുടെ പിടിയിൽ നിന്ന് അറപ്പോടെ വഴുതിമാറിക്കുതറുമ്പോൾ അവൻ ചോദിച്ചു.\n“എന്താണ്. എത്ര നാളായി..”\nഅവൾ ഞെട്ടിപ്പിടഞ്ഞു ചാടി എണീറ്റ് ലൈറ്റ് ഓൺ ചെയ്തു.\nനാശം! അവൻ്റെ മുഖത്തേക്ക് നോക്കി ചോദിക്കാൻ വച്ച ഇത്രയും നാൾ തൻ്റെ ഉറക്കം കളഞ്ഞ ചുട്ടു പൊള്ളിക്കുന്ന ചോദ്യങ്ങൾ എവിടെപ്പോയി?\nപകരം നാവിൽ നിന്നു വന്നത് വികലമായ ചിലമ്പിച്ച ഒച്ചയിലുള്ള ഒന്നാണ്.\n“എന്താണ് വിചാരിച്ചത് എന്നെപ്പറ്റി, ഏഹ്?”\nഒരു നിമിഷം കൊണ്ട് അവളെ വരുതിക്ക് കൊണ്ടുവരാനുള്ള ഒരായിരം ഉത്തരങ്ങൾ അവൻ ഉള്ളിൽ റിഹേഴ്സൽ നടത്തുന്നത് ആ കണ്ണുകളിൽ അവൾ കണ്ടു. ഇരയുടെ ചലനവും വേഗവുമളക്കുന്ന കടുവയെപ്പോലെയുള്ള സൂക്ഷ്മമായ ചലനങ്ങൾ.\nഅങ്കത്തട്ടിലെ കോഴിയുടെ ഗതികെട്ട അക്രമോൽസുകതയല്ല. തികഞ്ഞ സൂക്ഷ്മത.\n“നീ ഇങ്ങട്ട് അടുത്ത് വാ. ഞാൻ പറയട്ടെ”\nഅവൻ്റെ അനുനയ സ്വരം.\nരോഷം കൊണ്ട് വിറച്ച് അവളുടെ വാക്കുകൾ വിക്കിത്തെറിച്ചു പുറത്ത് വന്നു\n“എന്തിന്? ഏഹ്.. എന്തിന്? നീ പറയ്.. ഞാൻ ഇനിയും നിൻ്റെ കൂടെ….”\nമുഴുമിപ്പിക്കാനാവാതെ അവളുടെ തൊണ്ട പൊട്ടി. രണ്ടര വർഷം ഒഴലപ്പതിയിലെ വരണ്ട കാറ്റിലും പോരുകളത്തിലെ ചൂടിലും ഉണങ്ങി വരണ്ടിരുന്ന കണ്ണീരിൻ്റെ ഉറവ പൊട്ടി.\nദുഃഖത്തിൻ്റെയും രോഷത്തിൻ്റെയും നീരൊഴുക്കിനെ കീഴടക്കത്തിൻ്റെതായി വ്യാഖ്യാനിച്ച ഗിരിയുടെ ചലനങ്ങൾക്ക് ആത്മവിശ്വാസം കൈ വന്നു. കൈകൾക്ക് ഉടസ്ഥതാബോധം കരുത്ത് പകർന്നു.\nപക്ഷെ വെറുപ്പിൻ്റെ ഉഗ്രത കൊണ്ട് സർവ്വശക്തിയുമെടുത്ത് കുതറുന്ന അവളുടെ എതിർപ്പ് കണ്ടപ്പോൾ ഗിരിയുടെ അനുനയത്തിൻ്റെയും സംയമനത്തിൻ്റെയും മുഖംമൂടി അഴിഞ്ഞു വീണു.\nഅവളുടെ കഴുത്തിൽ കൈ അമർത്തി ശ്വാസം മുട്ടിച്ച് ബീഭത്സമായ ഒരു താളത്തിൽ സ്വന്തം കരുത്ത് തെളിയിച്ചുകൊണ്ട് പുച്ഛം നിറഞ്ഞ ചിരിയോടെ അവൻ പറഞ്ഞു..\n” അടങ്ങിക്കിടക്ക്. നീയേ പെണ്ണാ. വെറും പെണ്ണ്. അതിത് വരെ മനസ്സിലായില്ലേ? ”\nഅപ്പോൾ ഒഴലപ്പതിയിൽ എത്തിയതിനു ശേഷം വളർത്തിയ എല്ലാ കോഴികളുടെയും ചൂര് ഒന്നിച്ചു അവളുടെ മൂക്കിലേക്ക് കയറി. ദുർബലമായതിനെ കൊത്തിക്കൊല്ലാൻ കരുത്തനോട് ആക്രോശിക്കുന്ന ആൾക്കൂട്ടത്തിൻ്റെ ആരവം ചെവിയിൽ മുഴങ്ങി.\nവേദനയുടെ പാരമ്യതയിൽ അക്കണ്ട കാലമത്രയും കൊണ്ടുനടന്ന ചോദ്യത്തിന് അവൾക്ക് ഉത്തരം കിട്ടി. അപ്പോൾ ആദ്യമായി അവൾ കുറ്റിക്കാട്ടിലേക്ക് വലിച്ചിഴക്കപ്പെട്ട ഒരു കിളുന്നു ശരീരത്തെ പറ്റി ഓർമ്മിച്ചു. ദുർബലമായ കാലുകൾക്കിടയിലൂടെ ഒഴുകിയ ചോരപ്പാടുകൾ സങ്കല്പിച്ചു. ഇനിയുള്ള ജീവിതം മുഴുവൻ ദു:സ്വപ്നങ്ങൾ കാണാൻ വിധിക്കപ്പെട്ട നിഷ്കളങ്കമായ ഒരു മനസ്സിൻ്റെ നിസ്സഹായതയോർമിച്ചു. ആരും കേട്ടതായി തെളിവുകൾ ഇല്ലാതെ പോയ നിർത്താത്ത ഒരു തേങ്ങൽ ആ കിടപ്പിൽ അവളുടെ ചെവിയിൽ വന്നലച്ചു.\nഅവളെ ആക്രമിച്ചു കീഴ്പ്പെടുത്തിയ പോരുകോഴി വിയർത്ത ദേഹത്തോടെ മലർന്നു കിടന്നുറങ്ങുമ്പോൾ മേൽക്കൂരയിലെ ഓടുകൾക്കിടയിൽ വച്ച ചില്ലിലൂടെ ഏറെ കാലത്തിനു ശേഷം ആദ്യമായി കാണുന്നത് പോലെ അവൾ ആകാശത്തേക്ക് നോക്കി കിടന്നു. ചന്ദ്രൻ്റെ ഒരു പൊട്ട് അതിലൂടെ കാണുന്നതും നോക്കി നേരം വെളുപ്പിച്ചു.\nതൈമൂറിൻ്റെ കാതടപ്പിക്കുന്ന കൂക്കൽ കേട്ടപ്പോൾ ദേഹം മുഴുവൻ വേദനിച്ചിട്ടും എഴുന്നേറ്റ് അടുക്കളയിലേക്ക് ചെന്ന് അവനുള്ള തീറ്റ തയാറാക്കി.\nകുറച്ച് മുളകുപൊടിയും പേനാക്കത്തിയും ചരടും എടുത്തു മുറ്റത്തേക്ക് ചെന്നു.\nമുൻപേ തന്നെ നഖം വെട്ടി ഒതുക്കിയിരുന്ന തൈമൂറിൻ്റെ കാലുകളിൽ കത്തി വച്ചുകെട്ടി. അവനെ കൂട്ടിൽ നിന്നിറക്കി ചിറകുകൾക്കിടയിൽ തലോടിയും ചിക്കിയും ഓമനിച്ചു. അവനെ വീട്ടിനകത്തേക്ക് കൊണ്ടുവന്നു..\n“എന്തൊരു ഭാരം ചെക്കന്” അവൾ കളി പറഞ്ഞു.\nപിന്നെ അവൻ്റെ തീറ്റയുമെടുത്ത് കിടപ്പുമുറിയിലേക്ക് ചെന്നു. തീറ്റ മുഴുവൻ ഗിരിയുടെ മേലേക്ക് വലിച്ചെറിഞ്ഞു. ഗിരി ഞെട്ടിപ്പിടഞ്ഞ് ഉണർന്ന് ഒന്നും മനസ്സിലാവാതെ ഉറക്കം മാറാത്ത കണ്ണുകളോടെ അന്തം വിട്ടു നോക്കുമ്പോൾ, തൈമൂറിൻ്റെ പിറകിലെ ചിറകുകൾ മാറ്റി അവിടെ മുളകുപൊടി തേച്ചുപിടിപ്പിച്ച്, അവനെ ഗിരിയുടെ നേരെ പറത്തിവിട്ട് അവൾ അലറി\nകാലിലെ ആയുധവും വച്ച് തൈമൂർ തൻ്റെ ജീവിതത്തിലെ കന്നി അങ്കം മനുഷ്യനുമായി നടത്തുമ്പോൾ, മനുഷ്യൻ്റെ കഴുത്തിൽ നിന്ന് ചീറ്റിയ ചോരയിൽ തൈമൂറിൻ്റെ ചിറകും തൂവലുകളും കുതിരുമ്പോൾ ചിത്ര കമറുത്താത്തയുടെ വീട്ടിലേക്ക് നടന്നു വാതിലിൽ മുട്ടിവിളിച്ചു.\n“ഇത്താത്ത.. നിങ്ങക്ക് പോരു കാണണ്ടേ? തൈമൂറിൻ്റെ പോര്?”…


സയ്യിദ് മുഷ്താഖ് അലി ടി20 ടൂര്‍ണമെന്റില് രഞ്ജി ചാമ്പ്യന്മാരായ വിദര്‍ഭയെ അട്ടിമറിച്ചു കേരളം; നാലിൽ മൂന്നും ജയിച്ചു കേരളം രണ്ടാമത് | Malayalam UK\nസയ്യിദ് മുഷ്താഖ് അലി ടി20 ടൂര്‍ണമെന്റില് രഞ്ജി ചാമ്പ്യന്മാരായ വിദര്‍ഭയെ അട്ടിമറിച്ചു കേരളം; നാലിൽ മൂന്നും ജയിച്ചു കേരളം രണ്ടാമത്\nNovember 14 09:08 2019 by News Desk 6\tPrint This Article\nസയ്യിദ് മുഷ്താഖ് അലി ടി20 ടൂര്‍ണമെന്റില് കേരളത്തിന് തകര്‍പ്പന് ജയം. കരുത്തരായ വിദര്‍ഭയെ 26 റണ്‍സിനാണ് കേരളം തകര്‍ത്തത്. ഇതോടെ നാല് മത്സരത്തില് മൂന്നിലും ജയിച്ച കേരളം പോയിന്റ് പട്ടികയില് രണ്ടാം സ്ഥാനത്തേയ്ക്ക് ഉയര്‍ന്നു. കേരളം തോല്‍പിച്ച വിദര്‍ഭയാണ പോയിന്റ് പട്ടികയില് ഒന്നാമത്. അഞ്ച് മത്സരങ്ങള് കളിച്ച വിദര്‍ഭയുടെ ആദ്യ തോല്‍വിയാണിത്.\nകേരളം ഉയര്‍ത്തിയ 163 റണ്‍സ് വിജയലക്ഷ്യത്തിന് മുന്നില് വിദര്‍ഭയ്ക്ക് 20 ഓവറില് ഏഴ് വിക്കറ്റ് നഷ്ടത്തില് 136 റണ്‍സ് എടുക്കാനെ ആയുളളു. കേരളത്തിനായി സന്ദീപ് വാര്യര് മൂന്ന് വിക്കറ്റ് വീഴ്ത്തി. നാല് ഓവറില് 29 റണ്‍സ് വഴങ്ങിയാണ് വാര്യര് മൂന്ന് വിക്കറ്റ് സ്വന്തമാക്കിയത്. ആസിഫും ചന്ദ്രനും ജലജ് സക്‌സേനയും ഓരോ വിക്കറ്റ് വീതം സ്വന്തമാക്കി.\nവിദര്‍ഭയ്ക്കായി 29 റണ്‍സെടുത്ത അക്ഷയ് വിനോദും 28 റണ്‍സെടുത്ത അക്ഷയ് കര്‍നേവാറുമാണ് അല്‍പമെങ്കിലും പിടിച്ചുനിന്നത്. നേരത്ത ടോസ് നഷ്ടമായി ആദ്യ ബാറ്റ് ചെയ്ത കേരളം നായകന് റോബിന് ഉത്തപ്പയുടെ മികവിലാണ് 20 ഓവറില് ഏഴ് വിക്കറ്റ് നഷ്ടത്തില് 162 റണ്‍സ് എടുത്തത്.\nഅഞ്ചാമനായി ഇറങ്ങിയ റോബിന് ഉത്തപ്പ ഇതാദ്യമായി കേരളത്തിനായി അര്‍ദ്ധ സെഞ്ച്വറി സ്വന്തമാക്കി. 39 പന്തില് രണ്ട് ഫോറും അഞ്ച് സിക്‌സും സഹിതം പുറത്താകാതെ 69 റണ്‍സാണ് ഉത്തപ്പ നേടിയത്. 37 പന്തില് 39 റണ്‍സുമായി സച്ചിന് ബേബി ഉത്തപ്പയ്ക്ക് പിന്തുണ നല്‍കി.\nഎന്നാല് സഞ്ജു സാംസണ് മത്സരത്തില് തിളങ്ങാനായില്ല. സഞ്ജു അഞ്ച് പന്തില് ഒന്‍പത് റണ്‍സെടുത്ത് പുറത്തായി. വിഷ്ണു വിനോദ് (13), ജലജ് സക്‌സേന (13), മുഹമ്മദ് അസ്ഹറുദ്ദീന് (1) അക്ഷയ് ചന്ദ്രന് (10) ബേസില് തമ്പി (2) എന്നിങ്ങനെയാണ് മറ്റ് താരങ്ങളുടെ സംഭാവന. മൂന്ന് വിക്കറ്റ് വീഴ്ത്തിയ ദര്‍ഷന് നീലകണ്ടേയാണ് വിദര്‍ഭയ്ക്കായി മികച്ച പ്രകടനം കാഴ്ച്ചവെച്ചത്.\nസഞ്ജുവിന് പിന്നാലെ ഈ മലയാളി താരവും ഇന്ത്യൻ ടീമിന്റെ പടിവാതിലിൽ; വിജയ് ഹസാരെ ട്രോഫിയിലെ ടോപ് സ്‌കോറർ പദവിക്ക് പിന്നാലെ സയ്യിദ് മുഷ്താഖ് അലി ട്രോഫിയിലും തകര്‍പ്പന് പ്രകടനം, ആരാണ് ദേവദത്ത് ?


ഗോവയില് തിങ്കളാഴ്ച നേതാവിനെ തിരഞ്ഞെടുക്കും | Congress prepares to form govt in Goa - Malayalam Oneindia\nഗോവയില് തിങ്കളാഴ്ച നേതാവിനെ തിരഞ്ഞെടുക്കും\nപണാജി: ഗോവയില് മുഖ്യമന്ത്രിയെ തീരുമാനിക്കാന് കോണ്‍ഗ്രസ് നിയമസഭാകക്ഷി ഇന്ന് യോഗം ചേരും. യോഗത്തിന്റെ ശുപാര്‍ശയുടെ അടിസ്ഥാനത്തില് ഹൈക്കമാന്‍ഡ് അന്തിമതീരുമാനം എടുക്കും.\nപുതിയ മന്ത്രിസഭ ഉടന് രൂപീകരിക്കാനാണ് കോണ്‍ഗ്രസിന്റെ ശ്രമം. മുന് മുഖ്യമന്ത്രിമാരായ പ്രതാപ് സിംഗ് റാണെ, രവി നായിക്, ലുയിസിഞ്ഞോ ഫെലേറാ എന്നിവര് മുഖ്യമന്ത്രി സ്ഥാനത്തേക്കുള്ള സാധ്യതാ പട്ടികയിലുണ്ട്.\nഉപതിരഞ്ഞെടുപ്പ് ഫലം പുറത്തുവന്നതോടെയാണ് ഗോവയില് മൂന്ന് മാസം നീണ്ടുനിന്ന അനിശ്ചിതാവസ്ഥക്ക് പരിഹാരമായത്. ഉപതിരഞ്ഞെടുപ്പ് നടന്ന അഞ്ചില് നാല് സീറ്റിലും കോണ്‍ഗ്രസ് സഖ്യമാണ് ജയിച്ചത്. 39 അംഗ ഗോവ നിയമസഭയില് കോണ്‍ഗ്രസ് സഖ്യത്തിന് ഇപ്പോള് 21 അംഗങ്ങളുണ്ട്.


Knife Removed From Mans Liver After One And Half Months | കഞ്ചാവ് കിട്ടാത്തതില് മനോവിഷമം, യുവാവ് കത്തി വിഴുങ്ങി... നീക്കിയത് ഒന്നര മാസത്തിന് ശേഷം | News in Malayalam\nകഞ്ചാവ് കിട്ടാത്തതില് മനോവിഷമം, യുവാവ് കത്തി വിഴുങ്ങി... നീക്കിയത് ഒന്നര മാസത്തിന് ശേഷം\nകഞ്ചാവ് കിട്ടാത്തതില് മനംനൊന്ത് യുവാവ് വിഴുങ്ങിയ കത്തി ശസ്ത്രക്രിയയിലൂടെ നീക്കം ചെയ്തു.\nLast Updated : Jul 27, 2020, 08:18 PM IST\nഹരിയാന സ്വദേശിയായ യുവാവ് കഞ്ചാവിനു അടിമയായിരുന്നുവെന്നും ഇത് ലഭിക്കാത്ത മനോവിഷമത്തിലാണ് കത്തി വിഴുങ്ങിയതെന്നുമാണ് ആശുപത്രി അധികൃതര് പറയുന്നത്.\nന്യൂഡല്‍ഹി: കഞ്ചാവ് കിട്ടാത്തതില് മനംനൊന്ത് യുവാവ് വിഴുങ്ങിയ കത്തി ശസ്ത്രക്രിയയിലൂടെ നീക്കം ചെയ്തു.\nഎയിംസി(AIIMS)ല് ഗ്യാസ്ട്രോ എന്‍ട്രോളജി വിഭാഗം വിദഗ്തന് ഡോ. എന്‍ആര് ദാസിന്റെ നേതൃത്വത്തിലാണ് ശാസ്ത്രക്രിയ നടത്തിയത്. 20 സെന്റിമീറ്റര് നീളമുള്ള കത്തിയാണ് നീക്കം ചെയ്തത്. ഹരിയാന സ്വദേശിയായ യുവാവ് കഞ്ചാവിനു അടിമയായിരുന്നുവെന്നും ഇത് ലഭിക്കാത്ത മനോവിഷമത്തിലാണ് കത്തി വിഴുങ്ങിയതെന്നുമാണ് ആശുപത്രി അധികൃതര് പറയുന്നത്.\nനാട്ടുകാരുടെ മൊത്തം ബില്ലും എനിക്കയച്ചോ? വൈദ്യുതി ബില്ല് കണ്ട് കണ്ണുതള്ളി ഹര്‍ഭജന്!\nഒന്നര മാസം മുന്‍പാണ് 28കാരനായ യുവാവ് കത്തി വിഴുങ്ങിയത്. ഇത് വീട്ടുകാര് അറിഞ്ഞിരുന്നില്ല. വിശപ്പിലായ്മ, വയറുവേദന എന്നിവയെ തുടര്‍ന്നാണ് യുവാവ് ആശുപത്രിയിലെത്തിയത്. തുടര്‍ന്ന് എക്സ്-റേയെടുത്ത് നടത്തിയ പരിശോധനയിലാണ് കരളില് തറച്ചിരുന്ന കത്തി കണ്ടെത്തിയത്.\nകത്തി വിഴുങ്ങിയ ഒരാള് രക്ഷപ്പെടുന്നത് ഇതാദ്യമായാണ് എന്നാണ് ആശുപത്രി അധികൃതര് പറയുന്നത്. സൂചി, പിന്, ചൂണ്ട കൊളുത്ത് എന്നിവ വിഴുങ്ങി ഇതിനു മുന്‍പ് രോഗികള് എത്തിയിട്ടുണ്ടെന്നും അതൊക്കെ നീക്കം ചെയ്തിട്ടുണ്ടെന്നും അവര് അറിയിച്ചു.


theendtimenews – Page 588 – The End Time News\nകണ്ണൂര് വിമാനത്താവളത്തിന്റെ ഉദ്ഘാടനം ഡിസംബര്9ന് രാവിലെ 10 മണിക്ക് നടത്തുവാന് ഇന്നലെ മുഖ്യ മന്ത്രി പിണറായി വിജയന്റെ നേതൃത്വത്തില് നടന്ന യോഗത്തിലാണ് തീരുമാനമായത്. വിമാനത്താവളത്തില് എത്തുന്നവരെ സ്വാഗതം ചെയ്യാനായി തയ്യാറാക്കിയ തെയ്യരൂപവും മലബാറിലെ...\nകാനഡയില് കേരള ക്രിസ്ത്യന് അസംബ്ലി വാര്‍ഷിക കണ്‍വന്‍ഷന് ഡിസംബര്7മുതല്9വരെ ടൊറന്റോ ദൈവ സഭാ ഹാളില് നടക്കും. ഡിസംബര്3മുതല്6വരെ വൈകിട്ട് 8 മുതല് 9.30 വരെ...\nപാസ്‌പോര്‍ട്ട് പിടിച്ചു വെച്ച് തൊഴിലാളികളെ ചൂഷണം ചെയ്യുന്ന തൊഴിലുടമകള്‍ക്ക് മുന്നറിയിപ്പുമായി സൗദി പബ്ലിക് പ്രോസിക്യൂഷന് അതോറിറ്റി. ഇനി തൊഴിലുടമ തൊഴിലാളികളുടെ പാസ്‌പോര്‍ട്ട് പിടിച്ചു വെച്ചാല് 15 വര്‍ഷം തടവും, 10 ലക്ഷം റിയാല് വരെ പിഴയും...\nഐപിസി മലബാര് മേഖല കണ്‍വന്‍ഷന് നവംബര് 14 മുതല് 19 വരെ പാലുണ്ട ന്യൂ ഹോപ്പ് ബൈബിള് കോളേജ് ഗ്രൗണ്ടില് നടക്കും. രക്ഷാധികാരി വി ജെ ജോര്‍ജ്ജ് ഉദ്ഘാടനം ചെയ്യും. മുഖ്യ പ്രാസംഗികര് പാസ്റ്റര്‍മാരായ പ്രിന്‍സ്...\nഅന്താരാഷ്ട്ര ഓണ്‍ലൈന് വ്യാപാര വെബ്‌സൈറ്റായ ആമസോണ് ഓര്‍ഡറുകള് ഇനി പോസ്റ്റ് ഓഫീസ് വഴി ആക്കാന് താപാല് വകുപ്പും ആമസോണും തമ്മില് കരാര് ഒപ്പിട്ടു. തപാല് വകുപ്പ് പൂര്‍ണ്ണമായും ഓണ്‍ലൈന് സംവിധാനത്തിലേയ്ക്ക് മാറിയതോടെ ആണ് ആമസോണ് അടക്കമുള്ള...\nPage 588 of 619« First‹ Previous584585586587588589590591592Next ›Last »\nHot News6 seconds ago


Vastu Tips in Malayalam: വീട്ടിലെ ഈ കാര്യം ശ്രദ്ധിക്കൂ; സമ്പത്ത് ഒഴുകും - Malayalam BoldSky\n47 min ago തൈറോയ്ഡ് തകരാറിലായാല് കണ്ണിനും കാലക്കേട്; അവസ്ഥ ഗുരുതരം\nവീട്ടിലെ ഈ കാര്യം ശ്രദ്ധിക്കൂ; സമ്പത്ത് ഒഴുകും\n| Updated: Wednesday, June 10, 2020, 16:29 [IST]\nശരിയായ ഊര്‍ജ്ജപ്രവാഹം നിലനിര്‍ത്തുന്നത് ഒരു വീടിനെ സംബന്ധിച്ച് വളരെ പ്രധാനമാണ്. ഇത് നിങ്ങളുടെ വീട്ടിലൂടെ പോസിറ്റീവിറ്റി വ്യാപിപ്പിക്കുന്നതിന് സഹായകമാക്കുകയും കൂടാതെ, സമ്പത്തിന് വരവൊരുക്കുകയും ചെയ്യുന്നു. വാസ്തുപ്രകാരം നിര്‍മിക്കുന്ന വീടുകള് പ്രപഞ്ചത്തിലെ ഊര്‍ജ്ജവുമായി പൊരുത്തപ്പെടാന് നിങ്ങളെ സഹായിക്കുന്നു.\nനിങ്ങളുടെ വീടിനുള്ളിലെ ഊര്‍ജ്ജം നിങ്ങള്‍ക്ക് പ്രയോജനകരമായ രീതിയില് പ്രവര്‍ത്തിപ്പിച്ചുകൊണ്ട് സാമ്പത്തിക സ്ഥിരത കൈവരിക്കാന് നിങ്ങള്‍ക്ക് കഴിയും. നിങ്ങള് ഒരു വീട് വാങ്ങുന്നതിനോ പണിയുന്നതിനോ നിലവിലുള്ള വീട് പുനര്‍നിര്‍മ്മിക്കുന്നതിനോ ലക്ഷ്യമിടുന്നുണ്ടെങ്കില് സാമ്പത്തിക അഭിവൃദ്ധിക്കായി നിങ്ങള് ശ്രദ്ധിക്കേണ്ട നിരവധി കാര്യങ്ങളുണ്ട്. നിങ്ങളുടെ വീട് ക്രമീകരിച്ച് സാമ്പത്തിക വരവ് സുഗമമാക്കുന്നതിന് വാസ്തുവുമായി ബന്ധപ്പെട്ട ചില മാറ്റങ്ങള് എങ്ങനെ ചെയ്യാമെന്നതിനെക്കുറിച്ച് അറിയാന് വായിക്കൂ.\nക്യാഷ് ഡ്രോയര്, അലമാര\nസാമ്പത്തിക നേട്ടങ്ങള്‍ക്കായി വാസ്തുവിന്റെ ഒരു പ്രധാന ആകര്‍ഷണം നിങ്ങളുടെ പണം സൂക്ഷിക്കുന്ന അലമാരയാണ്. നിങ്ങളുടെ കാശ് സൂക്ഷിക്കുന്ന അലമാര തെക്ക്പടിഞ്ഞാറന് ചുമരോടു ചേര്‍ന്നാണ്. ഇത് വടക്ക് ദിശയില് തുറക്കുന്നത് ഉറപ്പാക്കുക. സമ്പത്തിന്റെ ദേവനായ കുബേരന്റെ സ്ഥാനമാണിത്. നിങ്ങളുടെ ക്യാഷ് ഡ്രോയര് ഏതെങ്കിലും ബീമിനു കീഴില് സ്ഥാപിക്കരുത്, കാരണം ഇത് വ്യക്തിയുടെയോ കുടുംബത്തിന്റെയോ സാമ്പത്തിക സമ്മര്‍ദ്ദത്തെ സൂചിപ്പിക്കുന്നു. ക്യാഷ് അലമാരയ്ക്ക് മുന്നില് ഒരു കണ്ണാടി വയ്ക്കാനും ശ്രദ്ധിക്കുക.\nനിങ്ങളുടെ വീടിന്റെ വടക്കുകിഴക്ക് ഭാഗം അലങ്കോലപ്പെടാതെ സൂക്ഷിക്കുക. ഈ ഭാഗത്ത് പടികള് പോലുള്ള തടസ്സങ്ങള് വരുത്തുന്ന നിര്‍മാണങ്ങളും പാടില്ല. വീടിന്റെ ഈ പ്രദേശത്ത് കനത്ത യന്ത്രങ്ങളോ മറ്റോ സ്ഥാപിക്കരുത്. കഴിയുമെങ്കില്, നിങ്ങളുടെ വീടിന്റെ വടക്കുകിഴക്ക് ഭാഗത്ത് നിങ്ങളുടെ വീടിന്മേല് നിഴല് വീഴുന്ന തരത്തിലുള്ള ഉയരമുള്ള കെട്ടിടങ്ങളും ഇല്ലെന്ന് ഉറപ്പാക്കുക.\nതെക്ക്പടിഞ്ഞാറ് ഭാഗത്തെ മേല്‍ക്കൂര വടക്ക്കിഴക്ക് ഭാഗത്തേക്കാള് അല്‍പം ഉയര്‍ത്തിയിട്ടുണ്ടെന്ന് ഉറപ്പാക്കുക. ഇതിനര്‍ത്ഥം നിങ്ങളുടെ മേല്‍ക്കൂര വടക്ക്കിഴക്ക് ദിശയിലേക്ക് ചെറുതായി ചരിഞ്ഞിരിക്കണം എന്നാണ്. തെക്ക്, പടിഞ്ഞാറ് ഭാഗത്തെ ചുമരുകള് കട്ടിയുള്ളതും സാധ്യമെങ്കില് ഉയര്‍ന്നതുമായിരിക്കണം.\nനിങ്ങളുടെ വീടിന്റെ വടക്കുകിഴക്ക് ഭാഗത്ത് ഒരു ചെറിയ ജലധാര, അല്ലെങ്കില് ഒരു വാട്ടര് ഗാര്‍ഡന് പോലുള്ള ജലാശയമുണ്ടാക്കുക. ചലിക്കുന്ന ജലം സൃഷ്ടിപരമായ ഊര്‍ജ്ജ പ്രവാഹത്തെ പ്രതീകപ്പെടുത്തുന്നു.\nചോര്‍ന്നൊലിക്കുന്ന ടാപ്പുകള്, മറ്റ് കേടായ പ്ലംബിംഗ് എന്നിവ നന്നാക്കുക. വെള്ളം ചോരുന്നത് സാമ്പത്തിക ചോര്‍ച്ചയെയും പണനഷ്ടത്തെയും സൂചിപ്പിക്കുന്നു.\nനിങ്ങളുടെ അടുക്കള വൃത്തിയോടെ സൂക്ഷിക്കുക. വൃത്തിയും വെടിപ്പുമുള്ള അടുക്കള ആരോഗ്യകരമായ വീടിന്റെ പ്രതീകമാണ്. ഇത് നിങ്ങളുടെ വീട്ടിലെ പോസിറ്റീവ് എനര്‍ജിയുടെ ഒഴുക്ക് വര്‍ദ്ധിപ്പിക്കുന്നു. ഇത് വീട്ടിലുള്ളവര് തമ്മിലുള്ള ഐക്യം വര്‍ദ്ധിപ്പിക്കുകയും കുടുംബത്തെ ബാധിക്കുന്ന നെഗറ്റീവ് എനര്‍ജി നീക്കംചെയ്യുകയും ചെയ്യുന്നു.\nനിങ്ങളുടെ വീട്ടിലേക്കുള്ള പ്രധാന കവാടം സമ്പത്തിന്റെ മൂര്‍ത്തികളുടെ പ്രവേശന കവാടമാണ്. ഇത് വൃത്തിയുള്ളതും മനോഹരവുമാക്കി സൂക്ഷിക്കുക. പോസിറ്റീവ് എനര്‍ജി ആകര്‍ഷിക്കുന്ന മനോഹരമായ നെയിംപ്ലേറ്റുകള്, അലങ്കാരങ്ങള് എന്നിവ ഉണ്ടായിരിക്കുക. ഊര്‍ജ്ജ പ്രവാഹത്തില് തടസ്സങ്ങള് ഉണ്ടാകാതിരിക്കാന് മറ്റെല്ലാ വാതിലുകളും ജനലുകളും വൃത്തിയായി സൂക്ഷിക്കുക.\nനിങ്ങളുടെ വീടിന്റെ വടക്കുപടിഞ്ഞാറന് ഭാഗത്ത് പക്ഷികള്‍ക്ക് ഭക്ഷണം നല്‍കാന് പാത്രം സൂക്ഷിക്കുക. പണത്തിനുള്ള വാസ്തു പരിഹാരങ്ങളിലൊന്നായി ഇതിനെക്കാണുന്നു. നിങ്ങളുടെ പ്ലോട്ടിനോ അപ്പാര്‍ട്ട്‌മെന്റിനോ ചുറ്റുമുള്ള പക്ഷികള്‍ക്ക് പതിവായി ധാന്യങ്ങളും വെള്ളവും നല്‍കുക.\nനിങ്ങളുടെ വീടിന്റെ വടക്കുകിഴക്കന് ഭാഗത്ത് ഒരു അക്വേറിയം സൂക്ഷിക്കാന് വാസ്തു നിര്‍ദ്ദേശിക്കുന്നു. നിങ്ങളുടെ വീട്ടിലെ ഊര്‍ജ്ജത്തെ ശുദ്ധീകരിക്കാന് മത്സ്യങ്ങള്‍ക്ക് കഴിയും. അക്വേറിയം എയറേറ്റഡ് ചെയ്ത് വൃത്തിയായി സൂക്ഷിക്കുക.\nപര്‍പ്പിള് നിറത്തിലുള്ള ചെടികള് ഐശ്വര്യത്തെ ആകര്‍ഷിക്കുന്നു. വീട്ടില് പര്‍പ്പിള് നിറത്തിലുള്ള ചെടികള് വളര്‍ത്തുക. വീട്ടില് ഒരു മണി പ്ലാന്റ് സൂക്ഷിക്കുന്നുണ്ടെങ്കില് ഒരു പര്‍പ്പിള് കളര് പാത്രത്തില് വളര്‍ത്തുക. മറ്റൊരു കാര്യം, നിങ്ങളുടെ വീടിന്റെ വടക്കുകിഴക്കന് ഭാഗത്ത് വലിയ മരങ്ങള് വളര്‍ത്താാതിരിക്കാനും ശ്രദ്ധിക്കുക.\nനിങ്ങളുടെ വീട്ടില് വാസ്തുവുമായി ബന്ധപ്പെട്ട പെയിന്റിംഗുകള് തൂക്കിയിടുന്നത് സമ്പത്ത് കൈവരുത്തും. വെള്ളമോ വെള്ളച്ചാട്ടമോ നീരുറവകളോ ഒഴുകുന്ന നദികളിലോ സൂര്യപ്രകാശമോ മത്സ്യങ്ങളോ ഉള്ള പെയിന്റിംഗുകള് നിങ്ങളുടെ വീട്ടിലെ പോസിറ്റീവിറ്റി വര്‍ദ്ധിപ്പിക്കും. വീട്ടില് ഒരു ബുദ്ധ പ്രതിമ ഉള്ളതും സൗഹൃദത്തിന്റെയും ഐക്യത്തിന്റെയും പ്രതീകമാണ്. ഡ്രോയിംഗ് റൂമിലോ പൂന്തോട്ടത്തിലോ അടുക്കളയിലോ ഇത് വയ്ക്കുക. ഇത് വീടിന്റെ സാമ്പത്തിക സ്ഥിതി മെച്ചപ്പെടുത്തുന്നു. പ്രതിമയുടെ വലിപ്പത്തിനനുസരിച്ച് സമൃദ്ധി വര്‍ദ്ധിക്കുമെന്നാണ് പറയപ്പെടുന്നത്.\nനിങ്ങളുടെ വീട്ടിലെ എല്ലാ ക്ലോക്കുകളും ഒരേ സമയം കാണിക്കുന്നുണ്ടെന്ന് ഉറപ്പാക്കുക. എല്ലാ ക്ലോക്കുകളും ശരിയായ സമയം സൂചിപ്പിക്കണം. പ്രവര്‍ത്തനരഹിതമായ ക്ലോക്കുകള് ധനത്തിലെ സ്തംഭനാവസ്ഥയെയോ പണമൊഴുക്കിന്റെ കാലതാമസത്തെയോ പ്രതീകപ്പെടുത്തുന്നു.\nവീടിന്റെ സെന്റര് ഹാള്\nനിങ്ങളുടെ വീടിന്റെ മധ്യഭാഗം ഒരു സ്വതന്ത്ര ഇടമായിരിക്കട്ടെ. ഇത് ബ്രഹ്മസ്ഥാനം എന്നറിയപ്പെടുന്നു. നിങ്ങളുടെ വീടിന്റെ ഈ ഭാഗത്ത് ഫര്‍ണിച്ചര്, യന്ത്രങ്ങള്, തടസ്സങ്ങള് എന്നിവ ഇല്ലാതെ സൂക്ഷിക്കുന്നത് വാസ്തു നുറുങ്ങുകളില് ഒന്നാണ് ഇത്. ഇത് തുറസ്സായും സൂക്ഷിക്കണം.\nവീട് നന്നായി വായുസഞ്ചാരമുള്ളതാക്കുക. ക്രോസ് വെന്റിലേഷനും വായു സഞ്ചാരവും നിങ്ങളുടെ പണമൊഴുക്ക് നിര്‍ണ്ണയിക്കുന്നു. സമ്പത്തിന്റെ ഒഴുക്ക് വര്‍ദ്ധിപ്പിക്കുന്നതിന് പ്രവേശന കവാടത്തില് ഒരു വിന്റ് ചിം സ്ഥാപിക്കുക. സമ്പത്ത് സ്വാഗതം ചെയ്യുന്നതാണ് പ്രവേശന കവാടത്തില് ഒരു മണി.\nഇന്ത്യന് പുരാണങ്ങളില്, കുബേര പ്രഭു സമ്പത്തിന്റെയും സമൃദ്ധിയുടെയും ദൈവമാണ്. ഇത് മഹത്വത്തെയും സ്വര്‍ണ്ണത്തെയും പ്രതിനിധീകരിക്കുന്നു. വടക്കുകിഴക്കന് ദിശ നിയന്ത്രിക്കുന്നത് കുബേരനാണ്. നിങ്ങളുടെ വീടിന്റെ വടക്കുകിഴക്കന് കോണ് അലങ്കോലമില്ലാതെ സൂക്ഷിക്കുക, നല്ല ഊര്‍ജ്ജ തിളക്കത്തിനായി ഈ സ്ഥലം വിശാലമായിരിക്കട്ടെ. വീടിന്റെ വടക്ക് ഭാഗത്തെ വടക്ക് ഭിത്തിയില് കണ്ണാടിയോ അല്ലെങ്കില് കുബേര യന്ത്രമോ സ്ഥാപിക്കാവുന്നതാണ്.\nഈ ദിക്കാണ് സമ്പത്തിന്റെ വഴി; അബദ്ധത്തില് പോലും ഇത് ചെയ്യരുത്\nRead more about: vastu tips house വാസ്തു വീട്\nVastu Tips to Bring Wealth into Your Home\nWant to bring good luck in your home? Try these steps to invite wealth into your home.


മലയാളിയുടെ പ്രിയ പ്രഭാത ഭക്ഷണങ്ങളായ ഇഡ്ഡലി, ദോശ തുടങ്ങിയവയുടെ മുഖ്യ ചേരുവയാണ് ഉഴുന്ന്. ദാൽ മഖനി എന്ന ഉത്തരേന്ത്യൻ പരിപ്പുകറിയുടെയും മുഖ്യ ചേരുവായാണിത്. അനേകം ഔഷധ മൂല്യമുള്ള ഒരു പയറുവർഗ്ഗ വിളകൂടിയാണ് ഉഴുന്ന്. ഉഴുന്നിന് ശരീരത്തെ തണുപ്പിക്കാനും തടിപ്പിക്കാനും കഴിയും. മാംസ്യം, വൈറ്റമിൻ എ, കാൽസ്യം, ഇരുമ്പ്, തയാമിൻ എന്നിങ്ങനെ അനേകം പോഷകങ്ങൾ ഉഴുന്നിൽ അടങ്ങിയിട്ടുണ്ട്. ആരോഗ്യകരമായ ദഹനവ്യവസ്ഥ നിലനിർത്താനും മുടിവളരുന്നതിനും രക്തചംക്രമണം മെച്ചപ്പെടുത്തുന്നതിനും കൊളസ്ട്രോൾ കുറയ്ക്കുന്നതിനും ഉഴുന്ന് സഹായിക്കും. മനുഷ്യന് ആരോഗ്യ സംരക്ഷണത്തിനു സഹായകമായ ഉഴുന്ന്ചെടികൾ മണ്ണിന്റെയും ചങ്ങാതിയാണ്. വേരുകളിൽ അന്തരീക്ഷ നൈട്രജനെ ശേഖരിച്ചുവയ്ക്കാനുള്ള കഴിവും അതുവഴി മണ്ണിനെ ഫലപുഷ്ടമാക്കാനുള്ള ശേഷിയും ഉഴുന്ന്ചെടികൾക്കുണ്ട്.\nവർഷം മുഴുവൻ കൃഷിചെയ്യാനുതകുന്ന വിളയാണ് ഉഴുന്ന്. കരഭൂമിയിൽ മഴക്കാലത്തും( ജൂൺ രണ്ടാംവാരം) നന സാധ്യതയുളള ഇടങ്ങളിൽ വേനൽക്കാലത്തും ഉഴുന്ന് കൃഷി ചെയ്യാം. കൊയ്ത്തിനു ശേഷം തരിശുകിടക്കുന്ന പാടങ്ങളും ഉഴുന്ന് കൃഷിക്ക് ഉത്തമമാണ്. തനി വിളയായും ഇടവിളയായും വിളയിക്കാം.\nടി -9, സി ഒ -2, എസ് 1, ടി എ യു 2, ടി എം വി 1, കെ എം 2, ശ്യാമ, സുമഞ്ജന എന്നിവയാണ് പ്രധാന ഇനങ്ങൾ. വരൾച്ചയെ അതിജീവിക്കാൻ കഴിവുള്ള ഇനമാണ് ടി 9. രോഗകീടബാധ തീരെ കുറഞ്ഞ ഇനമാണ് സി ഒ 2. പപ്പടം ഉണ്ടാക്കാൻ ഏറ്റവും യോജിച്ച ഇനം എസ്1 ആണ്. ഭാഗികമായ തണലിലും നല്ല വിളവ് നൽകുന്നതിനാൽ ടി എ യു2എന്ന ഇനം തെങ്ങിൻതോപ്പിലും കൃഷി ചെയ്യാം. ഓണാട്ടുകര പ്രദേശത്ത് കൃഷിചെയ്യാൻ യോജിച്ച ഇനങ്ങളാണ് ടി എം വി 1, കെ എം2എന്നിവ. ഓണാട്ടുകര പ്രദേശത്ത് പുഞ്ചക്കാലത്ത് ശ്യാമ കൃഷി ചെയ്യാം. തിരുവനന്തപുരം ജില്ലയിൽ പുഞ്ചക്കാലത്ത് നെൽപ്പാടങ്ങളിൽ വിളയിക്കാൻ യോജിച്ച ഇനമാണ് സുമഞ്ജന.\nരണ്ടുമൂന്നു തവണ ഉഴുത് കളകളും മുൻ വിളയുടെ അവശിഷ്ടങ്ങളും നീക്കം ചെയ്ത് കട്ടകൾ ഉടച്ച് നിരപ്പാക്കിയ നിലത്ത് വേണം കൃഷി ചെയ്യാൻ. പാടങ്ങളിൽ ഒന്നര മീറ്റർ വീതിയും ആവശ്യത്തിന് പൊക്കവുമുള്ള വാരങ്ങൾ എടുത്തും പയർ കൃഷി ചെയ്യാം. ഒന്നാംവിള കൊയ്ത്തുകഴിഞ്ഞ ഉടൻതന്നെ മണ്ണിലെ ഈർപ്പം ഉപയോഗപ്പെടുത്തി നിലം ഉഴാതെയും വിത്തു വിതയ്ക്കാം. തനിവിളയായി വിളയിക്കുമ്പോൾ ഹെക്ടറിന് 20 കിലോഗ്രാം വിത്ത് വേണം. ഒരു സെന്റിന് 80 ഗ്രാം വിത്താണ് വേണ്ടത്. എന്നാൽ ഇടവിളയായി കൃഷി ചെയ്യാൻ ഹെക്ടറിന് ആറ് കിലോ ഗ്രാം വിത്ത് മതിയാകും. വിതയ്ക്കുന്നതിനു മുൻപ് വിത്തിന് റൈസോബിയം പരിചരണം നൽകുന്നത് നല്ലതാണ്. റൈസോബിയം കൾച്ചർ കഞ്ഞിവെള്ളത്തിൽ ചേർത്ത് കുഴമ്പുരൂപത്തിലാക്കിയ ശേഷം വിത്തിൽ നന്നായി തേച്ചുപിടിപ്പിക്കണം. ഇതിനുശേഷം 30 മിനിറ്റ് തണലിലുണക്കി വിത്ത് വിതയ്ക്കാവുന്നതാണ്.അധികം താഴ്ചയിൽ വിത്ത് വിതയ്ക്കാൻ പാടില്ല. വരികൾ തമ്മിൽ 25 സെന്റീമീറ്ററും ചെടികൾ തമ്മിൽ 15 സെന്റീമീറ്ററും അകലം പാലിക്കണം.\nഒരു സെന്റിലേക്ക് ഒന്നു മുതൽ മൂന്ന് കിലോഗ്രാം വരെ കുമ്മായം ചേർത്ത് പത്ത് ദിവസങ്ങൾക്ക് ശേഷം സെന്റൊന്നിന് 80 കിലോഗ്രാം എന്ന തോതിൽ കാലിവളമോ കമ്പോസ്റ്റോ അടിവളമായി നൽകി വിത്ത് വിതയ്ക്കാം. വീട്ടുവളപ്പിൽ കൃഷി ചെയ്യുമ്പോൾ പൂർണമായും ജൈവരീതിയിൽ കൃഷി ചെയ്യാൻ ശ്രദ്ധിക്കാം. അഴുകി പൊടിഞ്ഞ ചാണകം, പിണ്ണാക്കുകൾ, കമ്പോസ്റ്റ് എന്നിവ വളമായി ഉപയോഗിക്കാം. നേർവളങ്ങൾ നൽകി കൃഷി ചെയ്യുകയാണെങ്കിൽ ഒരു സെന്റിന് 80 കിലോഗ്രാം യൂറിയ, 666 ഗ്രാം മസൂറിഫോസ്, 200 ഗ്രാം പൊട്ടാഷ് എന്നിവ പലതവണകളായി ചേർക്കണം. നടുന്ന സമയത്ത് മുഴുവൻ മസൂറിഫോസും പൊട്ടാഷും ഒപ്പം 40 ഗ്രാം യൂറിയയും നൽകാം. നട്ട് 15 ദിവസത്തിനും 30 ദിവസത്തിനും ശേഷം 20 ഗ്രാം യൂറിയ ഒരു ലിറ്റർ വെള്ളത്തിൽ കലക്കി ഇലകളിൽ തളിച്ച് കൊടുക്കണം.നെൽപാടങ്ങളിൽ നെൽകൃഷിക്കുശേഷമുള്ള അവശിഷ്ട വളം പ്രയോജനപ്പെടുന്നതിനാൽ വളപ്രയോഗം ആവശ്യമായി വരില്ല.\nമൂപ്പനുസരിച്ച് രണ്ടര മാസം മുതൽ നാലു മാസത്തിനുള്ളിൽ വിളവെടുക്കാൻ പാകമാകും. കായകളിൽ 80 ശതമാനവും വിളഞ്ഞ ശേഷം ചെടികൾ പിഴുതെടുത്ത് ഉണക്കി തല്ലി മണികൾ വേർതിരിച്ചെടുക്കാം. ഒരു സെന്റിൽ നിന്ന് രണ്ട് കിലോഗ്രാം മുതൽ നാല് കിലോഗ്രാം വരെ വിളവ് ലഭിക്കും.\nരോഗ കീടങ്ങളെ നിയന്ത്രിക്കാം\nപൂവും കായും തുരക്കുന്ന പുഴുക്കളെ നിയന്ത്രിക്കാനായി കേടായ കായകൾ പൂക്കളോട് കൂടെ എടുത്ത് നശിപ്പിക്കാം. ഒരു സെന്റിന് ഒരു കിലോഗ്രാം എന്ന തോതിൽ വേപ്പിൻപിണ്ണാക്ക് പൂവിടുന്ന സമയത്ത് മണ്ണിൽ ചേർക്കുന്നത് പൂവും കായും തുരക്കുന്ന പുഴുക്കളെ നിയന്ത്രിക്കാൻ സഹായിക്കും\nപൂക്കളിലും കായകളിലും ഇളം തണ്ടുകളിലും പറ്റിപ്പിടിച്ചിരുന്നു നീരൂറ്റിക്കുടിക്കുന്ന മുഞ്ഞകളെ നിയന്ത്രിക്കാനായി ചെടികളിൽ അതിരാവിലെ ചാരം വിതറാം. ആരംഭഘട്ടത്തിൽ തന്നെ മിത്ര കുമിളായ ബിവേറിയ ബാസിയാന 20 ഗ്രാം ഒരു ലിറ്റർ വെള്ളത്തിൽ കലക്കി തളിക്കുന്നതും നല്ലതാണ്.\nഇലച്ചാഴികളെ നിയന്ത്രിക്കുന്നതിനായി5ശതമാനം വീര്യമുള്ള വേപ്പിൻകുരു സത്ത് തളിക്കുകയോ അല്ലെങ്കിൽ 1ml നിംബിസിഡിൻ ഒരു ലിറ്റർ വെള്ളത്തിൽ കലക്കി തളിക്കുകയോ ചെയ്യാം. പ്രയോഗം രണ്ടാഴ്ചയിലൊരിക്കൽ ആവർത്തിക്കണം. കുരുടിപ്പ് അല്ലെങ്കിൽ മൊസൈക് രോഗം പരത്തുന്ന കീടങ്ങളെ നശിപ്പിക്കാൻ വേപ്പെണ്ണ വെളുത്തുള്ളി മിശ്രിതം ആഴ്ചയിലൊരിക്കൽ സ്പ്രേ ചെയ്യാം. ചുവടു വീക്കം, കട ചീയൽ എന്നിവ നിയന്ത്രിക്കാനായി ട്രൈക്കോഡർമ സമ്പുഷ്ടീകരിച്ച ജൈവവളം, വാം എന്നിവ മണ്ണിൽ ചേർക്കുന്നത് ഏറെ ഗുണം ചെയ്യും.\nമഞ്ജു എന്ന വീട്ടമ്മുടെ ജീവിതം തന്നെ മാറ്റി മറിച്ചത് പത്തു മണി ചെടികളാണ്\nഇഞ്ചിയിലെ ചിയലും വാട്ടവും തടയാം


Home BUSINESS 399 രൂപയുടെ ജിയോ പ്ലാൻ, കോളിംഗിനൊപ്പം 75 ജിബി ഡാറ്റ, നെറ്റ്ഫ്ലിക്സ്-ആമസോണും സൗജന്യമാണ്\nരാജ്യത്തെ ഏറ്റവും വലിയ ടെലികോം കമ്പനിയായ റിലയൻസ് ജിയോ നിരവധി പ്രീപെയ്ഡ് പ്ലാനുകൾ വാഗ്ദാനം ചെയ്യുന്നു. എന്നാൽ പോസ്റ്റ് പെയ്ഡ് പ്ലാനുകളിലും കമ്പനി ഒട്ടും പിന്നിലല്ല. എല്ലാ ബജറ്റിലെയും പോസ്റ്റ് പെയ്ഡ് പ്ലാനുകൾ ജിയോ ഉപഭോക്താക്കൾക്ക് വാഗ്ദാനം ചെയ്യുന്നുണ്ട്.\nകമ്പനിയുടെ വിലകുറഞ്ഞ പോസ്റ്റ് പെയ്ഡ് പ്ലാനിനെക്കുറിച്ച് ഇന്ന് ഞങ്ങൾ നിങ്ങളോട് പറയുന്നു. പ്ലാനിന്റെ വില 399 രൂപയാണ്, അതിൽ നിങ്ങൾക്ക് കോളും ഡാറ്റയും കൂടാതെ നിരവധി സൗകര്യങ്ങൾ ലഭിക്കും.\nജിയോയുടെ 399 രൂപ പോസ്റ്റ് പെയ്ഡ് പ്ലാൻ\nജിയോയുടെ 399 രൂപ പോസ്റ്റ്പെയ്ഡ് പ്ലാനിൽ, ഉപഭോക്താക്കൾക്ക് 75 ജിബി ഡാറ്റ ഒരു മാസം മുഴുവൻ നൽകുന്നു. ഈ ഡാറ്റ ഉപഭോക്താവിന് ഇഷ്ടമുള്ള ഏത് ദിവസവും ഉപയോഗിക്കാം. ഡാറ്റ സംരക്ഷിച്ചിട്ടുണ്ടെങ്കിൽ, ഈ പ്ലാനിൽ 200 ജിബി വരെ ഡാറ്റ റോൾഓവർ സൗകര്യവും കമ്പനി നൽകുന്നു. അതേസമയം, ഡാറ്റ ഇതിനകം തീർന്നുപോയാൽ, കൂടുതൽ ഉപയോഗത്തിന്, ഒരു ജിബിക്ക് 10 രൂപ ഈടാക്കും.\nഈ പ്ലാനിൽ, ഉപഭോക്താക്കൾക്ക് എല്ലാ നെറ്റ്‌വർക്കുകളിലേക്കും പരിധിയില്ലാതെ വിളിക്കുന്നതിനും പ്രതിദിനം 100 എസ്എംഎസ് അയയ്ക്കുന്നതിനും സൗകര്യമുണ്ട്. നിങ്ങൾക്ക് OTT ഉള്ളടക്കം കാണാൻ താൽപ്പര്യമുണ്ടെങ്കിൽ, ഇത് നിങ്ങൾക്ക് ഒരു മികച്ച പ്ലാൻ ആയിരിക്കും.\nഇതിൽ, നെറ്റ്ഫ്ലിക്സ് ടു ആമസോൺ പ്രൈം, ഡിസ്നി + ഹോട്ട്സ്റ്റാർ തുടങ്ങിയ പ്രീമിയം ആപ്പുകളുടെ അംഗത്വം സൗജന്യമായി നൽകുന്നു. ഇത് മാത്രമല്ല, ജിയോ ടിവി, ജിയോ ന്യൂസ്, ജിയോ സെക്യൂരിറ്റി, ജിയോക്ലൗഡ് തുടങ്ങിയ ആപ്പുകളുടെ സബ്സ്ക്രിപ്ഷനും നിങ്ങൾക്ക് ലഭിക്കും.\nജിയോ 399 രൂപയുടെ പ്രീപെയ്ഡ് പ്ലാൻ\nകമ്പനിയുടെ 399 രൂപ പ്രീപെയ്ഡ് പ്ലാനും നോക്കാം. ജിയോയുടെ പ്ലാനിലും 56 ദിവസത്തേക്ക് പ്രതിദിനം 1.5 ജിബി ഡാറ്റ നൽകുന്നു. ഈ രീതിയിൽ, ഉപഭോക്താക്കൾക്ക് മൊത്തം 84 GB ഡാറ്റ ലഭിക്കും.\nപ്ലാനിലെ എല്ലാ നെറ്റ്‌വർക്കുകളിലും അൺലിമിറ്റഡ് കോളും പ്രതിദിനം 100 എസ്എംഎസും നൽകുന്നു. ഇതിനുപുറമെ, ജിയോ ടിവി, ജിയോസിനിമ, ജിയോ ന്യൂസ് തുടങ്ങിയ ആപ്പുകളുടെ സൗജന്യ സബ്സ്ക്രിപ്ഷനും നൽകുന്നു.\nAlso Read : ഫെയ്സ്ബുക്കിന്റെ പേരു മാറുന്നു; എന്ത് പേരായിരിക്കും ഫേസ്ബുക്ക് ഇടുക\nPrevious articleകോട്ടക് മഹീന്ദ്ര ബാങ്ക്, ആക്സിസ്, ഐഡിഎഫ്സി ഫസ്റ്റ് ബാങ്ക് എന്നിവ സ്ഥിര നിക്ഷേപ നിരക്കുകൾ മാറ്റി, നിങ്ങൾക്ക് മികച്ച വരുമാനം എവിടെയാണെന്ന് അറിയുക\nNext articleWhatsApp- ന്റെ2പുതിയ സവിശേഷതകൾ, വീഡിയോകൾ അയയ്ക്കുന്ന രീതി മാറ്റും, ഗ്രൂപ്പ് കോളിംഗ് എളുപ്പമായിരിക്കും\nതിരുവനന്തപുരത്തെ പേരൂര്‍ക്കടയില്‍ദുരഭിമാനത്താൽ കുഞ്ഞിനെ തന്റെ മാതാപിതാക്കൾ കൊണ്ടുപോയെന്ന അമ്മ അനുപമയുടെ പരാതിയിൽ വനിതാ കമ്മീഷന് കേസെടുത്തു. കുട്ടിയെ അമ്മയുടെ അച്ഛനും അമ്മയും സുഹൃത്തുക്കളും ചേര്‍ന്ന് എടുത്തുകൊണ്ടുപോയെന്നായിരുന്നു പരാതി. കേസ് എടുത്തതിനെ തുടർന്ന് സംഭവത്തില് ഡിജിപിയോട്...\nബൈബിളിലെ നോഹയുടെ പേടകം ഗവേഷകർ കണ്ടെത്തിയോ?\nപുല്ലുപാറയിൽ ഉരുൾപൊട്ടലിൽപ്പെട്ടവരുടെ രക്ഷയ്ക്കെത്തിയത് എരുമേലിയിലേക്ക് സർവീസ് നടത്തുകയായിരുന്ന കെഎസ്ആർടിസി ബസിലെ ജീവനക്കാർ; മലവെള്ളപ്പാച്ചിലിൽ ഒഴുകിവന്ന രണ്ടുപേരെ രക്ഷപ്പെടുത്തി,...\nദേഹാസ്വാസ്ഥ്യത്തെ തുടർന്ന് ദില്ലി എയിംസ് ആശുപത്രിയിൽ പ്രവേശിപ്പിച്ച മുൻ പ്രധാനമന്ത്രി മൻമോഹൻ സിംഗിന്‍റെ ആരോഗ്യനില തൃപ്തികരം; ...\nനടന്നുപോയി ആണെങ്കിലും കൂട്ടിക്കലിലും കൊക്കയാറിലും രക്ഷാപ്രവർത്തനത്തിന് നേതൃത്വം നൽകുമെന്ന് റവന്യുമന്ത്രി; ഇടുക്കി ഡാം തുറക്കേണ്ട സാഹചര്യം ഇപ്പോഴില്ല,...\nതിരുനക്കര മഹാദേവ ക്ഷേത്രത്തിലെ കവര്‍ച്ച: മോഷ്ടാവ് ഇതര സംസ്ഥാന തൊഴിലാളി? പോലീസ് പറഞ്ഞത്\nകനത്തചൂട്: ശരീരത്തിലെ പൊള്ളലുകള് തൊടുകയോ പൊട്ടിക്കുകയോ അരുത്\n‘‘രാഷ്ട്രീയം എനിക്കൊരു തമാശയല്ല’’, സ്ക്രീനിൽ ചിരിപ്പടക്കമായ ധർമജൻ ബോൾഗാട്ടി ഗൗരവത്തിൽ രാഷ്ട്രീയം പറഞ്ഞ് ബാലുശ്ശേരിയിൽ


അക്രം പറഞ്ഞത് ഒടുവില് സത്യമായി, ആ താരം പാക്കിസ്ഥാനെ തളച്ചു; ഇന്ത്യയോട് തോറ്റു | Asia Cup 2018: Pakistan had no plans and they looked rattled, says Wasim Akram - Malayalam MyKhel\n» അക്രം പറഞ്ഞത് ഒടുവില് സത്യമായി, ആ താരം പാക്കിസ്ഥാനെ തളച്ചു; ഇന്ത്യയോട് തോറ്റു\nഅക്രം പറഞ്ഞത് ഒടുവില് സത്യമായി | Oneindia Malayalam\nദുബായ്: ഏഷ്യാ കപ്പില് ഇന്ത്യ പാക്കിസ്ഥാനെ എട്ടു വിക്കറ്റിന് തകര്‍ത്തതോടെ മുന് താരങ്ങള് പാക്കിസ്ഥാന്റെ പദ്ധതിക്കെതിരെ രംഗത്തെത്തി. മത്സരത്തിന് ദിവസങ്ങള്‍ക്കു മുന്‍പേ മുന് പാക് താരം വസിം അക്രം ഇന്ത്യയുടെ ഒരു താരത്തെക്കുറിച്ച് മുന്നറിയിപ്പ് നല്‍കിയിരുന്നു. ചൈനാമെന് ബൗളര് കുല്‍ദീപ് യാദവിനെക്കുറിച്ചായിരുന്നു അക്രത്തിന്റെ മുന്നറിയിപ്പ്. എന്നാല്, ഇത് കാര്യമായി എടുക്കാത്ത പാക് താരങ്ങള്‍ക്ക് ഒടുവില് അക്രത്തിന്റെ വിമര്‍ശനവും ഏറ്റുവാങ്ങേണ്ടിവന്നിരിക്കുകയാണ്.\nആദ്യ രണ്ടവിക്കറ്റുകള്3റണ്‍സിനിടെ നഷ്ടമായ പാക്കിസ്ഥാനെ കരകയറ്റിയത് ബാബര് അസമും ഷോയബ് മാലിക്കും ചേര്‍ന്ന സഖ്യമായിരുന്നു. ഇരുവരും പാക്കിസ്ഥാനെ മികച്ച സ്‌കോറിലേക്ക് നയിക്കുമെന്ന തോന്നിച്ച ഘട്ടത്തില് കുല്‍ദീപിന്റെ പന്ത് ബാബറിന്റെ കുറ്റി തെറിപ്പിച്ചു. ഇതിനുശേഷം പാക്കിസ്ഥാന് കളിയിലേക്ക് തിരിച്ചുവരാന് കഴിഞ്ഞതുമില്ല.\nആദ്യ സ്‌പെല്ലില് കുല്‍ദീപിനെതിരെ പാക് ബാറ്റ്‌സ്മാന്മാര് ആധിപത്യം സ്ഥാപിച്ചെങ്കിലും രണ്ടാം വരവില് പാക് കളിക്കാരെ കുല്‍ദീപ് നിലതെറ്റിച്ചു. കുല്‍ദീപിന്റെ പന്ത് പഠിക്കുന്നതില് പിഴവു പറ്റിയതാണ് ബാബറിന്റെ പുറത്താകലിനിടയാക്കിയത്. ഇക്കാര്യം താന് നേരത്തതന്നെ സൂചിപ്പിച്ചതായിരുന്നെന്നും കുല്‍ദീപിനെ ശ്രദ്ധിക്കാനുള്ള തന്റെ നിര്‍ദ്ദേശം പാക് താരങ്ങള് അവഗണിച്ചെന്നും അക്രം പറഞ്ഞു.\nദുബായിലെ പിച്ച് പാക്കിസ്ഥാന് ഹോ ഗ്രൗണ്ടിന് സമാനമാണ്. ഇവിടെ 163 റണ്‍സെടുത്താല് പ്രതിരോധിക്കുക എളുപ്പമല്ല. കുല്‍ദീപിനെയും, കേദാര് ജാദവിനെയും പോലൊരു ബൗളര്‍മാരെ പഠിക്കാന് പോലും പാക്കിസ്ഥാന് കഴിഞ്ഞില്ല. ഇനി ഇന്ത്യയ്‌ക്കെതിരെ കളിക്കുമ്പോള് പാക്കിസ്ഥാനായിരിക്കും സമ്മര്‍ദ്ദം. പാക്കിസ്ഥാന് കളിക്കാര് ഫോണുകള് ഒഴിവാക്കി സോഷ്യല് മീഡിയയില്‍നിന്നും മാറി നില്‍ക്കണം. വലിയ മത്സരങ്ങള് വരാനിരിക്കുകയാണെന്നും അക്രം ചൂണ്ടിക്കാട്ടി.\nRead more about: asia cup 2018 asia cup cricket india rohit sharma uae oneday odi pakistan wasim akram ഏഷ്യാ കപ്പ് 2018 ഏഷ്യാ കപ്പ് ക്രിക്കറ്റ് ഇന്ത്യ രോഹിത് ശര്‍മ യുഎഇ ഏകദിനം വസിം അക്രം


അയിരൂർ, പത്തനംതിട്ട - വിക്കിപീഡിയ\n(അയിരൂർ (പത്തനംതിട്ട) എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിന്റെ കഥകളി ഗ്രാമം\nKL 03/KL 62\nഏറ്റവും അടുത്ത നഗരം\nപത്തനംതിട്ട ജില്ലയിലെ റാന്നി താലൂക്കിലാണ് അയിരൂർ ഗ്രാമം സ്ഥിതി ചെയ്യുന്നത്. പത്തനംതിട്ട ജില്ല ഉരുവാകപ്പെടുന്നതിനു മുമ്പ് അയിരൂർ ആലപ്പുഴ ജില്ലയിലെ തിരുവല്ല താലൂക്കിന്റെ ഭാഗമായിരുന്നു. ഗ്രാമത്തിന്റെ തെക്ക് ഭാഗത്തിലൂടെ ഒഴുകുന്ന പമ്പയാറ് അയിരൂരിന്റെ മണ്ണിനെ ഫലസമ്പുഷ്ടമാക്കുന്നു. ഈ ഗ്രാമം പഴയ തിരുവിതാംകൂർ നാട്ടുരാജ്യത്തിന്റെ ഭാഗമായിരുന്നു. അതിനുമുൻപ് കോവിലന്മാർ അയിരൂർ വാണിരുന്ന് എന്നു കരുതപ്പെടുന്നു. ഹിന്ദുക്കൾ മാത്രം താമസിച്ചിരുന്ന ഇവിടെ വടക്കുനിന്നും നാല് മാർ തോമാ നസ്രാണി കുടുംബത്തെ കൊണ്ടുവന്നുവെന്നും, ശേഷം അവർ ഇവിടെ സ്ഥിരതാമസം ആക്കിയെന്നും കരുതപ്പെടുന്നു. ഇന്നത്തെ അയിരൂർ, ഹിന്ദുക്കളും ക്രിസ്ത്യാനികളും ഇടകലർന്നു ജീവിക്കുന്ന ഒരു ആധുനിക കേരളീയ ഗ്രാമമാണ്. മധ്യതിരുവിതാംകൂറിലെ ഒട്ടുമിക്ക സ്ഥലങ്ങളെയും പോലെ, വളരെയേറെ വിദേശ ഇന്ത്യക്കാർ ഇവിടെ നിന്നും പോയവരായുണ്ട്. കേരളത്തിന്റെ കഥകളി ഗ്രാമവും അയിരൂരാണ്.\nപമ്പയാറും ചുറ്റുമുള്ള ചെറുകുന്നുകളും ആയിരൂരിന്റെ മനോഹാരിതയെ സമ്പുഷ്ടമാക്കുന്നു. അയിരൂരുകാർ കൂടുതലും കർഷകരാണ്. തേങ്ങ, റബ്ബർ, കൊക്കോ, കപ്പ, വാഴ, കുരുമുളക്, ജാതി, രംബുട്ടാൻ തുടങ്ങിയ വിളകൾ ഇന്നാട്ടിൽ സുലഭമാണ്. അതുകൊണ്ടുതന്നെ ഗ്രാമ നിവാസികളുടെ ആളോഹരി വരുമാനം സംസ്ഥാന ശരാശരിയേക്കാൾ മുന്നിലാണ്.\nഅയിരൂരിനെ സംബന്ധിച്ച മിക്കവാറും എല്ലാ കാര്യങ്ങളും പമ്പയാറുമായി ബന്ധപ്പെട്ടിരുന്നു. ചെറുകോൽപ്പുഴ ഹിന്ദു മത പരിഷദ്, വള്ളംകളികൾ എന്നിവ തുടങ്ങി, കൃഷിയും നിത്യജീവിതവും വരെ പമ്പയാറുമായി കെട്ടുപിണഞ്ഞുകിടക്കുന്നു.\n1 അടുത്ത സ്ഥലങ്ങൾ\n4 വ്യക്തിമുദ്ര പതിപ്പിച്ചവർ\n7 പാലൻപുലയ ക്ഷേത്രം\nചങ്ങനാശ്ശേരി 35 കി.മീ.\nപത്തനംതിട്ട 16 കി.മീ.\nകോഴഞ്ചേരി4കി.മീ.\nറാന്നി 10 കി.മീ.\nമേലുകര2കി.മീ.\nകുറിയന്നൂർ3കി.മീ.\nകീക്കൊഴൂർ6കി.മീ.\nപുല്ലാട്4കി.മീ.\nആറന്മുള5കി.മീ.\nചെറുകോൽ5കി.മീ.\nതടിയൂർ5കി.മീ.\nതെക്കേമല5കി.മീ.\nഎരുമേലി 30 കി.മീ.\nസ്റ്റേറ്റ് ബാങ്ക് ഓഫ് ഇന്ത്യ, ചെറുകോൽപ്പുഴ\nഫെഡറൽ ബാങ്ക്, കോറ്റാത്തൂർ\nഇന്ത്യൻ ഓവർസീസ് ബാങ്ക്, ചെറുകോൽപ്പുഴ\nസൗത്ത് മലബാർ ഗ്രാമീൺ ബാങ്ക്, ചെറുകോൽപ്പുഴ\nഅയിരൂർ വില്ലേജ് സർവീസ് സഹകരണ ബാങ്ക്, ചെറുകോൽപ്പുഴ\nഇന്ത്യൻ ഓവർസീസ് ബാങ്ക്, പ്ലാങ്കമണ്ണ്\nസൗത്ത് മലബാർ ഗ്രാമീൺ ബാങ്ക്\nവ്യക്തിമുദ്ര പതിപ്പിച്ചവർ [തിരുത്തുക]\nനി.വ.ദി.ശ്രീ. മാത്യൂസ് മാർ അത്താനാസ്യോസ് എപ്പിസ്കോപ്പ\nദി.ശ്രീ. സി .പി .പീലിപ്പോസ് കശീശ്ശാ ,ചെറുകര\nപദ്മശ്രീ എസ് തിലകൻ (നടൻ)(1935 -2012 )\nടി.കെ.എ.നായർ (പ്രധാനമന്ത്രിയുടെ പ്രിൻസിപ്പൽ സിക്രട്ടറി\nഅയിരൂർ സദാശിവൻ (പിന്നണി ഗായകൻ)\nപുതിയകാവു ദേവീ ക്ഷേത്രം\nപുത്തൻ ശബരിമല അയ്യപ്പക്ഷേത്രം\nഅയിരൂർ ശ്രീ സുബ്രഹ്മണ്യസ്വാമിക്ഷേത്രം\nപേരൂച്ചാൽ ഹനുമാൻ സ്വാമി ക്ഷേത്രം\nഇടപ്പാവൂർ ഭഗവതി ക്ഷേത്രം\nഅയിരൂർ രാമേശ്വരം ശ്രീ മഹാദേവർ ക്ഷേത്രം\nപുത്തേഴും ശ്രീ മഹാദേവ ക്ഷേത്രം ·\nഅയിരൂർ പ്രദേശത്ത് ധാരാളം പള്ളികളും അമ്പലങ്ങളും ഉണ്ട്. ജനസംഖ്യയിൽ ക്രിസ്ത്യാനികളും ഹിന്ദുക്കളും ഏകദേശം തുല്യരാണ്. ആയിരൂരിന്റെ അറിവുള്ള ചരിത്രത്തിൽ വെച്ച് ഇതുവരെ ഒരു മതലഹള നടന്നിട്ടില്ല എന്നത് ആയിരൂരിന്റെ മതസൗഹാർദത്തെ പ്രസിദ്ധം ആക്കുന്നു. അയിരൂർ ഗ്രാമത്തിൽ ഇസ്ലാം മത വിശ്വാസികളോ ജുമാമസ്ജിദുകളോ ഇല്ല എന്നത് രസകരമായ ഒരു വസ്തുത ആണ്.\nപാലൻപുലയ ക്ഷേത്രം [തിരുത്തുക]\nപുലയ ക്ഷേത്രം അയിരൂരിന്റെ സവിശേഷതയാണ്. ഈ ക്ഷേത്രത്തിലെ പ്രതിഷ്ഠ ശ്രീപാലൻ പുലയനാണ്. സവർണ്ണ മേധാവിത്വം വാണിരുന്ന കാലത്ത് സമൂഹത്തിലെ അയിത്തം കല്പിച്ച് മാറ്റി നിർത്തിയിരുന്ന ഒരു വിഭാഗത്തിന്റെ പ്രതിനിധിയെ ദേവതുല്യനായി അക്കാലത്തെ ആളുകൾ കരുതി എന്നത് പ്രത്യേകം പ്രശംസ അർഹിക്കുന്ന ഒരു കാര്യമാണ്. കേരളത്തിലെ ഏക പുലയ ക്ഷേത്രവും ഇതാണ്.\n↑ http://www.omnilexica.com/?q=Ayroor Omnilexica.com\n↑ http://wikimapia.org/9974099/PALAN-PULAYAN-TEMPLE-KANJEETTUKARA-AYROOR-PTA-DIST വിക്കിമാപ്പിയ\n↑ സുവർണ്ണ ജൂബിലി സ്മരണിക 2004, കർമ്മേൽ മാർത്തോമ്മാ ഇടവക, അയിരൂർ\n"https://ml.wikipedia.org/w/index.php?title=അയിരൂർ,_പത്തനംതിട്ട&oldid=3708699" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:42, 26 ജനുവരി 2022.


| പ്രഗ്നന്‍സി കിറ്റ് ഉപയോഗിക്കുമ്പോള് ഉറപ്പായും ആ കാര്യങ്ങള് കൂടി ശ്രദ്ധിക്കുക | Mangalam\nThursday, February 14, 2019 Last Updated4Min 43 Sec ago English Edition\nSunday 17 Jun 2018 03.38 PM\nപ്രഗ്‌നന്‍സി കിറ്റുകള് സ്ത്രീകള്‍ക്ക് ഗുണം നല്‍കുന്ന ഒന്നാണ്. ഗര്‍ഭിണിയാണോ എന്ന് അറിയുന്നതിന് മുന്‍പ് സ്ത്രീകളില് മാനസികമായി സമ്മര്‍ദ്ദമുണ്ടാകും. എന്നാല് പ്രഗ്‌നന്‍സി കിറ്റിന്റെ ഉപയോഗം ഈ സമ്മര്‍ദ്ദം കുറയ്ക്കുന്നതിന് ഉപകാരപ്പെടും. കൃത്യമായി ഉപയോഗിച്ചാല് മാത്രമേ പ്രഗ്‌നന്‍സി കിറ്റ് ഉപകാരപ്രദമാവുകയുള്ളൂ. ആര്‍ത്തവം മുടങ്ങി 72 മണിക്കൂറിനകം പരിശോധന നടത്തുന്നതാണ് ഉത്തമം\nകാലാവധി കഴിഞ്ഞ കിറ്റ് ഉപയോഗിക്കാതിരിക്കുക. കിറ്റുകള്‍ക്ക് കൃത്യമായ ഫലം കണ്ടെത്തുന്നതിന് നിശ്ചിത അളവില് ഫെറമോണ് മൂത്രത്തില് ഉണ്ടായിരിക്കണമെന്നുണ്ട്. കുറച്ച് ദിവസം കാത്തിരുന്നാല് ഫെറമോണിന്റെ അളവ് ശരീരത്തില് വര്‍ധിക്കും. രാവിലെ ഉണര്‍ന്നെണീറ്റ ഉടന് പരിശോധന നടത്തിയാല് ഫലം കൃത്യമായി അറിയാമെന്നും വിദഗ്ധര് പറയുന്നു. ആര്‍ത്തവം തെറ്റുന്നതിന്റെ അടുത്ത ദിനം തന്നെ പരിശോധിക്കാമെങ്കിലും ഫലം കൃത്യമായി എന്ന് വരില്ല. അല്ല ഫലം പോസിറ്റീവാണെങ്കില് മൂന്നാഴ്ച്ച മുന്‍പ് തന്നെ ഗര്‍ഭധാരണം നടന്നുവെന്ന് ഉറപ്പിക്കാം.


നടി രാധിക വിവാഹിതയായി- ചിത്രങ്ങള് കാണാം | Reporter Live\nBy Web Desk\tFebruary 13, 2016 12:18 pm A+ A-\nലാല് ജോസിന്റെ ക്ലാസ്‌മേറ്റ്‌സ് എന്ന ചിത്രത്തിലൂടെ മലയാള സിനിമാ പ്രേക്ഷകര്‍ക്ക് പരിചിതയായ നടി രാധിക വിവാഹിതയായി. ദുബായില് ഇവന്റ് മാനേജ്‌മെന്റ് കമ്പനിയില് ജോലി ചെയ്യുന്ന അഭില് കൃഷ്ണയാണ് രാധികയുടെ കഴുത്തില് താലി ചാര്‍ത്തിയത്.\nആലപ്പുഴയിലെ പാതിരപ്പള്ളി കാമിലോട്ട് കണ്‍വെന്‍ഷന് സെന്ററില് വെച്ചായിരുന്നു വിവാഹ ചടങ്ങുകള്. ചലച്ചിത്ര രംഗത്തെ പ്രമുഖരായ സുരേഷ് ഗോപി, കാവ്യ മാധവന്, ഭാമ, വിധു പ്രതാപ് തുടങ്ങിയവര് ചടങ്ങില് പങ്കെടുക്കാനെത്തിയിരുന്നു.\nവിയറ്റ്‌നാം കോളനി എന്ന ചിത്രത്തിലൂടെയാണ് രാധിക എന്ന അഞ്ജു സിനിമയില് അരങ്ങേറ്റം കുറിക്കുന്നത്. പിന്നീട് 2006ല് പുറത്തിറങ്ങിയ ലാല്‍ജോസ് ചിത്രം ക്ലാസ്‌മേറ്റ്‌സിലൂടെ പ്രേക്ഷക ഹൃദയങ്ങളില് ഇടം നേടി.\nവലിയൊരു ഇടവേളയ്ക്ക് ശേഷം 2000ല് രാജസേനന്റെ ഡാര്‍ലിങ് ഡാര്‍ലിങ് എന്ന ചിത്രത്തിലൂടെയാണ് രാധിക സിനിമയിലേക്ക് തിരിച്ചെത്തുന്നത്. ചങ്ങാതിപ്പൂച്ച എന്ന ചിത്രത്തില് ജയസൂര്യയുടെ നായികയായും രാധിക വേഷമിട്ടു. മായാമോഹിനി, ഇന് ഗോസ്റ്റ് ഹൗസ് ഇന്, ട്വന്റി ട്വന്റി എന്നീ ചിത്രങ്ങളിലും രാധിക അഭിനയിച്ചു. 2013ല് പുറത്തിറങ്ങിയ അന്നും ഇന്നും എന്നും ആണ് അവസാനമായി അഭിനയിച്ച ചിത്രം.\nFeb 13, 2016 12:18 pm\nനടി അര്‍ച്ചന കവി വിവാഹിതയായി\nനടി നിമിഷ സുരേഷ് വിവാഹിതയായി\nഗായിക ശ്രേയാ ഘോഷാല് വിവാഹിതയായി


ഭാരതി എയർടെൽ, റിലയൻസ് ജിയോ സെയ്ഷിന് വിൽക്കാനുള്ള തീരുമാനം: റിപ്പോർട്ട് – എൻഡിടിവി വാർത്ത – Malayalam Daily Press\nഭാരതി എയർടെൽ, റിലയൻസ് ജിയോ സെയ്ഷിന് വിൽക്കാനുള്ള തീരുമാനം: റിപ്പോർട്ട് – എൻഡിടിവി വാർത്ത\nസുഭാഷ് ചന്ദ്രയുടെ നേതൃത്വത്തിലുള്ള എസ്സൽ ഗ്രൂപ്പിന്റെ ഓഹരികൾ വിറ്റഴിക്കാനാണ് ഇതിനെ സഹായിക്കുന്നത്\nസെലി എന്റർടെയ്ൻമെൻറ് എന്റർപ്രൈസസ് എന്ന കമ്പനിയുമായി ടെലികോം കമ്പനിയായ ഭാരതി എയർടെൽ, റിലയൻസ് ജിയോ എന്നിവയാണ് മറ്റ് വിപണികളിൽ പങ്കാളികളാകുന്നത്. ഈ അവസരങ്ങളിൽ സെയ്ഫ് എന്റർടെയ്ൻമെൻറ് എന്റർപ്രൈസസ് എന്ന കമ്പനിയെ ഏറ്റെടുക്കാൻ കമ്പനികൾ ഉദ്ദേശിക്കുന്നു.\nഭാരതി എയർടെൽ ഇതിനകം പ്രവർത്തനത്തിന് തുടക്കമിട്ടിരുന്നു. ഉടൻതന്നെ ഇത് ഔദ്യോഗികമായി പ്രഖ്യാപിക്കുമെന്നും റിലയൻസ് ജിയോ ഇൻഫോകോം പറയുന്നു.\nസീ എന്റർടൈൻമെന്റ് എന്റർപ്രൈസസ് വാങ്ങാനുള്ള ജാപ്പനീസ് മീഡിയാ സോണി കോർപ്പറേഷന്റെ ലേലം വ്യത്യാസങ്ങൾ മൂലം ഇല്ലാതാക്കിയിട്ടുണ്ട്. അമേരിക്കയിലെ കേബിൾ കമ്പനിയായ കോംകാസ്റ്റ്-അറ്റായ്റോസ് ഏറ്റെടുക്കൽ ചർച്ചകളിൽ മുൻനിരയിലാകാൻ ഇത് സഹായിച്ചു.\nസീ ന്യൂസ് ആൻഡ് എയർടെൽ റിലയൻസിനെ സമീപിക്കാൻ കഴിഞ്ഞില്ലെങ്കിലും റിലയൻസ് ഇൻഡസ്ട്രീസിന്റെ ഒരു വക്താവുമായി\nസീ ഓഹരികൾ അവരുടെ ഓഹരി വിൽപന പ്രക്രിയയുടെ ഭാഗമായി സ്വകാര്യ ഇക്വിറ്റി (പിഇ) നിക്ഷേപകർക്ക് പരിഗണന നൽകും. കോംകസ്റ്റ്-ആറ്റായി്രോസിനുശേഷം ആപ്പിൾ ഏറ്റെടുക്കുന്ന മത്സരത്തിൽ ആധിപത്യം പുലർത്തുന്നയാളാണ് ആപ്പിൾ.\nസിയാറ്ററി എന്റർടെയ്ൻമെന്റുമായി സോണി അതിന്റെ നിലവിലുള്ള പ്രവർത്തനത്തിന്റെ ഒരു ലയനത്തിന് മുൻപിൽ സോണി വാങ്ങിയിരുന്നു.\nസുഭാഷ് ചന്ദ്രയുടെ നേതൃത്വത്തിലുള്ള എസ്സൽ ഗ്രൂപ്പിന് സാമ്പത്തിക സമ്മർദത്തെത്തുടർന്ന് സീ എന്റർടെയ്ൻമെന്റിന്റെ വിൽപനയിൽ വിൽക്കുന്നതിനാണ് ഇത് വലിയ തിരിച്ചടിയാകുന്നത്. എസ്സൽ ഗ്രൂപ്പിന്റെ പ്രൊമോട്ടർമാർ ഗ്രൂപ്പ് കമ്പനികളുടെ ഓഹരികൾ വിൽക്കുകയാണ്.\nസീ5കൂടാതെ സോണി ലൈവ് ഓഡിയോ പ്ലേ സ്റ്റോറിൽ സോണി ലൈവ് ഒടിറ്റി പ്ലാറ്റ്ഫോം പ്രവർത്തിക്കുന്നുണ്ട്. ഈ പ്ലാറ്റ്ഫോമുകൾ നെറ്റ്ഫിക്സ്, ആമസോൺ പ്രൈം എന്നിവയുമായി മത്സരിക്കുന്നു.\nസീ എന്റർടൈൻമെന്റിന്റെ പ്രൊമോട്ടർമാർ തങ്ങളുടെ ഓഹരികൾക്കെതിരായ വായ്പകൾ തിരിച്ചടയ്ക്കുന്നതിനായി 40 ശതമാനം ഓഹരികളിൽ നിന്ന് 25 ശതമാനം ഓഹരികൾ വിൽക്കാൻ ധാരാളം നിക്ഷേപകരുമായി ചർച്ച നടത്തിവരികയാണ്. 2018 ഡിസംബറോടെ സെയിൽ എന്റർടൈൻമെന്റിലെ പ്രമോട്ടർമാരുടെ 59 ശതമാനം ഓഹരികൾ വായ്പയെടുത്തിരുന്നു.


തിളങ്ങും സൗന്ദര്യത്തിനു പഴങ്ങള് : Deepika.com Sthreedhanam News | deepika sthreedhanam\nസുന്ദരമായ ചര്‍മം ആരാണ് ആഗ്രഹിക്കാത്തത്. എല്ലാവരുടെയും സ്വപ്‌നമാണത്. സൗന്ദര്യമുള്ള, തിളങ്ങുന്ന ചര്‍മം എന്നത് നമ്മള് കഴിക്കുന്ന ആഹാരത്തെ ആശ്രയിച്ചിരിക്കുന്നുവെന്ന കാര്യം മറക്കരുത്. പക്ഷേ സൗന്ദര്യം വര്‍ധിപ്പിക്കാനായി ഏതുതരം ഭക്ഷണരീതി തെരഞ്ഞെടുക്കണമെന്ന കാര്യത്തില് ഏവര്‍ക്കും സംശയമാണ്. ശരീരസൗന്ദര്യം കൂട്ടാന് സഹായിക്കുന്ന പഴങ്ങളെയും പച്ചക്കറികളെയും കുറിച്ചറിയാം...\nമനുഷ്യശരീരത്തിലെ ഏറ്റവും വലിയ അവയവമാണ് ത്വക്ക്. നമ്മുടെ ഭക്ഷണരീതിയിലുള്ള വ്യതിയാനം ആദ്യം ബാധിക്കുന്നതു ത്വക്കിനെയാണ്. പോഷകഗുണമുള്ള ഭക്ഷണരീതിയുടെ അഭാവംമൂലം ത്വക്കില് ചുളിവുകളും പാടുകളും ഉണ്ടാകുന്നു. ആരോഗ്യകരമായ ഭക്ഷണരീതി ചര്‍മത്തെ കൂടുതല് ഓജസുറ്റതാക്കുന്നു. ചര്‍മകാന്തിക്ക് ഉതകുന്ന ഭക്ഷണം കഴിക്കേ്യുത് അനിവാര്യമാണ്.\nബീറ്റ്‌റൂട്ട് അിവേീര്യമിശന്റെ കലവറയാണ്. ഇതിനകത്തുള്ള ശക്തമായ ആന്റി ഓക്‌സിഡന്റുകള് ചര്‍മം വരളുന്നത് തടയും. പ്രായാധിക്യത്തെ ചെറുക്കുന്നതിനും ചര്‍മത്തില് ചുളിവുകള് ഇല്ലാതാക്കുന്നതിനും ബീറ്റ്‌റൂിന്റെ ഉപയോഗം സഹായിക്കും.\nബീറ്റാകരോട്ടിന് കാരറ്റില് ധാരാളമായി അടങ്ങിയിുണ്ട്. നമ്മുടെ ശരീരം ബീറ്റാകരോട്ടിനെ വിറ്റാമിന്‍എ ആക്കി മാറ്റും. ആരോഗ്യമുള്ള ചര്‍മത്തിന് ജീവകംഎ അതിപ്രധാനമാണ്. പ്രായാധിക്യത്തെ ചെറുക്കുന്നതിനും ചര്‍മത്തെ ചുളിവുകളില് നിന്നു സംരക്ഷിക്കുന്നതിനും സഹായിക്കുന്നു.\nഇത് ആന്റിഓക്‌സിഡന്റിനാല് സമ്പുഷ്ടമാണ്. ബ്രൊക്കോളിയില് ജീവകം സിയും ഇയും അടങ്ങിയിട്ടുണ്ട്. ബ്രൊക്കോളിയിലുള്ള ജീവകം സി കൊളാജന് ഉത്പാദനത്തേയും ചര്‍മം ആരോഗ്യമുള്ളതായി സൂക്ഷിക്കാനും സഹായിക്കും. ജീവകംഇ ചര്‍മത്തിന്റെ സെല് മെബ്രയിനെ അള്‍ട്രാവയലറ്റ് രശ്മികളില് നിന്നും സംരക്ഷിക്കുന്നു.\nഇലക്കറികള് ആന്റിഓക്‌സിഡന്റിനാല് സമ്പുഷ്ടമാണ്. നമ്മുടെ ചര്‍മത്തെ ചുളിവുകളില്‍നിന്നും പ്രായാധിക്യത്തില് നിന്നും സംരക്ഷിക്കുന്നു. ചര്‍മകോശങ്ങളെ ശക്തിപ്പെടുത്തുകയും ശരീരത്തിലുള്ള വിഷലിപ്തമായ മാലിന്യങ്ങള് നീക്കം ചെയ്യാനും ഇലക്കറികള് സഹായിക്കും.\nആപ്പിളില് ജീവകംസി, ബൈഫേളവനോയ്ഡ്, നാരുകള്, ധാതുക്കള്, ജീവകങ്ങള് എന്നിവ ധാരാളമായി അടങ്ങിയിരിക്കുന്നു. ഇതില് അടങ്ങിയിരിക്കുന്ന ജീവകംസി ചര്‍മത്തിന്റെ നിറം നിലനിര്‍ത്താന് സഹായിക്കും. ഇത് ചര്‍മത്തിന്റെ സ്വതവേയുള്ള ധാതുക്ഷയത്തെ തടയുകയും ചെയ്യും. ദിവസവും ആപ്പിള് കഴിക്കുകയാണെങ്കില് മുഖക്കുരു വരുന്നതു തടയാം. മലബന്ധം ഇല്ലാതാക്കാനും ഇത് സഹായിക്കും. ചര്‍മത്തെ പ്രായാധിക്യത്തില് നിന്നു രക്ഷിക്കാനും ആപ്പിളിനു കഴിയും.\nപഴത്തില് ജീവകം എ, ബി, ഇ എന്നിവ ധാരാളമായി അടങ്ങിയിരിക്കുന്നതിനാല് ഇത് പ്രായാധിക്യത്തെ ചെറുക്കാന് സഹായിക്കുന്നു. ഇരുമ്പ്, മഗ്നീഷ്യം, പൊട്ടാസ്യം മുതലായവ കൂടി ഇതിലടങ്ങിയിുണ്ട്.\nതക്കാളിയില് അടങ്ങിയിരിക്കുന്ന ലൈകോപിന് എന്ന ആന്റി ഓക്‌സിഡന്റ് സൂര്യതാപത്തില് നിന്നും പ്രായാധിക്യത്തില് നിന്നും ചര്‍മത്തെ സംരക്ഷിക്കും. തക്കാളി അസിഡിക് ആയതിനാല് ഇതിന്റെ പള്‍പ് മുഖക്കുരു ഉണങ്ങുന്നതിനും ചര്‍മത്തിന്റെ സുഷിരങ്ങളെ മുറുക്കുന്നതിനും സഹായിക്കുന്നു. ചര്‍മത്തിന്റെ സ്വാഭാവിക നിറം നിലനിര്‍ത്താന് ലൈകോപിന് സഹായിക്കും.\nകണ്ണിന്റെ ക്ഷീണം അകറ്റുന്നതിനും കണ്‍തടങ്ങളിലെ കറുപ്പുനിറം മാറുന്നതിനും കണ്ണിനു കുളിര്‍മ കിട്ടുന്നതിനും വെള്ളരിക്ക ഉപയോഗിക്കുന്നു. വെള്ളരിക്കയില് ജലാംശം കൂടുതലാണ്.\nകാബേജ്, ബ്രൊക്കോളി, ഗ്രീന്‍ബെല് പെപ്പര്, കിവി, സെലറി, ചീര എന്നിവയുടെ സ്ഥിരമായ ഉപയോഗം കാന്‍സറിനെ തടയും. ഇവയില് വിറ്റാമിന്‍സിയും ഫോളേറ്റും ധാരാളമുണ്ട്. ഇവ കോശത്തിന്റെ ഉദ്പാദനത്തിന് അനിവാര്യമാണ്.\nപപ്പായ ആന്റി ഓക്‌സിഡന്റിനാല് സമ്പുഷ്ടമാണ്. ഇതിനകത്തുള്ള പപ്പയ്ന് എന്ന എന്‍സൈം മൃതകോശങ്ങളെ നശിപ്പിച്ചു ചര്‍മത്തെ സംരക്ഷിക്കുന്നു. ചര്‍മത്തിന്റെ സ്വാഭാവിക കാന്തി നിലനിര്‍ത്താനും പപ്പായ ഉത്തമമാണ്.\nമധുരക്കിഴങ്ങില് ജീവകംഎ ധാരാളമായി അടങ്ങിയിട്ടുണ്ട്. ഇത് മുഖക്കുരുവിനു കാരണമാകുന്ന ബാക്ടീരിയയ്‌ക്കെതിരെ പൊരുതുന്നു. ഇതില് ജീവകംസി കൂടി അടങ്ങിയിട്ടുള്ളതിനാല് മുഖക്കുരു വരാതെ ചര്‍മത്തെ സംരക്ഷിക്കും.\nഇതു സിങ്ക് കൊണ്ടു സമ്പുഷ്ടമാണ്. പുതിയ ചര്‍മ കോശങ്ങള് ഉണ്ടാകുന്നതിനും പ്രോട്ടീന് സംശ്ലേഷണത്തിനും കൊളാജന് ഉത്പാദനത്തിനും ഇത് അത്യാവശ്യമാണ്. ചര്‍മത്തിലുള്ള എണ്ണയുടെ ഉത്പാദനം നിയന്ത്രിച്ച് ചര്‍മത്തിന് കൂടുതല് നിറവും ഭംഗിയും വര്‍ധിപ്പിക്കാന് മത്തങ്ങക്കുരു സഹായിക്കുന്നു.\nസ്‌ട്രോബറിയില് മാലിക് ആസിഡ് ഉള്ളതിനാല് ഇത് ഒരു പ്രകൃതിദത്തമായ വൈറ്റനിംഗ് ഏജന്റാണ്. ഈ ചുവന്ന പഴം പല്ലിന്റെ വെളുപ്പിനും സഹായിക്കുന്നു. സ്‌ട്രോബറി ഇടിച്ചു പിഴിഞ്ഞെടുത്ത മിശ്രിതം തേനുമായോ തൈരുമായോ കൂിച്ചേര്‍ത്തു മുഖത്തു പുരട്ടിയാല് തിളങ്ങുന്ന ചര്‍മം ലഭിക്കും. ബ്ലാക്ക്‌ബെറി, ബ്ലൂ ബെറി, റാസ്‌ബെറി എന്നിവ സൂര്യതാപത്തില് നിന്നു ചര്‍മം നശിക്കാതെ സംരക്ഷിക്കുന്നു.\nതണ്ണിമത്തന് ജീവകം സിയുടെ കലവറയാണ്. ഇത് കൊളാജന്റെ ഉത്പാദത്തിന് ആവശ്യമാണ്. വാര്‍ധക്യ ലക്ഷണത്തെ തടയാനും തണ്ണിമത്തന് ഉത്തമമാണ്. ആന്റി ഓക്‌സിഡന്റ് പ്രായധിക്യത്തെ ചെറുക്കുന്നു.\nമാമ്പഴം പഴങ്ങളുടെ രാജാവാണ്. മാമ്പഴത്തില് ജീവകംഎ, ആന്റി ഓക്‌സിഡന്റ് എന്നിവ ധാരാളമുള്ളതിനാല് പ്രായാധിക്യത്തെ ചെറുക്കാനും പുതിയ ചര്‍മകോശങ്ങള് ഉണ്ടാകുന്നതിനും സഹായിക്കുന്നു. മൃദുവായ മാമ്പഴ പള്‍പ്പ് ചര്‍മത്തിനു ശോഭ നല്‍കും.\nഇതില് ധാതുക്കള്, നാരുകള്, ബീറ്റാകരോട്ടിന് എന്നിവ ധാരാളമായി അടങ്ങിയിരിക്കുന്നു. ഇത് മുഖക്കുരു വരാതെ ചര്‍മത്തെ സംരക്ഷിക്കും. മലബന്ധം ഇല്ലാതാക്കാനും ആപ്രികോട്ടിനു കഴിയും.\nപൈനാപ്പിളില് വിറ്റാമിനും മിനറലിനും പുറമേയുള്ള ബ്രോമിലിന് എന്ന എന്‍സൈം ശരീരത്തിലെ വരള്‍ച്ച കുറയ്ക്കാന് സഹായിക്കുന്നു. സൂര്യതാപം മൂലം ചര്‍മത്തിലുണ്ടാകുന്ന ക്ഷതങ്ങളില് നിന്നും സംരക്ഷണവും നല്‍കും. പൈനാപ്പിള് ദഹനത്തിനും ഉത്തമമാണ്.\nനാരങ്ങയില് ജീവകംസി ധാരാളമായി അടങ്ങിയിരിക്കുന്നു. ഇതു കൊളാജന് സംശ്ലേഷണത്തിനു സഹായിക്കും. നാരങ്ങ പതിവായി ഉപയോഗിച്ചാല്, ആരോഗ്യമുള്ള ചര്‍മം ഉണ്ടാകുന്നതിനും ചര്‍മത്തെ പാടുകളില് നിന്നു സംരക്ഷിക്കുന്നതിനും മുഖക്കുരു മാറുന്നതിനും കറുത്തപാടുകള് ഇല്ലാതാക്കുന്നതിനും സഹായിക്കുന്നു.\nഇതില് ജീവകംസി ധാരാളമായി ഉള്ളതിനാല് ചര്‍മത്തിന്റെ നിറം മെച്ചപ്പെടുത്താന് സഹായിക്കും.ഇതിലടങ്ങിയിരിക്കുന്ന കൊളാജന് ചര്‍മം ആരോഗ്യമുള്ളതായി സൂക്ഷിക്കാനും പ്രായാധിക്യത്തെ ചെറുക്കാനും ചര്‍മത്തെ ചുളിവുകളില് നിന്നും സംരക്ഷിക്കുന്നതിനും സഹായിക്കുന്നു.\nജീവകംസി ധാരാളമായി അടങ്ങിയിരിക്കുന്നു. ആന്റി ഓക്‌സിഡന്റും ധാരാളമായിുട്ടണ്ട്. ഇതു രോഗപ്രതിരോധശേഷി കൂട്ടുന്നതിനും ഇന്‍ഫ്‌ളമേഷനും അസിഡിറ്റിയും കുറയ്ക്കുന്നതിനും ദഹനത്തിനും സഹായിക്കുന്നു.\nനാം കഴിക്കുന്ന ഭക്ഷണംപോലെതന്നെ പ്രധാനമാണു കുടിക്കുന്ന വെള്ളവും. ധാരാളം വെള്ളം കുടിക്കുമ്പോള് ശരീരത്തിലുള്ള ടോക്‌സിന് (മാലിന്യങ്ങള്) മൂത്രത്തിലൂടെ പുറത്തുപോകും. ചര്‍മം തിളക്കമുള്ളതാക്കാനും വെള്ളം കുടിക്കുന്നതിലൂടെ സാധിക്കും. പ്രതിദിനം കുറഞ്ഞത് 1.5 മുതല് രണ്ടു ലിറ്റര് വരെ വെള്ളം കുടിക്കണം. കരിക്കിന്‍വെളളം ലവണങ്ങളാല് (സോഡിയവും പൊട്ടാസ്യവും) സമ്പുഷ്ടമാണ്.


ആറ് ഭക്ഷണശീലങ്ങൾ ശരീരഭാരം കൂട്ടാം | five bad eating habits that Lead to weight gain\nആറ് ഭക്ഷണശീലങ്ങൾ ശരീരഭാരം കൂട്ടാം\nTrivandrum, First Published 1, May 2020, 10:27 AM\nബ്രേക്ക്ഫാസ്റ്റ് ഒഴിവാക്കുകയും ശേഷം ഉച്ചഭക്ഷണം അമിതമായി കഴിക്കുന്ന ചിലരെയും കണ്ടിട്ടുണ്ട്. ഇത് ശരീരഭാരം കൂടുന്നതിന് കാരണമാവുകയേയുള്ളൂ. ചില ഭക്ഷണശീലങ്ങൾ തടി കൂടുന്നതിന് കാരണമാകുമെന്നാണ് ഡയറ്റീഷ്യന്മാർ പറയുന്നത്.\nതടി കുറയ്ക്കാന് പലരും ഡയറ്റ് എന്നും പറഞ്ഞ് ഭക്ഷണം കഴിക്കാതെ ഇരിക്കുന്നവരുണ്ട്. എന്നാല് ഇത് ശരീരത്തിന് വളരെ ഏറെ ദോഷം ചെയ്യുമെന്ന കാര്യം അവർക്കറിയില്ല. ബ്രേക്ക്ഫാസ്റ്റ് ഒഴിവാക്കുകയും ശേഷം ഉച്ചഭക്ഷണം അമിതമായി കഴിക്കുന്ന ചിലരെയും കണ്ടിട്ടുണ്ട്. ഇത് ശരീരഭാരം കൂടുന്നതിന് കാരണമാവുകയേയുള്ളൂ. ചില ഭക്ഷണശീലങ്ങൾ തടി കൂടുന്നതിന് കാരണമാകുമെന്നാണ് ഡയറ്റീഷ്യന്മാർ പറയുന്നത്. ഏതൊക്കെയാണ് ആ ശീലങ്ങൾ എന്ന് നോക്കാം...\nപ്രഭാതഭക്ഷണം ഒഴിവാക്കുന്ന ശീലം മിക്കവരിലും കണ്ട് വരുന്നു. ഇത് നല്ല ശീലമല്ലെന്ന് ഓർക്കുക. കാരണം, ശരീരഭാരം കൂടുന്നതിന് കാരണമാകും. എണ്ണയില്ലാതെ ആവിയിൽ വേവിച്ചതെന്തും വയറു നിറയെ കഴിച്ചോഴൂ തടി വയ്ക്കുമെന്ന പേടി വേണ്ട. എന്നാൽ രാവിലെ കഴിക്കാതെ ഉച്ചയ്ക്ക് അതും ചേർത്ത് കഴിക്കാമെന്ന് വയ്ക്കരുത്.\nപലരും രാവിലത്തെ വിശപ്പ് സഹിക്കുന്നത് ഉച്ചയ്ക്ക് വയർ നിറഞ്ഞ് കഴിക്കാമല്ലോ എന്നു കരുതിയാണ്. ഈ ചിന്തയാണ് മാറേണ്ടത്. രാവിലെ നന്നായി കഴിക്കുകയും ഉച്ചയ്ക്ക് അതിനേക്കാൾ കുറച്ചു കഴിക്കുകയുമാണ് ചെയ്യേണ്ടത്. കുറച്ച് ചോറ്, കൂടുതൽ പച്ചക്കറി സാലഡ് , അല്ലെങ്കിൽ വേവിച്ച പച്ചക്കറി, ഒരു ചപ്പാത്തി. ചപ്പാത്തി ഒഴിവാക്കുകയുമാകാം. ഉച്ചയ്ക്ക് ഏറെ വിശന്നിരുന്ന് ധാരാളം ഭക്ഷണം കഴിക്കുന്നതും അപകടമാണ്.\nശരീരഭാരം കുറയ്ക്കാന് അതിരാവിലെ ചെയ്യേണ്ട ചില കാര്യങ്ങള്....\nരാത്രിയിൽ അമിത ഭക്ഷണം കഴിച്ചില്ലെങ്കിൽ പോലും രാത്രി ഏറെ വെെകിയുള്ള അത്താഴം ശരീരത്തിൽ കൊഴുപ്പിന്റെ അളവ് കൂട്ടാം. അധിക ഭക്ഷണമല്ലെങ്കിലും കഴിക്കുന്നത് മുഴുവൻ ചിലപ്പോൾ കൊഴുപ്പായി മാറുന്നത് വളരെ ദോഷം ചെയ്യും. എട്ടുമണിക്കുള്ളിൽ അത്താഴം കഴിക്കണമെന്നാണ് വിദഗ്ധർ പറയുന്നത്.\nഎണ്ണ, നെയ്യ്, ഉപ്പ്, പഞ്ചസാര എന്നിവ ചേർത്തുണ്ടാക്കിയ പലഹാരങ്ങൾ ദിവസത്തിൽ ഒരു നേരം പോലും കഴിക്കാത ഇരുന്നു നോക്കൂ. തടി വളരെ പെട്ടെന്ന് കുറയ്ക്കാം. \nഭക്ഷണത്തിന്റെ ഇടവേളകളിലും ജോലിയ്ക്കിടയിലുമെല്ലാം ധാരാളം ചായയും കാപ്പിയും കുടിക്കാറുണ്ടോ. പഞ്ചസാര, പാൽ , കോഫി ഇതെല്ലാം വണ്ണം കൂട്ടാം.\nഅമിതവണ്ണം കുറയ്ക്കാന് രാത്രി ഉറങ്ങുന്നതിന് മുമ്പ് ഈ ഭക്ഷണം കഴിക്കാം....\nപ്രോസസ്ഡ് ഫുഡ്സ് തടി കൂട്ടുമെന്ന് പഠനങ്ങൾ പറയുന്നു. തണുപ്പിച്ച് വീണ്ടും ചൂടാക്കി കഴിക്കുന്ന ഭക്ഷണവും വണ്ണം കൂട്ടും. ബിസ്കറ്റുകൾ, കേക്കുകൾ ഇവയെല്ലാം വില്ലന്മാരാണെന്ന് ഓർക്കുക.\nLast Updated 1, May 2020, 10:58 AM


ബയറണിനെ കിരീടത്തിലേക്ക് നയിച്ചു; റോബനും റിബെറിയും വിടചൊല്ലി | Bundesliga final day Bayern Munich pip Dortmund to title\nബയറണിനെ കിരീടത്തിലേക്ക് നയിച്ചു; റോബനും റിബെറിയും വിടചൊല്ലി\nMay 18, 2019, 10:32 PM IST\nഫ്രഞ്ച് താരം ഫ്രാങ്ക് റിബെറിക്ക് ബുണ്ടസ് ലിഗയില് ഒമ്പതാം കിരീടമാണിത്.\nPhoto Courtesy: Bayern Munich\nമ്യൂണിക്ക്: ജര്‍മന് ബുണ്ടസ് ലിഗ ഫുട്ബോളില് ബയറണ് മ്യൂണിക്കിനെ തുടര്‍ച്ചയായ ഏഴാം കിരീടത്തിലേക്ക് നയിച്ച് ആര്യന് റോബനും ഫ്രാങ്ക് റിബെറിയും ക്ലബ്ബിനോട് വിടചൊല്ലി. ചാമ്പ്യന്‍മാരാവാന് ഒരു പോയന്റ് അനിവാര്യമായിരിക്കേ ശനിയാഴ്ച ബയറണ് ഒന്നിനെതിരെ അഞ്ചു ഗോളിന് ഫ്രാങ്ക്ഫുര്‍ടിനെ തോല്‍പ്പിച്ചു.\nഅതേസമയം രണ്ടാമതുണ്ടായിരുന്ന ബൊറൂസ്സിയ ഡോര്‍ട്ട്മുണ്‍ഡ് (2-0) മോണ്‍ചെന് ഗ്ലാഡ്ബാക്കിനെ തോല്‍പ്പിച്ചെങ്കിലും ബയറണിന്റെ ജയത്തോടെ അപ്രസക്തമായി.\nബയറണിനൊപ്പം അവസാന മത്സരത്തില് റിബെറിക്കും (72) റോബനും (78) ഗോള് നേടാനുമായി. കിങ്സ്ലി കോമാന് (4), ഡേവിഡ് അലാബ (53), റെനാറ്റോ സാഞ്ചെസ് (58) എന്നിവരും സ്‌കോര് ചെയ്തു.\nസെബാസ്റ്റ്യന് ഹാളര് (50) ഫ്രാങ്ക്ഫുര്‍ടിനായി സ്‌കോര് ചെയ്തു. 34 മത്സരങ്ങളില് 78 പോയന്റാണ് ബയറണിന്റെ സമ്പാദ്യം. ബൊറൂസ്സിയ(76) രണ്ടാമതായി. ലീഗില് ബയറണിന്റെ 29-ാം കിരീടമണിത്. സീസണിന്റെ തുടക്കത്തില് ബൊറൂസ്സിയയുടെ ഏറെ പിന്നിലായിരുന്നു ബയറണ്. കഴിഞ്ഞമാസം അലിയന്‍സ് അരീനയില് ബൊറൂസ്സിയയെ (50) തകര്‍ത്ത് ഒന്നാം സ്ഥാനത്തേക്ക് മുന്നേറിയ നിക്ക് കൊവാച്ചും സംഘവും പിന്നീട് ലീഡ് കൈവിട്ടില്ല.\nഫ്രഞ്ച് താരം ഫ്രാങ്ക് റിബെറിക്ക് ബുണ്ടസ് ലിഗയില് ഒമ്പതാം കിരീടമാണിത്. ലീഗില് ആദ്യമായണ് ഒരു താരം ഒമ്പത് കിരീടം നേടുന്നത്. മാഴ്സെയില് നിന്ന് 2007-ല് ബയറണിലെത്തിയ റിബെറി അവര്‍ക്കായി 273 മത്സരത്തില് 86 ഗോള് നേടി.\n2009-ല് റയല് മഡ്രിഡില്‍നിന്ന് ബയറണിലെത്തിയ റോബന്റെ എട്ടാം കിരീടമാണിത്. 201 മത്സരങ്ങളില് റോബന് 99 ഗോള് നേടി.\nബയറണ് മ്യൂണിക്കിന്റെ സ്ട്രൈക്കര് റോബര്‍ട്ട് ലെവന്‍ഡോവ്സ്‌കിയാണ് ലീഗിലെ ടോപ്സ്‌കോറര്. 22 ഗോളാണ് പോളിഷ് താരം നേടിയത്. 18 ഗോള് നേടിയ ബൊറൂസ്സിയയുടെ സ്പാനിഷ് താരം പാകോ അല്‍കാസറാണ് രണ്ടാമത്. മാര്‍ക്കോ റൂസ് (17 ഗോള്) മൂന്നാമതുണ്ട്.\nContent Highlights: Bundesliga final day Bayern Munich pip Dortmund to title\nചാമ്പ്യന്‍സ് ലീഗില് ഇന്ന് തീപാറും പോരാട്ടം, ബയേണ് പി.എസ്.ജിയെയും ചെല്‍സി പോര്‍ട്ടോയെയും നേരിടും


Kolkata to continue winning; Mumbai for first win; | ജയം തുടരാൻ കൊൽക്കത്ത; ആദ്യ ജയത്തിന് മുംബൈ; ടീമിന് ആശ്വാസമായി ക്വിന്റൺ ഡി കോക്ക് മത്സരത്തിനിറങ്ങും - MarunadanMalayalee.com\nApril 13, 202104:45 PM IST Permalink\nചെന്നൈ: ഐപിഎല്ലിൽ ആദ്യ ജയം തേടി മുംബൈ ഇന്ത്യൻസ് ഇന്നിറങ്ങും. കൊൽക്കത്ത നൈറ്റ് റൈഡേഴ്സാണ് എതിരാളികൾ. സൺറൈസേഴ്സ് ഹൈദരാബാദിനെ തോൽപ്പിച്ചതിന്റെ ആത്മവിശ്വാസത്തിലാണ് കൊൽക്കത്ത. രാത്രി 7.30ന് ചെന്നൈയിലാണ് മത്സരം.\nആദ്യ മത്സരത്തിൽ റോയൽ ചലഞ്ചേഴ്സ് ബാംഗ്ലൂരിനോട് തോറ്റെങ്കിലും മുംബൈ ഇന്ത്യൻസിന്റെ ആരാധകർക്ക് കാര്യമായ സങ്കടമില്ല. തോറ്റ് തുടങ്ങുന്നതാണ് ഞങ്ങളുടെ പതിവെന്ന് അവർ ആവർത്തിക്കുന്നു. പക്ഷേ ഇന്ന് കൊൽക്കത്തയെ നേരിടുമ്പോൾ വമ്പൻ ജയത്തിൽ കുറഞ്ഞതൊന്നും പ്രതീക്ഷിക്കുന്നുമില്ല.\nക്വാറന്റീൻ പൂർത്തിയാക്കിയ ദക്ഷിണാഫ്രിക്കൻ താരം ക്വിന്റൺ ഡി കോക്കാകും രോഹിത്തിനൊപ്പം മുംബൈ ഇന്നിങ്‌സ് ഓപ്പൺ ചെയ്യാനെത്തുക. പിന്നാലെ ഇഷാൻ കിഷനും സൂര്യകുമാർ യാദവും ഹർദിക് പാണ്ഡ്യയും കീറോൺ പൊള്ളാർഡും എത്തുമ്പോൾ ബാറ്റിംഗിൽ പൂർണ്ണ ആത്മവിശ്വാസമാണ് മുംബൈക്ക്. ബുമ്രയും ബോൾട്ടും നയിക്കുന്ന ബൗളിങ് ഡിപ്പാർട്ട്‌മെന്റും ഗംഭീരം.\nഅതേസമയം ആദ്യ കളിയിൽ സൺറൈസേഴ്സ് ഹൈദരാബാദിനെ തോൽപ്പിച്ചാണ് കൊൽക്കത്ത നൈറ്റ് റൈഡേഴ്സിന്റെ വരവ്. നിതീഷ് റാണ മികച്ച ഫോമിലാണെങ്കിലും സ്ഥിരതയില്ലായ്മ കൊൽക്കത്തയെ ആശങ്കപ്പെടുത്തുന്നുണ്ടാകും. ഹൈദരാബാദിനെതിരെ വമ്പനടികളുമായി ദിനേശ് കാർത്തിക് കളംനിറഞ്ഞത് ഓയിൻ മോർഗനും സംഘത്തിന്റേയും ആത്മവിശ്വാസം കൂട്ടുന്ന ഘടകമാണ്.


രജനി ഇന്ത്യയിലെ ആദ്യ സൂപ്പര്‍ഹീറോ: ഷാരൂഖ് ഖാന്\nദുബായ്: സ്വസതസിദ്ധമായ ശൈലികളിലൂടെ പ്രേക്ഷകരെ വിസ്‌മയിപ്പിച്ച രജനീകാന്താണ് ഇന്ത്യയുടെ ആദ്യത്തെ സൂപ്പര് ഹീറോയെന്ന് ബോളിവുഡ് താരം ഷാരുഖ് ഖാന്. തന്റെ പുതിയ ചിത്രമായ റാ വണ്ണിന്റെ പ്രമോഷനുമായി ബന്ധപ്പെട്ട് ദുബായിലെത്തിയ കിങ് ഖാന് വാര്‍ത്താ ലേഖകരോട് സംസാരിക്കുകയായിരുന്നു.\nറാവണ്ണില് രജനീകാന്ത് കുറച്ചു സീനുകളില് റോബോട്ടിലെ പ്രധാന കഥാപാത്രമായ ചിട്ടിയായി പ്രത്യക്ഷപ്പെടുന്നുണ്ട്. ചിത്രത്തിലേക്ക് അദ്ദേഹത്തെ ക്ഷണിച്ചപ്പോള് വളരെ താത്‌പര്യപൂര്‍വമാണ് സ്വീകരിച്ചത്. ആദ്യ സൂപ്പര് ഹീറോയ്‌ക്കുള്ള ആദരവായാണ് റാ വണ് ടീം ഈ ക്ഷണത്തെ കണ്ടത്. എന്നാല്, റോബോട്ടില് നിന്ന് ചിത്രം വളരെയേറെ വ്യത്യസ്‌തമാണ്. സ്വാര്‍ഥതയില്ലാതെ ആരെയും ഏതു സമയത്തും സഹായിക്കുന്നവരാണ് സൂപ്പര് ഹീറോകള്. റാ വണ്ണിലെ സൂപ്പര് ഹീറോയായ ജി വണ്ണും ഇത്തരത്തിലുള്ള നായകന് തന്നെയാണ്. ചിത്രം പൂര്‍ത്തിയാക്കുന്നതിനായി എല്ലാവരും വളരെ ക്ലേശങ്ങള് സഹിച്ചു. അതിന് ഫലമുണ്ടാകുമെന്നാണ് പ്രതീക്ഷ- ഷാരൂഖ് പറഞ്ഞു.\nനടി കരീനാ കപൂര്, നടന് അര്‍ജുന് റാംപാല്, ശബ്‌ദലേഖകന് റസൂല്‍പൂക്കുട്ടി, നടി ഷഹാന ഗോസ്വാമി, റാഷിദ് ആശുപത്രി ഡയറക്‌ടര് അഹമദ് ഖൂരി എന്നിവരും വാര്‍ത്താസമ്മേളനത്തില് പങ്കെടുത്തു. അറബ് സ്വദേശികളടക്കം നൂറിലേറെ മാധ്യമപ്രവര്‍ത്തകര് റിപ്പോര്‍ട്ട് ചെയ്യാനെത്തിയിരുന്നു.\nപിന്നീട്, താരങ്ങള്‍ക്കും അണിയറ പ്രവര്‍ത്തകര്‍ക്കും ഗ്രാന്‍ഡ് സിനി പ്ലക്‌സിന് മുന്‍പില് ചുവന്ന പരവതാനി വിരിച്ച് സ്വീകരണം നല്‍കി. ചിത്രത്തിന്റെ ആദ്യ പ്രദര്‍ശനം നടന്ന അഞ്ച് ഹാളുകളും നിറഞ്ഞു കവിഞ്ഞിരുന്നു. ഇവിടങ്ങളില് ഷാരൂഖ് സന്ദര്‍ശനം നടത്തിയത് ആരാധകര്‍ക്ക് ആവേശം പകര്‍ന്നു. ചിത്രം തുടങ്ങി പത്ത് മിനിറ്റ് കഴിയും മുന്‍പേ അടിപൊളി എന്ന അഭിപ്രായം ട്വിറ്ററിലൂടെ പ്രവഹിച്ചുതുടങ്ങി. ഇന്ത്യയില് ബുധനാഴ്‌ചയാണ് ചിത്രം പുറത്തിറങ്ങുന്നത്.